﻿Revistă editată de Asociaţia Naţională Cultul Eroilor “Regina Maria”
*  Fondată în 1919 sub numele “Cultul Eroilor Noștri“  *
Nr. 1 (60) 
Anul XXIII  -  2020
Serie nouă
Din 
sumarul 
acestui 
număr:
Despre război şi pace cu 
domnul profesor doctor 
Ioan Scurtu
p. 7
Gala Premiilor 
„CULTUL 
EROILOR”
p. 10
Eroul din 
familia mea
Vindecarea 
prin pelerinaj
p. 39p. 27
DOSAR România Eroică (2)
Ostaş român lăsat 
în urmă!...
p. 18
Apelul Asociaţiei Naţionale
Cultul Eroilor „Regina Maria”
Biroul executiv central al Asociaţiei Naţionale Cultul Eroilor «Regina Maria» mulţumeşte tuturor celor 
care doresc să sprijine financiar activităţile de cinstire a memoriei eroilor noştri. Susţinerea financiară 
constă în depunerea a cel puţin 100 de lei la sediul central al asociaţiei noastre (Bulevardul Ion Mihalache 
nr. 124-126, Sector 1, Bucureşti, Cod poştal: 011203), pe bază de chitanţier sau mandat poştal sau în Contul 
Asociaţiei Naţionale Cultul Eroilor “Regina Maria”: 
RO45RNCB0082004534620001, BCR, Sucursala Unirea, Bucureşti
Toţi cei care vor răspunde apelului nostru vor primi câte un exemplar din fiecare număr al revistei 
«România eroică». La sfârşitul anului, conducerea Asociaţiei Naţionale Cultul Eroilor “Regina Maria” va 
acorda fiecărui susţinător financiar o Diplomă de Excelenţă.
În anul  2020 au răspuns apelului nostru:
1. Opritsa Dragalina Popa, SUA 
2. Dr. Cornel şi Nina Dumitriu, SUA 
3. Dr. Radu Manoliu, Olanda
4. Irina Nelson, SUA
5. Col. (r) Satnoianu Anişoara, Bucureşti
6. Plt. adj. princ. (r) Sanda Nicolae, Bucureşti
7. Gl. mr. (r) prof. univ. dr. Visarion Neagoe, Bucureşti
8. General Hurdubaie Ioan, Bucureşti
9. Col. (r) Bostan Constantin, Bucureşti
10. Gl. bg. (r) Dan Radu Şerban, Bucureşti
11.  Col. (r) Vasile S. Popa, Bucureşti
12. Col. (r) ing. Marin Alniţei, Bucureşti
13.  Col. (r) Dragu Nicolae, Călăraşi
14.  Gl. bg. (r) Alstani Achim, Buzău
15.  Col. (r) Constantin Chiper, Ploieşti
16.  Col. (r) Roman Dumitru, Bucureşti
17.  Georgeta Bălan, Brăila
18.  Col. (r) Stratanov Dumitru, Braşov
19.  Chilom S. Constantin
20.  Col. (r) Dan Virgil Ion 
21.  Floarea Dimian, Buzău
22.  Colonel (r) Gheorghe Mateescu, Bucureşti
23.  Ing. Nicolae Dobre, Ştefăneşti, Argeş
24.  Lt. col. (r) Ioniţă Constantin, Piatra Neamţ
25.  Ciorobea Florica, Bucureşti
26.  Moşoiu Olga, Ştefăneşti, Argeş
27. Rareş Alexandru
28. Scutaru Ioan, Braşov
29. Preot Bani Vasile
30. Col. Prof. Albu Mihai, Bucureşti
31. Lazăr Eugen, Bucureşti
1Coperta 1.  Soldat T.R. Traian Sfinţescu, Drum în 
necunoscut (Sursa: Culorile războiului, Pictori 
români pe fronturile celui de-al doilea război 
mondial, Editura militară, Bucureşti, 2007.
Coperta 2.  Apelul ANCERM.
Coperta 3.  Semnul Aducerii Aminte. Str. General 
Praporgescu, Bucureşti.
Coperta 4.  Promovare cariera militară.
România Eroică nr. 1 (60) - Serie nouă 2020
Fondată în anul 1919 sub înalta ocrotire a Majestății Sale Regina Maria
și a Patriarhului Bisericii Ortodoxe Române PF Miron Cristea.
Serie nouă. Anul XXIII. Fondator: Gl. Bg. (r) Petre Stoica.
Rugăm pe toţi cei care au fotografii ale 
celor căzuţi pe front sau în prizonierat, 
în cele două războaie mondiale, să se 
adreseze redacţiei!
EDITORIAL
Întrebările au fost puse, dar răspunsurile nu au fost date!
 – de colonel (rtr.) Dumitru Roman...................................................................... 3
PUNCTUL DE VEDERE 
Trianon, 4 iunie 2020 – de general de brigadă (rtr.) Grigore Buciu .................................. 5
EVENIMENT
Gala Premiilor „Cultul Eroilor”, Ediţia a VI-a, 2019 – de Dumitru Roman ......................... 10
Premiile Asociaţiei Naţionale Cultul Eroilor “Regina Maria”, 
 Ediţia a VII-a, 2020 ............................................................................................ 13
ACTUALITATEA
Distinşi cu Emblema de Onoare a Asociaţiei Naţionale Cultul Eroilor “Regina Maria” ..... 14
Anul 2020  este anul Centenarului  Trianonului. Unica medalie 
 dedicată Centenarului Trianon a fost emisă de Asociaţia Naţională 
 Cultul Eroilor “Regina Maria”! ............................................................................ 15
Repunerea în demnitate a ostaşilor români................................................................... 16
 
DOSAR. OSTAŞ ROMÂN LĂSAT ÎN URMĂ  (2) ............................................................. 18
Lista ostaşilor români care nu s-au mai întors niciodată acasă ...................................... 20
Vindecarea prin pelerinaj – de general de brigadă (rtr.) Grigore Buciu............................ 27
„Un ofiţer, lângă mine, este rănit la braţ, altul, mai încolo, cade jos lovit
 drept în inimă” – de căpitan de rezervă Teodor Castrişanu .................................. 29
“L-am căutat şi l-am găsit în curtea lagărului, printre morţi, complet dezbrăcat, 
 plutonierul-major de artilerie Tulbure Ion...” – de maior Sandu V. Cernat .......... 31
“În sufletele noastre rămâne mereu în picioare, înfruntând crivăţul şi furtuni, 
 troiţa de la Mănăstârka...” – de Dimitrie Bejan ................................................... 33
“...Un târg cum nu se poate mai murdar, în care ambele părţi mercantile 
 şi-au respectat cuvântul...” – de căpitan Stan V. Gheorghe ................................. 34
“Soldaţi din regimentul colonelului Georgescu împiedică nişte soldaţi ruşi să ridice 
 cu forţa un porc din ograda unui ţăran” 
 – de locotenent-colonel Gheorghe Magherescu .................................................. 36
“Vasile Stoica a fost singurul roman care a luat parte la conferinţele de pace
 ale celor două războaie mondiale” - de Paula Stoica .......................................... 37
7    INVITATUL REVISTEI
Despre război şi 
pace cu domnul 
profesor doctor 
Ioan Scurtu
Interviu realizat de 
Grigore BuCIu
22   DOSAR „ROMÂNIA 
EROICĂ” 
Un moment de 
reculegere la 
Cimitirul militar 
de la Rossoşka
- de Radu MANOLIu
39 EROUL DIN 
FAMILIA MEA
Un veteran de 
război ne trimite în 
trecut...
- de Colonel (rtr.) Dorin 
OAIDĂ
România Eroică nr. 1 (60) - Serie nouă 20202
Director: General maior (rtr.)
                    prof. univ. dr. Visarion Neagoe
Consiliul ştiinţific
prof. univ. dr. Ioan Scurtu, prof. univ. dr. Nichita 
Adăniloaie, colonel (rtr.) prof. univ. dr. Petre 
Otu, general de brigadă (rtr.) Grigore Buciu, 
colonel dr. Florin Şperlea.
Redacţia
Redactor şef: col. (rtr.) Dumitru Roman; 
Redactor şef-adjunct: col. (rtr.) Constantin 
Chiper; 
Redactori colaboratori:  Valeria Bălescu, 
Col. (rtr.) dr. Alexandru Oşca, Carla Duţă, 
Teodora Manole, dr. Luminiţa Giurgiu. 
Art director: Sorin Angheloiu
Fotoreporteri: plutonier adjutant Adrian 
Robu
Adresa redacţiei: Bulevardul Ion Mihalache 
nr. 124-126, Sector 1, Bucureşti, Cod poştal: 
011203 
Tel./fax: 021.2241802
E-mail: romaniaeroica@gmail.com
Site:  www.cultuleroilor.ro
Cont Bancar: RO45RNCB0082004534620001 
BCR, Sucursala Unirea, Bucureşti
Cod Fiscal: 4505235
Tipar: Centrul Tehnic Editorial al Armatei
Răspunderea pentru conţinutul articolelor 
aparţine în exclusivitate autorului, conform 
art. 206 din Codul Penal
I.S.S.N 1453-9659
Copyright: este autorizată orice 
reproducere fără a se percepe taxe 
suplimentare, indicând sursa (revista România 
Eroică), cu excepţia textelor şi fotografiilor a 
căror provenienţă este specificată expres.
Acest număr a apărut în 1500 de 
exemplare.
Condiţii de colaborare: cititorii din ţară 
şi din străinătate pot trimite pe adresa 
redacţiei texte şi fotografii care se încadrează 
în tematica revistei. Manuscrisele nu se 
înapoiază.
România
Eroicã
În atenţia colaboratorilor
România Eroică primeşte pentru publicare articole, evocări, 
portrete, note, documente, recenzii, ştiri despre activitatea 
filialelor ANCERM, fotografii inedite. Materialele propuse 
redacţiei vor fi prezentate pe suport electronic (CD, dischetă), 
însoţite de fotografiile originale sau scanate în format JPEG, cu o 
rezoluţie de cel puţin 300 dpi. În cazuri speciale, vor fi acceptate 
şi texte dactilografiate. Fotografiile vor fi însoţite de explicaţii 
corespunzătoare şi de numele autorului lor (acolo unde este cazul). 
De la caz la caz, redacţia poate accepta preluarea unor articole 
apărute în alte publicaţii, dacă prezintă un interes deosebit 
pentru tematica României Eroice; în această situaţie, persoana 
care propune articolul respectiv are obligaţia să obţină acordul 
publicaţiei în care a apărut.
Redacţia îşi rezervă dreptul de a publica materialele în funcţie 
de necesităţi şi, desigur, de a nu le reţine pe acelea care nu se înscriu 
în tematica revistei. De asemenea, îşi rezervă dreptul de a face, pe 
textele acceptate pentru tipar, îndreptările socotite necesare, atât 
în ceea ce priveşte forma cât şi conţinutul, fireşte după consultarea 
sau avizarea autorilor. n
INSCRIPTIE LA O FOTOGRAFIE
O fotografie care ar merita un premiu! – de Dumitru Roman ...................................................43
REMEMORĂRI
Căpitanul Emanoil Boteanu, trimis special al Statului român în războiul de secesiune
 din Statele Unite ale Americii – de colonel (rtr.) Dumitru Stavarache ...........................44
Poveşti de dragoste şi de război – de dr. Luminiţa Giurgiu .......................................................47
Bunicii noştri, eroii noştri – de căpitan (rtr.) Ioan Ioniţă ...........................................................50
FIŞE DE DICŢIONAR
Fraţi-scriitori pe frontal Marelui Război – de Teodor Manole ....................................................54
Vitrina cu cărţi - de general de brigadă (rtr.) Grigore Buciu ....................................................56
Cititorii despre revistă ........................................................................................................61
MEMENTO 2020
100 de ani de la inaugurarea Monumentului “Vulturului” de la Oradea ...................................62
În căutarea celor dragi .......................................................................................................64
3România Eroică nr. 1 (60) - Serie nouă 2020
EDITORIAL
Dumitru ROMAN
Întrebările au fost puse, 
dar răspunsurile n-au fost date…
O coincidenţă fericită face ca, în momentul în care sărbătorim 100 de ani de la înfiinţarea 
revistei “Cultul Eroilor Noştri”, publicaţie care şi-a schimbat, ulterior, titlul în “România eroică”, ne 
pregătim să marcăm – fără fast şi fără pamblicării! – şi apariţia numărului 60 al actualei reviste. 
Aşadar, 60 de numere de revistă editate pe parcursul a 23 de ani, cu o periodicitate trimestrială, 
dar şi cu unele sincope provocate de lipsa banilor pentru tipar. (De “drepturi de autor”, cuvenite 
colaboratorilor noştri, nici măcar nu s-a pomenit vreodată în redacţie!)
60! Un număr în care se cuprinde viaţa de redacţie, cu toate greutăţile şi împlinirile ei, cu 
oameni convertiţi peste noapte în redactori, cu redactori-şefi de meserie şi – deşi trecuţi bine 
de vârsta pensionării – stăpâniţi încă de pasiunea scrisului şi de dorinţa de a face ceva pentru 
păstrarea memoriei eroilor acestui neam românesc. S-ar cuveni să-i pomenim în acest colţ de 
pagină pe toţi cei care, în mod voluntar, îşi dedică timpul pentru menţinerea cultului eroilor 
noştri, care se zbat, în pofida tuturor dificultăţilor şi a ignoranţei şi a nepăsării unora, să facă 
auzită vocea Asociaţiei Naţionale Cultul Eroilor “Regina Maria”, organizaţie cu statut de utilitate 
publică, acordat de însuşi guvernul acestei ţări, dar mult timp fără niciun sprijin financiar.
Privind în urmă, constat cu oarecare bucurie şi speranţă că n-am fost şi nu sunt singurul care 
a încercat în aceşti 23 de ani să explice unui public mai larg decât acela al “României eroice” de 
ce avem o datorie morală faţă de cei care au murit pentru această ţară, şi de ce este nevoie să le 
îngrijim mormintele şi operele comemorative de război care le-au fost închinate. Am făcut-o cu 
convingerea că apelul atât de profund al Reginei Maria, înscris, în 1920, pe frontispiciul primului 
număr al revistei noastre – “Cei ce clădesc pe morţi trebuie să o facă pentru veşnicie!” –  poate să 
ajungă la fiecare dintre noi, bătrâni, tineri, copii, să ne pătrundă în conştiinţe şi să ne îndemne la 
acţiune. Copiii de astăzi ar trebui să fie ajutaţi să înveţe despre  faptele eroilor şi despre jertfa de 
sânge a acestui neam, care nu trebuie uitate niciodată. 
Cât am clădit, oare, în aceşti ani pentru slăvirea eroilor?
Nu e locul să fac eu aici un bilanţ, dar nu pot să nu amintesc faptul că, în paginile acestei 
reviste, n-am încetat să scriem despre starea deplorabilă în care se află patrimoniul eroic al 
românilor, cu monumente distruse, cu plăci de bronz şi chiar busturi furate şi, probabil, date la 

topit sau comercializate, cu morminte ale eroilor sau chiar parcele întregi desfiinţate, cu clădiri-
monumente istorice, îndeosebi cazărmile unor regimente celebre, din micile oraşe ale Moldovei 
şi de-a lungul Dunării, dezafectate, în urma reducerii efectivelor armatei, şi lăsate în paragină 
sau înstrăinate şi distruse, rase de pe faţa pământului şi din istorie, pentru a face loc unor 
supermarketuri sau cartiere rezidenţiale etc.
Peste fostele cazărmi ale regimentelor de artilerie şi de tancuri, de la Bacău, cu clădiri vechi 
de sute de ani – s-a trecut cu buldozerele, într-un dispreţ total faţă de patrimoniul istoric existent 
acolo. Busturi ale unor eroi, plăci comemorative, muzee etc. au fost aruncate la gunoi, în pofida 
protestelor filialei Asociaţiei Naţionale Cultul Eroilor “Regina Maria”. La Vaslui, în fosta cazarmă 
a Regimentului 7 Racova, ulterior Regimentul 25 Infanterie – cazarmă care ar fi trebuit să facă 
parte din patrimoniul istoric al Armatei, fie şi numai pentru faptul că de aici au pornit spre 
Plevna dorobanţii lui Peneş Curcanul şi, ceva mai târziu, tot aici au fost comandanţi, între alţii, 
colonelul Constantin Prezan (viitorul mareşal) şi maiorul Ioan Dragalina (generalul erou al 
Războiului de Reîntregire a Neamului) – a fost cedată primăriei locale. Ca să facă, ce? În niciun 
caz un Muzeu al Eroilor!!! La Boteni, cazarma paraşutiştilor şi elicopteriştilor care au participat 
la revoluţia din decembrie 1989 a ajuns pe mâna borfaşilor, care, ziua, în amiaza mare, înarmaţi 
cu macarale şi camioane, nu s-au sfiit să fure plăci din pista de beton a aeroportului, iar din 
monumentul din incita cazărmii, ridicat în memoria celor căzuţi la Revoluţia din 1989, n-ar mai 
fi rămas nimic, dacă nu s-ar fi decis, într-un târziu, să i se găsească alt loc. Să fie, oare, aşa cum 
susţin unii localnici, blestemul lui Ceauşescu?
Nu! Nu de blesteme este vorba aici, ci de interesele ascunse ale celor care au stat şi mai stau 
încă în spatele acestor cedări şi distrugeri. 
 Ne-a plăcut în aceşti ani să ne comparăm cu naţiunile civilizate, alături de care am intrat 
şi noi în Europa, dar n-am învăţat nimic sau aproape nimic din experienţa lor, din tradiţiile 
lor, din ceremonialurile dedicate eroilor, semne indiscutabile ale Recunoştinţei şi ale Măreţiei 
unei Naţiuni! De ce nu învăţăm şi noi să salvăm nave şi avioane militare, parcuri de pontoane, 
cazărmi dezafectate, tehnica de luptă care a făcut istoria armatei române? Unde este parcul de 
pontoane cu care s-a construit primul pod peste Dunăre? Unde este primul avion cu reacţie cu 
care s-a zburat în armata română? De ce sunt rebotezate străzi şi pieţe din Bucureşti, cu nume 
care n-au nici în clin, nici în mânecă cu istoria noastră, aşa cum s-a întâmplat cu Piaţa “Răzoare” 
din Drumul Taberei? De ce nu se face nimic pentru a salva arhitectura şi sculptura funerară din 
Cimitirul Bellu Militar, de la mormintele unor generali şi ofiţeri care au însemnat ceva pentru 
Armata Română, ori care care aminteşte de  momente din istoria şi jertfa noastră naţională? 
De ce faimoasa cazarmă Malmaison din Bucureşti a fost lăsată în voia soartei şi a unor SRL-uri, 
cărora numai de istorie şi tradiţii militare nu le pasă? Unde ne sunt eroii? Avem cu adevărat eroi?
Toate aceste întrebări şi multe altele au fost puse în paginile revistei “România eroică”. Răsfoiţi, 
fie şi din pură curiozitate, cele 60 de numere de revistă editate în cei 23 de ani de democraţie. Veţi 
constata, cu părere de rău, sper, că: Întrebările au fost puse, dar răspunsurile nu au fost date 
niciodată!? Noi am vorbit, noi am auzit!
Este trist, dureros de trist pentru democraţia cu care ne împăunăm în orice ocazie şi mai ales 
pentru instituţiile care ar trebui să o apere! n

Sunt o sută de ani de când Ungaria îşi plânge oficial Trianonul. Imediat după 
evenimentul care a încheiat războiul, prin Conferinţa de Pace de la Paris, Budapesta 
a instituit o politică de revizuire a deciziei de la Trianon, pe care (sic) chiar delegaţia 
oficială a guvernului ungar a semnat-o.
Până la urmă, Budapesta nu a pierdut o mare parte din teritoriul unguresc şi din 
populaţia ungurească, aşa cum propagandistic se afirmă, ci acele teritorii locuite 
majoritar de românii pe care ungurii i-au găsit aici, la venirea lor în Europa Centrală. Cu 
alte cuvinte, Ungaria dualistă, nevindecată nici astăzi de orgoliul unei închipuite mari 
puteri, a pierdut ce n-a avut.
Ardealul mult jelit, ca parte importantă pierdută la Trianon, a fost secole la rând 
autonom, o unitate statală în dependenţă de Ungaria, dar niciodată inclusă în 
integralitatea regatului ungar. Şi în toată istoria lui a fost locuit majoritar de români, 
care şi-au păstrat cu îndârjire identitatea prin limbă, cultură, credinţă ortodoxă şi o 
conştiinţă mai mult sau mai puţin evidentă de unitate etnică, peste graniţele ce 
despărţeau cele trei entităţi statale româneşti.
Ungurii s-au îmbătat de multe ori în istorie cu iluzia superiorităţii lor din care s-a 
născut şi ideea bizară a majorităţii ungureşti. În clasa aristocratică dominau ungurii, 
mai ales după dezastrul de la Mohacs, o majoritate formată sub presiunea catolică 
şi a casei regale care cerea loialitate evidentă, din partea nobililor. Cu alte cuvinte: 
catolicism, limba maghiară, negarea propriilor origini, ceea ce s-a şi întâmplat. Marile 
familii nobiliare ungureşti sunt de origine română, inclusiv regele Matei Corvin. Dar 
aceste nume care s-au maghiarizat şi au devenit mai ungureşti decât conducătorii 
cetelor venite în Europa n-au putut târî după ele şi supuşii români. 
Toate prigoanele, distrugerile, crimele, opresiunile, obligaţiile nu au putut determina 
un popor vechi şi legat structural printr-o sacralitate precreştină, de pământurile lor, 
să devină altceva decât era. 
General de brigadă (rtr.) Grigore BUCIU
Trianon, 4 iunie 2020

După Trianon, politica de stat a fost sistematic îndreptată spre negarea Trianonului şi 
fabricarea de argumente istorice care să justifice această cerinţă de revizuire. În primul 
rând au fost invocate oprimarea etnică şi lipsirea de drepturi identitare de natură 
culturală. A fost invocată autonomia pe criterii etnice izvorâtă din ideea mai veche 
propusă la Trianon, a unei autonomii transilvane în cadrul unei Ungarii federative. 
Chestiunea drepturilor poate fi astăzi mai puţin invocată, dar autonomia politico-
administrativă este evocată cu intensitate în preajma centenarului Trianonului.
Românii îşi serbează unirea de 1 decembrie, când ei, mă refer la unguri, arborează 
drapele în bernă. Nu e vorba de Trianon, ci de unirea de facto, prin exprimare 
plebiscitară, liberă şi democratică, a unei majorităţi de necontestat. Au aderat la unire, 
recunoscând-o, saşii şi secuii. Ungurii din Ardeal niciodată, ceea ce nu înseamnă că 
gestul îi eliberează de legile statului român.
Cetăţenilor de etnie maghiară li s-au oferit de la început toate drepturile posibile 
pentru a se simţi ei înşişi, dar cetăţeni egali cu majoritatea. Ce şi-ar dori mai mult? 
Majoritatea dintre ei şi-ar dori să trăiască mai bine, dar pseudointelectualitatea 
ungurească de diverse nivele zgândăreşte naţionalismul şovin. O face din motive 
electorale, o face incitată pe faţă sau în subteran de politica Budapestei. Extrema dreaptă 
de la Budapesta prin oficialii din guvern şi din parlament stimulează sentimentele 
antiromâneşti, extrema dreaptă şovină de tip paramilitar, în speranţa declanşării unui 
conflict interetnic care să justifice cererile separatiste în Consiliul European, la Uniunea 
Europeană. Din aceeaşi speranţă oficiali şi nostalgici de tot felul vin şi se comportă 
în Ardeal ca la ei acasă, neţinând cont că România este stat guvernat prin propria ei 
Constituţie.
Secuii menţionaţi ca naţiune distinctă în Unio Trium Nationum au devenit mai 
unguri decât ungurii şi capul de lance pentru autonomie ca pas intermediar pentru 
un Ardeal autonom şi apoi integral.
Trianonul ca izvor de nostalgie revanşardă e un bun prilej de presiuni şi de cerinţe 
de tot felul, de pretenţii şi aberaţii.
Dar,  4 iunie 2020 va trece aşa cum vine şi data nu va genera nicio schimbare, oricâtă 
încărcătură mistică ar fi aşteptarea revizioniştilor. n

- Domule profesor, vă mulțumesc că ați acceptat 
acest dialog despre o perioadă foarte dificilă și 
periculoasă a istoriei noastre, dar cu o miză uriașă: 
unirea tuturor românilor în același stat suveran 
și independent. Ieșirea din neutralitate ne-a pus 
într-o o mare dilemă - de partea cărei alianțe 
să luptăm. Aveam de câștigat ori de pierdut, 
indiferent pentru ce am fi luptat. Greutatea 
Ardealului și Bucovinei a înclinat balanța spre 
ANTANTA, lăsând ținuturile de răsărit – Basarabia, 
în starea ei de rusificare accentuată. Și totuși, 
Basarabia e prima provincie românească unită 
cu România după o scurtă perioadă de republică 
independentă. Este un joc al sorţii, o mișcare 
politică rapidă și inteligentă?
- Ion I. C. Brătianu era convins că România trebuia 
să intre în război pentru a lupta alături de Antanta şi 
a participa la conferinţa de pace - la care aveau să fie 
invitate numai statele beligerante -  unde să-şi susţină 
drepturile. Nu putea merge alături de Austro-Ungaria, 
şi a spus-o clar la Consiliul de Coroană din iulie 1914: 
nu se poate duce un război împotriva opiniei publice. 
A ales Antanta, adică Franţa, “sora latină”, care era 
aliată cu Rusia. O ţară mică nu poate miza pe o singură 
carte. De aceea, Brătianu, de comun acord cu regele, 
l-a lăsat pe Stere în Bucureşti, pentru cazul că ar 
apărea o şansă privind Basarabia, şi pe Marghiloman, 
pentru eventualitatea unei înţelegeri cu Germania. 
Şansa a fost revoluţia rusă din februarie 1917 şi 
mişcarea naţională a popoarelor oprimate. Basarabia 
s-a încadrat în acest flux revoluţionar - care a cuprins 
partea europeană a imperiului - Finlanda, Estonia, 
Letonia, Lituania, Polonia, Ucraina, declarându-şi 
independenţa.
Este meritul basarabenilor, că s-au desprins din 
imperiu, proclamându-şi mai întâi autonomia şi apoi 
independenţa, dar şi al liderilor politici din Regat, care 
-  la solicitarea Sfatului Ţării - au trimis armata peste 
Prut (ianuarie 1918), înfrângând grupările bolşevice şi 
Născut la 27 noiembrie 1940.
Studii primare în satul natal, Dochia, judeţul Neamţ. 
Absolvent al Liceului “Petru Rareş” din Piatra Neamţ 
(1957). Licenţiat al Facultăţii de Istorie a Universităţii 
din Bucureşti (1962). Profesor la Facultatea de istorie, 
Universitatea din Bucureşti (1962 - 2004); prorector 
al Universităţii “Spiru Haret” (2004 - 2007); decanul 
Facultăţii de Arhivistică, Academia de Poliţie “Al. I. Cuza” 
(1992 - 1994). Doctor în istorie (1971).
A fost director general al Arhivelor Naţionale (1991 
- 1996), director al Institutului de Istorie “N. Iorga” al 
Academiei Române (2001 - 2006), director general-
adjunct al Institutului Revoluţiei Române din Decembrie 
1989 (2004 - 2009).
Preşedintele Secţiei de Ştiinţe Istorice şi Arheologie 
a Academiei Oamenilor de Ştiinţă din România (1999 - 
2012)
A publicat peste 100 de cărţi - dintre care 42 în 
calitate de autor - şi circa 300 de studii, multe în limbi de 
circulaţie internaţională. 
Prin toată activitatea sa didactică şi ştiinţifică, a 
îmbogăţit istoriografia noastră cu lucrări importante 
despre viaţa politică, rolul unor instituţii şi personalităţi, 
viaţa cotidiană etc. A realizat câteva sinteze de istorie 
modernă şi contemporană, îndeosebi secolul al XX-lea. 
A abordat subiecte controversate ale istoriei recente, 
Revoluţia din decembrie 1989 sau evoluţia României şi 
a Europei la începutul veacului al XXI-lea. A coordonat 
volumul 8 din Tratatul Istoria Românilor (2003), fiind 
singurul nemembru al Academiei Române care a avut 
această onoare. 
Distins cu premiul Academiei Române (1983); Ordinul 
Naţional “Serviciul Credincios” în grad de Cavaler (2002); 
Ordinul Meritul Cultural (2009) şi Ordinul Republicii – 
Republica Moldova (2010).
Interviu realizat
de Grigore Buciu
Despre război și pace
cu domnul profesor doctor Ioan Scurtu

anarhice şi asigurând posibilitatea ca basarabenii să 
voteze pentru Unirea cu România (27 martie 1918). A 
fost un act de mare curaj şi de patriotism, în condiţiile 
în care trei sferturi din ţară era ocupată, Puterile 
Centrale dădeau ultimatumuri pentru încheierea păcii 
separate, iar Lenin îl trimesese pe Racovski la Odesa, 
cu misiunea de a provoca  revoluţia şi a  instaura 
“puterea muncitorilor, soldaţilor şi ţăranilor”  în 
Basarabia  şi în  România.
Cred că unirea Basarabiei a fost rezultatul unui 
complex de factori în care un rol decisiv l-au avut 
capacitatea, curajul şi patriotismul liderilor politici de 
pe ambele maluri ale Prutului. 
- România răspunde cu promptitudine și bună 
credință solicitării aliaților de a intra în război până 
la o anumită dată. Armata română atacă granița 
austro-ungară și trece în Ardeal prin 18 puncte, 
înaintând cu entuziasm și încredere. Se trezește 
singură în fața unui inamic antrenat doi ani în 
război. Care ar fi principalele cauze care au dus la 
dezastrul din prima parte a războiului?
- La Consiliul de Coroană din august 1916, Ion 
I. C. Brătianu a spus că s-ar putea să fim învinşi, dar 
faptul că patru mari puteri ale lumii au recunoscut 
drepturile noastre asupra Transilvaniei şi Bucovinei 
rămâne un act istoric fundamental. Le-a dat exemplu 
pe Mihai Viteazul - ucis pe câmpia de la Turda, dar 
care a arătat românilor drumul de urmat, adică 
unirea - şi pe Tudor Vladimirescu - omorât de eterişti 
la Târgovişte, dar care a deschis calea modernizării 
României. România a deschis un front foarte larg, de 
peste 1 000 km,  care din punct de vedere militar este 
foarte problematic. Semnificaţia intrării în război era  
politică şi naţională: lupta cu arma în mână pentru 
eliberarea Transilvaniei şi Bucovinei, pentru unirea 
lor cu patria mamă. Nerespectarea de către Aliaţi a 
Convenţiei militare, slaba dotare a armatei române 
etc. au avut un rol important în înfrângerea armatei 
române în 1916, dar esenţialul a fost demonstrat: 
România s-a angajat în război şi ca urmare va 
participa la Conferinţa păcii.
- Ofițerii din misiunea militară franceză își arată 
surprinderea și mirarea în memoriile lor că, în 
pofida experienței traumatizante prin care a trecut 
armata, a condițiilor mizerabile din Moldova, unde 
se retrăseseră, militarii români, inclusiv ofițerii, 
nu se arătau demoralizați. Care sunt resursele 
interioare, motivațiile, speranțele, care au permis 
armatei să își revină rapid, să se reformeze, 
reorganizeze, și să se instruiască întru-un timp 
record, și să învingă, aproape singură, armata 
germană în bătăliile celebre din vara anului 1917?
- Moralul armatei române s-a refăcut rapid, nu 
numai pentru că a venit armamentul din Franţa şi 
Anglia, că misiunea franceză a contribuit la instruirea 
militarilor,  ci mai ales pentru că era pătrunsă de 
faptul că  “vom fi iarăşi ceea ce am fost şi încă mai 
mult decât atât” (N. Iorga). Ostaşii români aveau 
în memorie cântecul cu care au intrat în război: 
“Ardealul, Ardealul ne cheamă /Speranţa e numai în 
noi”. Această speranţă continua să-i anime. Sosirea  
voluntarilor ardeleni la Iasi în iunie 1917 şi depunerea 
jurământului în calitate de militari ai armatei române 
au însemnat - după expresia ziaristului George Ranetti 
- “prima Alba Iulia”.
- Victoriile de la Mărăști, Mărășești, Oituz au 
stopat înaintarea germanilor spre Moldova și au 
avut o importanță morală copleșitoare pentru noi, 
iar pentru aliați chiar efecte militare. Dar, la scurt 
timp, au urmat armistițiul și pacea de la București, 
acțiuni de supraviețuire pentru noi, dar cu valoare 
de trădare pentru aliați, lucru care era să ne coste 
mult la tratativele de pace. Au fost aceste decizii 
doar un rezultat al presiunii germane sau și o 
mișcare strategică prin care să câștigăm timp și, 
mai ales,  să nu pierdem miza Ardealului?
- Rămasă singură pe frontul de Est, România a 
trebuit să pornească pe calea armistiţiului şi a păcii 
separate, pentru a evita desfiinţarea ei ca stat. Atât 
Marghiloman, cât şi Brătianu şi regele au adoptat 
tactica “tragerii de timp”, reuşind să amâne semnarea 
păcii separate mai mult de patru luni (din decembrie 
1917 până la 24 aprilie, stil vechi, 1918), când SUA 
intraseră deja în război şi exista şansa victoriei 
Antantei. Apoi regele a tergiversat semnarea legii 
de ratificare a tratatului de la Buftea-Bucureşti, la 11 
noiembrie 1918  Germania s-a recunoscut învinsă, iar 
respectivul tratat nu avea nici o valoare legală (a fost 
declarat nul la Conferinţa păcii).
- Merită toată admirația politicieni români din 
Ardeal și Bucovina pentru inteligența și rapiditatea 
cu care s-au mișcat când s-a ivit o portiță de 
oportunitate care a schimbat istoria. Mă refer la 
organizarea și pregătirea adunărilor de la Alba 
Iulia și Cernăuți și, desigur, la decretarea celei de-a 
doua mobilizări a armatei. De ce toate acestea, plus 

marele sacrificiu de sânge, nu au fost suficiente 
la Tratativele de pace de la Paris? Lupta politică 
pentru România Mare a fost la fel de dificilă ca și 
acțiunile militare. Cât de mult a contat campania 
din 1919 care, pe lângă faptul că a apărat Unirea 
votată la Alba Iulia și Cernăuți, a fost o barieră în 
calea bolșevizării Europei?
- Conferinţa de pace din 1919-1920 a fost 
dominată de cei “patru Mari” - liderii SUA, Franţei, 
Marii Britanii şi Italiei - care au adus principala 
contribuţie la înfrângerea Puterilor Centrale.  Statele 
au fost împărţite - unele cu interese generale (cele 
patru) şi celelalte cu interese limitate (între care 
şi România). Dincolo de criticile care pot fi aduse, 
rămâne faptul esenţial că,  pentru prima dată în 
istorie, s-a pus la baza deciziilor unei conferinţe de 
pace dreptul popoarelor la autodeterminare. Până 
atunci se punea problema împărţirii teritoriilor. În 
1919 - 1920 în centru s-au aflat oamenii, luându-se 
decizii pe baza voinţei acestora: în ce cadre statale au 
dorit să trăiască. La memoriile delegaţiei maghiare, 
care susţinea necesitatea  menţinerii Ungariei Mari, 
preşedintele Conferinţei de pace a răspuns: popoarele 
s-au exprimat în toamna anului 1918. Aceasta este 
explicaţia faptului că  în cele 364 de articole ale 
Tratatului de la Trianon nu există cuvântul Transilvania. 
Decisivă a fost hotărârea Adunării Naţionale de la Alba 
Iulia din 1 decembrie 1918.
Brătianu a fost nemulţumit  - pe drept cuvânt 
-  de  modul cum a fost tratată România la Conferinţa 
de pace. El a promovat o concepţie îndrăzneaţă: 
egalitatea statelor, indiferent dacă sunt mari şi mici. 
Era convins că nu va reuşi - i-a spus-o lui I. G. Duca 
înainte de plecarea la Paris - dar a dorit să rămână ca 
un gest istoric de protestare. Teoretic avea dreptate, 
dar în practică acest deziderat nu s-a realizat şi nu se 
va realiza vreodată. Cei mari vor fi întotdeauna “mai 
egali decât egalii”!
Iniţial, Consiliul Suprem a fost nemulţumit de 
intervenţia armatei române în Ungaria (în aprilie 
1919), dar după agresiunea lui Bela Kun din iulie 
1919 asupra Cehoslovaciei şi României, şi aflând 
despre manevrele lor vizând colaborarea militară a 
bolşevicilor din Rusia şi din Ungaria, Consiliul Suprem 
a cerut României să intervină. Când armata română a 
ajuns în preajma Budapestei, Consiliul Suprem a cerut 
să fie oprită ofensiva, pentru ca în capitala Ungariei 
să intre armatele franceze, engleze şi italiene. De la 
Bucureşti s-a comunicat la Paris că Brătianu - singurul 
care putea decide -  “nu era de găsit” pentru a i se 
transmite mesajele, astfel că la 4 august 1919 trupele 
române au ocupat Budapesta.
- Din ce motiv s-a retras premierul Ion I. C. 
Brătianu de la Tratative și a plecat Regina Maria 
la Paris? Ca efort de război și ca sacrificiu uman și 
economic am fost la egalitate cu celelalte țări mari 
aliate. S-a reflectat acest lucru și la conferințele de 
pace de la Paris? Dar în despăgubirile de război?
- Intransigenţa lui Brătianu i-a iritat pe “cei patru 
mari”. Regina Maria a venit la Paris, la propunerea lui 
Brătianu, pentru a detensiona situaţia şi a arăta “faţa 
frumoasă a României”, adică a ei (cum singură a scris în 
jurnalul propriu). A reuşit să-i «îmbuneze» pe cei Mari, 
dar nu a putut - şi nici nu putea - schimba statutul 
României de ţară cu «interese limitate». Problema 
reparaţiilor nu a fost discutată la Paris, ci s-a organizat 
ulterior o conferinţă la Spa, în care s-au stabilit cotele 
privind reparaţiile. Acestea nu au fost respectate, 
deoarece au intervenit - la cererea americanilor - 
amânările (planul Dawes, planul Yung) şi nici un stat 
(evident că nici România) nu a primit despăgubirile 
prevăzute. Discuţii şi nemulţumiri privind Conferinţa 
de pace au fost multe şi vor mai fi, dar pentru noi, 
esenţial  rămâne faptul că, prin tratatele de pace 
din 1919-1920, s-a recunoscut unirea Bucovinei, 
Transilvaniei şi Basarabiei cu România. O unire care a 
durat numai 22 de ani.
- Al Doilea Război Mondial, poate și redefinirea 
unor state după revoluțiile din 1989 (Iugoslavia, 
Cehoslovacia, țările baltice) sunt consecințe fie 
și indirecte ale hotărârilor de la Paris? Sau, în 
principiu, stabilirea granițelor, atunci, a fost una 
corectă, chiar dacă nu a putut fi cuprinsă între ele 
întreaga națiune majoritară?
- În 1991, când exista - măcar teoretic - şansa 
refacerii graniţei de est şi de nord, guvernul de la 
Bucureşti s-a grăbit să recunoască Republica Moldova 
şi Republica Ucraina, nerealizând că prin acest act 
România - care se afla într-o situaţie infinit mai bună 
decât cea din 1917 - 1918  - “de bună voie şi nesilită 
de nimeni”  anula deciziile Sfatului Ţării şi Congresului 
general al Bucovinei, adică  munca şi lupta înaintaşilor 
patrioţi. Problemă de viziune istorică...
- Domnule profesor, a fost pentru mine o 
onoare și o plăcere să vă am interlocutor acum, la 
încheierea Centenarului care, pentru noi, românii, 
înseamnă Trianon. Vă mulțumesc mult! n

Festivitatea de premiere a fost 
deschisă de general-maior (r) prof. 
univ. dr. Visarion NEAGOE, care 
a înmânat diploma şi medalia, 
pentru Marele Premiu „Comandor 
Virgil Alexandru DRAGALINA”, 
domnului Dumitru PREDA, precum 
şi diploma şi medalia, pentru 
premiul „Sublocotenent Ioan R. 
MARINESCU”, doamnei dr. Luminiţa 
GIURGIU.
Generalul de brigadă (r) Grigore 
BUCIU a înmânat diploma şi 
medalia, pentru premiul „Căpitan 
aviator Alexandru MANOLIU”, 
domnului Viorel DOMENICO.
Au fost citite mesajele de salut 
ale sponsorilor.
Felicitări câştigătorilor acestei 
ediţii şi tuturor celor care au pus 
suflet şi pasiune în organizarea şi 
desfăşurarea concursului.
Mulţumiri sponsorilor 
concursului – doamnelor Opritsa 
Popa DRAGALINA, Irina NELSON, 
familiei dr. Cornel şi Nina 
DUMITRIU, din Statele Unite ale 
Americii, precum şi familiei Radu 
MANOLIU, din Olanda–pentru 
sprijinul generos şi eforturile 
financiare în instituirea acestui 
eveniment cultural de prestigiu, pe 
drept numit Gala Premiilor “Cultul 
Eroilor”.
Ediţia a VII-a, 2020, a Premiilor 
ANCE ”Regina Maria” a fost lansată 
încă de la începutul anului în curs. 
Autorii care doresc să se înscrie la 
concurs pot trimite lucrările editate 
până la 31 decembrie 2020. pe 
adresa: Asociaţia Naţională Cultul 
Eroilor „Regina Maria”, Bd. Ion 
Mihalache, nr. 124-126, Sector 1, 
Bucureşti, Cod poştal: 011203. n
Colonel (r) Dumitru ROMAN
Gala Premiilor
Asociaţiei Naţionale Cultul 
Eroilor „Regina Maria”
Ediţia a VI-a, 2019
În condițiile impuse de 
starea de alertă şi de urgenţă, 
Gala Premiilor Asociaţiei 
Naţionale Cultul Eroilor „Regina 
Maria”, Ediţia a VI-a, 2019, 
s-a desfăşurat joi, 11 iunie 
2020, într-un cadru restrâns, 
la sediul central al asociaţiei 
din Bucureşti. La ceremonie au 
participat doar membrii Juriului 
şi câştigătorii premiilor acestei 
ediţii. De asemenea, a fost 
prezent, ca invitat de onoare, 
domnul Dorin Matei, redactor-
şef al revistei „Magazin istoric” 
şi preşedinte al Fundaţiei 
culturale „Magazin istoric”.
La ediţia a VI-a, pe adresa 
concursului au sosit 15 lucrări.
Juriul – format din prof. 
univ. dr. Ioan Scurtu, general 
maior (r) prof. univ. dr. Visarion 
Neagoe (preşedintele ANCERM 
şi preşedintele Juriului), prof. 
univ. dr. Petre Otu, prof. univ. 
dr. Alexandru Oşca, şi general 
de brigadă (r) Grigore Buciu – a 
decis să acorde următoarele 
premii:
EVENIMENT
Câştigătorii Ediţiei a VI-a a Galei „Cultul Eroilor”  şi membri ai Juriului (de la stg. la dr.): Dorin Matei, Viorel Domenico, 
Visarion Neagoe, Dumitru Preda, Grigore Buciu, Dumitru Roman.

Marele Premiu “Comandor Virgil Alexandru Dragalina”, 
în valoare de 1000 dolari SUA: Dumitru Preda, Sub semnul Marii Uniri. Campaniile Armatei 
Române pentru Întregirea Ţării 1916-1920, Editura Academiei Române, Editura Militară, 
Bucureşti, 2019.
Premiul “Sublocotenent Ioan R. Marinescu”,
în valoare de 500 dolari SUA: Luminiţa Giurgiu, Valeriu Nicolescu, Marius-Adrian 
Nicoară, Alexandru Tudose, Biserica şi Cimitirul Eroilor din Buzău, Monografia unui lăcaş al 
identităţii naţionale a românilor, Editura Alpha MDN, Buzău, 2019. 
Premiul “Căpitan Alexandru Manoliu”, 
în valoare de 500 dolari SUA: Viorel Domenico, Generalul Cinema, Editura Noi Media Print, 
Bucureşti, 2019.
EVENIMENT

Mesajul domnului dr. Cornel Dumitriu
Felicitări din partea noastră, a tuturor celor de departe, inclusiv 
Doamna Opriţa Popa Dragalina, “anima movens”, noi care nu avem cum 
să vă întindem  o viguroasă  strângere de mână decât prin cuvântul 
măgulitor şi amical pe care îl binemeritaţi.
Felicitări tuturor celor de la Asociaţia Naţională Cultul Eroilor “Regina 
Maria” pentru sprijinul înţelept şi disciplinat cu care ne-au ieşit în 
cale de-a lungul anilor şi pentru eforturile tacite în instituirea acestui 
eveniment prestigios, pe drept numit Gala Premiilor “Cultul Eroilor”.
Pentru oricine cât de cât familiar cu activitatea Asociaţiei, si mai ales 
pentru observatorii culturali, precum şi tinerii autori este cu neputinţă 
să nu fi remarcat amploarea crescândă de la an la an, numărul, 
varietatea si seriozitatea lucrărilor trimise Juriului; o totalitate, pe cât de 
respectabilă şi măgulitoare, cu atât mai mult impune o responsabilitate 
mai adâncă din partea Dumneavoastră, a Juriului şi a Asociaţiei, o 
responsabilitate care de fapt  ne priveşte pe noi toţi, pentru că acolo, 
în Casa Eroilor, s-a născut  o nouă Instituţie Spirituală: Gala Premiilor 
“Cultul Eroilor”, o instituţie modernă, deschisă şi tânără, menită să 
încurajeze şi să propăşească memoria, cunoaşterea, destinul  şi cultul  
eroului soldat român dintotdeauna.
Vă felicit, aşadar, în acelaşi spirit,  de a fi luat notă de prestigiul 
sporit al instituţiei şi  afluenţa de interes crescând a autorilor, în 
diversificarea notelor de gratificare pentru participanti; diplome 
şi medalii, lipsite poate de valoare pecuniară, dar “distinse” de 
Juriu,  juvaieruri de dus acasă.
Vă felicit pe Dvstra, Domnule Colonel Roman, şi pe toţi colegii de la 
ANCERM.
De unde mă aflu eu, Gala Premiilor apare drept  Podoaba Casei, o 
roadă de care ne putem mândri toţi, dar cu siguranţă este un act în 
continuitatea Asociaţiei. Şi cu această ultimă remarcă, am onoarea să 
mă alătur Excelenţei Sale Domnul Klaus Werner Johannis, Preşedintele 
Ţării, care, în adresa sa oferită cu ocazia Centenarului Asociatiei, este 
în  mod similar impresionat de continuitatea si voluntarismul care vă 
caracterizează. n
Dr. Cornel DUMITRIU
S.U.A.
Mesajul doamnelor Irina Nelson, 
Gabriela Neagu şi domnului Sorin Novac
Sublocotenentul Ioan R. Marinescu, a cărui jertfă 
este cinstită prin premiul care-i poartă numele, 
a căzut pe frontul pentru apărarea Bucureştiului, 
în Noiembrie 1916, în lupte de o ferocitate 
indescriptibilă cu armate combinate ale coaliţiei 
Puterilor Centrale revărsate într-un puhoi de neoprit. 
Mulţi dintre vitejii care s-au confruntat în acel război 
ca duşmani au plătit preţul suprem al vieţii lor şi au 
rămas pe pământul ţării noastre. Cimiritul Eroilor 
din Buzău, un obiectiv de patrimoniu naţional, îi 
cinsteşte astăzi deopotrivă. Renovarea recentă a 
cimitirului şi monografia celor patru autori premiaţi 
astăzi consolidează valoarea simbolică a acestui act de 
preţuire a eroilor ambelor părţi beligerante. 
Din partea familiei Sublocotenentului Ioan R. 
Marinescu, mulţumim cu recunoştinţă şi respect 
Asociatiei Naţionale Cultul Eroilor “Regina Maria”, 
în particular domnului General Visarion Neagoe 
şi domnului Colonel Dumitru Roman pentru 
administrarea de înalt prestigiu a Premiului, precum 
şi onoratului Juriu pentru selectarea lucrării premiate. 
Felicitări şi multă preţuire autorilor. n
Irina Nelson (născută Marinescu)
Gabriela Neagu (născută Marinescu)
Sorin Novac
Mesajul Doamnei
Opritsa Dragalina Popa
În numele familiei Dragalina, 
aduc mulţumiri organizatorilor 
concursului, dar şi cercetătorilor 
şi istoricilor participanţi la ediţia 
a VI-a a Galei Premiilor “Cultul 
Eroilor”.
Felicitări şi recunoştinţă 
membrilor Juriului pentru 
seriozitatea şi obiectivitatea cu care 
au evaluat cărţile sosite pe adresa 
concursului.
Sunt convinsă că lucrările 
câştigătoare îşi merită pe deplin 
premiile acordate de juriu. Din 
nou gândul meu se îndreaptă către 
tânăra generaţie, către cercetătorii 
tineri, către studenţii facultăţilor 
de istorie, cu îndemnul de scrie 
despre cei care au luptat şi s-au 
jertfit pentru Ţară.
Să ne reîntâlnim la Gala 
următoare în condiţii mai bune, 
alături de publicul pasionat de 
istorie, care în acest, datorită 
restricţiilor impuse de starea de 
urgenţă, nu a  fost prezent la 
festivitatea de premiere.
Felicitări organizatorilor!
Mult success Ediţiei a VII-a, 
2020! n
Opritsa Dragalina Popa
ELK GROVE, CALIFORNIA

EVENIMENT
Premiile Asociaţiei Naţionale
Cultul Eroilor „Regina Maria”
ediţia a VII-a, 2020
Asociaţia Naţională Cultul Eroilor “Regina Maria” lansează ediţia a VII-a a Premiilor Anuale 
acordate celor mai bune lucrări având ca domeniu de cercetare participarea armatei române pe 
câmpurile de luptă ale războaielor din 1877-1878; 1913; 1916-1919; 1941-1945 (analize ale unor 
bătălii; memorialistică de război, biografii ale unor personalităţi militare; soarta prizonierilor de 
război; militari dispăruţi pe front; monografii ale unor opere comemorative de război sau ale unor 
unităţi combatante - batalioane, regimente, brigăzi, divizii, nave de luptă etc.). 
La această ediţie vor fi acordate trei premii:
- Marele Premiu “Comandor Virgil Alexandru Dragalina”, în valoare de 1000 de dolari SUA;
- Premiul „Sublocotenent Ioan R. Marinescu”, în valoare de 500 de dolari SUA;
- Premiul „Căpitan aviator Alexandru Manoliu”, în valoare de 500 de dolari SUA.
Condiţii de premiere:
1.  Sunt considerate eligibile pentru a fi premiate lucrările de autor (colectiv) în limba română 
editate în anul 2020.
2.  În evaluarea volumelor propuse pentru concurs, membrii juriului vor ţine seama de 
următoarele criterii: valoarea ştiinţifică; noutatea temei; originalitatea conţinutului, analizei 
şi interpretării datelor de arhivă; stilul de redactare; aparatul critic; prezentarea grafică.
3.  Nu vor fi luate în consideraţie lucrările reeditate sau cele de ficţiune.
4.  Volumele câştigătoare vor fi stabilite de un juriu a cărui componenţă va fi aprobată prin 
decizia Biroului Executiv Central al Asociaţiei Naţionale Cultul Eroilor “Regina Maria”.
5.  În cazul în care vor fi mai multe lucrări cu acelaşi număr de puncte, departajarea se va face în 
funcţie de punctajul obţinut la criteriul valoare ştiinţifică.
6.  Lucrările (cel puţin două exemplare) propuse pentru concurs se trimit prin poştă sau curier, 
în plic închis, cu menţiunea Premiile ANCERM, pe adresa: Asociaţia Naţională Cultul Eroilor 
“Regina Maria”, Bd. Ion Mihalache nr. 124-126, Sector 1, Bucureşti, Cod poştal: 011203.
7.  Termenul limită de depunere a lucrărilor (cărţilor): 31 decembrie 2020.
Biroul Executiv Central 
al Asociaţiei Naţionale Cultul Eroilor “Regina Maria”

Iată instituţiile şi personalităţile care 
au fost onorate cu această distincţie:
1. Ministerul Apărării Naţionale
2.  Gl. Mr. Lungulescu M., Direcţia 
Generală Managementul Resurselor 
Umane (M.Ap.N.)
3.  Gl. Lt. (r) Băhnăreanu N., Asociaţia 
Naţională a Cadrelor Militare în 
Rezervă şi în Retragere “Al. Ioan Cuza”
4.  Gl. Bg. (r) Niculescu Dan, Asociaţia 
Diplomaţilor Militari în Rezervă şi în 
Retragere
5.  Gl. Lt. (r) Ungureanu Ion, Fundaţia Sf. 
Mare Mucenic Gheorghe
6.  Gl. (r) Nicolae Ionel Ciucă, Ministerul 
Apărării Naţionale
7.  Gl. mr. (r) prof. univ. dr. Visarion 
Neagoe, preşedinte ANCERM
8.  Gl. bg. (r) Petre Stoica, preşedinte de 
onoare ANCERM
9.   Cpt. (r) ing. Gheorghe Ile, preşedinte 
Filiala Hunedoara ANCERM
10.   Col. (r) Ioan Todericiu, preşedinte de 
onoare ANCERM
11.   Gl. bg. (r) Grigore Buciu, 
vicepreşedinte ANCERM
12.   Col. (r) Gheorghe Mateescu, 
vicepreşedinte ANCERM
13.   Col. (r) Constantin Chiper, 
vicepreşdinte ANCERM
14.   Col. (r) Paul-Valerian Timofte, 
vicepreşedinte ANCERM
15.   Dr. Luminiţa Giurgiu, vicepreşedinte 
ANCERM
16.   Plt. Adj. Pr. (r) Nicolae Sanda, secretar 
ANCERM
17.   Col. (r) Dumitru Roman, redactor-şef 
“România eroică”
18.   Col. (r) Moise Ghiţă, preşedinte 
Comisia de Cenzori
19.  Col. (r) Nicolae Ivan, B.Ex.C.
20.  Col. (r) Octavian Văduva, B.Ex.C.
21.  Col. (r) Mihai Albu, B.Ex.C.
22.  Lucreţia Nechifor, B.Ex.C.
23.  Dr. ing. Luminiţa Zugravu, B.Ex.C.
24.  Ec. Stoianovici Eugenia, contabil-şef
25.   Cpt. (r) Ioan Ioniţă, consilier juridic
26.   Col. (r) Petru Gurău, preşedinte Filiala 
Bucureşti a ANCERM
27.   Gl. bg. (r) Achim Alstani, preşedinte 
filiala Buzău a ANCERM
28.   Col. (r) Nicolae Dragu, preşedinte 
filiala Călăraşi a ANCERM
29.   Ec. Ştefan Alexandrescu, preşedinte 
filiala Argeş a ANCERM
30.   Col. (r) Gheorghe Şerban, preşedinte 
filiala Dâmboviţa a ANCERM
31.   Col. (r) Dumitru Stratanov, preşedinte 
filiala Braşov a ANCERM
32.   Prof. Eugen Petrescu, preşedinte filiala 
Vâlcea a ANCERM
33.   Col. (r) Remus Macovei, preşedinte 
filiala Constanţa a ANCERM
34.   Col. (r) Valerian Paraschivescu, 
preşedinte filiala Galaţi a ANCERM
35.   Col. (r) Ionel Teodorescu, preşedinte 
filiala Brăila a ANCERM
36.  Col. (r) Petrea Cujbă, Filiala Prahova a 
ANCERM
37.   Prof. Valeria Bălescu, Muzeul Militar 
Naţional “Ferdinand I”
38.   Col. (r) Neculai Niga, preşedinte filiala 
Suceava a ANCERM
39.   Col. (r) Anişoara Satnoianu, B.Ex.C.
40.   Col. (r) George Gheorghiu, Filiala 
Bacău a ANCERM
41.  Constanţa Alina Naghi, Călăraşi
42.  Baza 95 Aeriană Bacău
43.   Col. (r) Marinel Florescu, preşedinte 
filiala Dolj a ANCERM
44.   Col. (r) ing. Dr. Walter Loga, preşedinte 
filiala Gorj a ANCERM
45.   Col. (r) ing. Ioan Timofte, preşedinte 
filiala Iaşi a ANCERM
46.   Col. (r) Gheorghe Timofte, preşedinte 
filiala Botoşani a ANCERM
47.   Col. (r) Ion Cocian, preşedinte filiala 
Mureş a ANCERM n
Distinși cu Emblema de Onoare
a Asociaţiei Naţionale Cultul Eroilor “Regina Maria”
Emblema de Onoare este 
cea mai înaltă distincţie 
pe care o acordă Asociaţia 
Naţională Cultul Eroilor 
„Regina Maria”.
Ea a fost înmânată, 
pentru prima data, la 
manifestarea din 8 august 
2019 dedicată Centenarului 
Societăţii “Mormintele Eroilor 
Căzuţi în Război”, precum 
şi cu alte prilejuri, fiind 
răsplătite astfel activitatea şi 
succesele deosebite ale celor 
mai merituoşi voluntari pe 
tărâmul Cultului Eroilor.
O remarcă specială 
se cuvine adresată 
instituţiilor şi organizaţiilor 
neguvernamentale care au 
colaborat în aceşti ani cu 
Asociaţia Naţională Cultul 
Eroilor “Regina Maria” şi au 
sprijinit-o în desfăşurarea 
acţiunilor sale.

Unica medalie dedicată Centenarului Trianon a fost emisă
de Asociaţia Naţională Cultul Eroilor “Regina Maria”!
Anul 2020  este anul Centenarului  Trianonului
Cu o sută de ani în urmă, în 
iunie 1920, Tratatul de pace semnat 
de toate Puterile Aliate şi Asociate 
cu Ungaria nu făcea altceva decât 
confirmarea internațională a unui 
fapt consumat cu doi ani în urmă, 
adică implozia colosului poliglot 
austro-ungar și constituirea, 
prin autodeterminare, a statelor 
naționale, independente, suverane. 
Ungaria însăși a devenit și ea un 
stat național pe pământul locuit de 
unguri, după cum apreciază reputatul 
istoric dr. Viorica Moisuc.
 “De ce se face o tragedie din 
Trianon? – se întreabă dr. Viorica 
Moisuc.
Ungaria l-a semnat şi l-a ratificat. 
Teritoriul Ungariei n-a fost ciopârţit, a 
Luni, 30 decembrie 2019, domnul general-maior (r) prof. univ. dr. Visarion 
NEAGOE, preşedintele Asociației Naționale Cultul Eroilor ”Regina Maria”, 
a conferit domnului general (r) Nicolae-Ionel CIUCĂ, ministrul Apărării 
Naționale, TITLUL DE PREȘEDINTE DE ONOARE al A.N.C.E. ”REGINA MARIA”.
Cu acelaşi prilej, ministrului Apărării Naționale i-a fost acordată EMBLEMA 
DE ONOARE a Asociaţiei Naţionale Cultul Eroilor “Regina Maria” ”pentru 
activitatea susținută și generoasă în procesul de cinstire și promovare a 
cultului eroilor români”.
rămas întreg. A pierdut doar teritoriile 
ocupate prin cucerire, care nu-i 
aparţineau şi erau locuite de naţiuni 
ne-maghiare.
De ce destrămarea şi dispariţia 
imperiului dualist austro-ungar au 
fost ”o eroare istorică”? Aş zice că 
lucrurile stau exact invers. Existenţa 
unui astfel de stat a fost ”o eroare 
istorică”! Un stat în care minoritatea 
maghiară şi minoritatea austriacă 
stăpâneau prin forţă şi teroare o 
majoritate absolută de români şi 
slavi.  Această ”eroare de stat” se afla 
într-o criză totală când, în disperare 
de cauză, a plecat la război contra 
Serbiei, împinsă de la spate de 
Ungaria, care se legăna în visurile 
«regatului Sf. Ștefan»!” 
Medalia emisă de Asociaţia 
Naţională Cultul Eroilor “Regina 
Maria” rămâne mărturie peste 
veacuri – fie şi unica de acest fel! 
– că noi, românii anului de graţie 
2020, am înţeles să cinstim memoria 
înaintaşilor şi a tuturor eroilor care 
s-au jertfit pentru Marea Unire de la 1 
Decembrie 1918. 
Autorul proiectului acestei medalii 
este generalul de brigadă în retragere  
Petre Stoica, nonagenar, preşedintele 
de onoare al Asociaţiei Naţionale 
Cultul Eroilor “Regina Maria”.n
Emblema de Onoare
a Asociaţiei Naţionale Cultul Eroilor “Regina Maria”

Mult stimate Părinte duhovnic 
Mihail Milea,
Noi, subsemnaţii, vă aducem 
sincere mulţumiri pentru 
implicarea D-stră la repunerea 
în demnitate a militarilor români 
căzuţi în zona Vorniceni, raionul 
Străşeni, în rezultatul acţiunilor de 
retragere în august 1944.
În acest context, vă raportăm 
că am studiat cu mare interes şi 
curiozitate sursele documentare 
de arhivă trimise de D-stră, care au 
confirmat şi completat mult tabloul 
acelor evenimente. Declaraţiile 
sergentului major Moldoveanu 
Constantin şi sergentului-major 
Călin Ioan luminează clar traseul 
şi locurile binecunoscute nouă, 
unde cândva s-au desfăşurat 
acele evenimente. Analizând 
amintirile povestite de Bunei 
(bunici – n. r.), Părinţi şi consăteni 
cu declaraţiile unor militari care 
au supravieţuit din acel măcel, se 
confirmă numărul mare de căzuţi în 
localităţile Vorniceni, Bâcovăţ şi din 
alte zone, care au fost transportaţi 
cu carele câteva zile şi îngropaţi 
în gropi comune pe nişte locuri 
ale satului nostru, pe care le-am 
identificat.
Din 2017 am făcut nenumărate 
demersuri către ataşaţii militari ai 
Ambasadei României în Republica 
Moldova, către Oficiul Naţional 
pentru Cultul Eroilor, Bucureşti, 
Societatea Veteranilor de Război, 
Bucureşti şi, în septembrie 2017, 
a avut loc, în incinta Primăriei 
Vorniceni, o întâlnire de lucru 
cu ataşaţii militari ai Ambasadei 
României în Republica Moldova 
– domnii colonel Cristi Ladaniuc 
şi maior Gheorghiţă Tapalagă – 
de asemenea, cu reprezentanţii 
Ministerului Apărării al Republicii 
Moldova, la care s-a convenit 
continuarea identificării locurilor 
de îngropări ale soldaţilor şi 
ofiţerilor români pe teritoriul 
satului Vorniceni, prin găsirea unor 
probe, care să confirme prezenţa 
acestor înhumări ale militarilor 
căzuţi. Din start a fost clară 
imposbilitatea îndeplinirii acestei 
misiuni, din cauză că săpăturile 
pentru a dobândi aceste „probe” 
sunt nelegale pentru noi, fapt 
confirmat şi de domnii ofiţeri.
Ataşaţii militari ne-au 
recomandat de a mai trimite, în 
mod repetat, adrese la instanţele 
sus-menţionate, dar am primit 
doar în decembrie 2019 (după 2 
ani!) un răspuns formal de la Oficiul 
Naţional pentru Cultul Eroilor. 
Bucureşti.
Noi, fiind la curent şi admirând 
efortul Excelenţei Sale Vasile 
Soare şi al D-stră, la comemorarea 
şi repunerea în demnitate a 
ostaşilor români căzuţi pe teritoriul 
federaţiei Ruse şi aici, în Basarabia, 
am trimis un demers cu rugăminte 
de ajutor domnului ambasador la 
Moscova, de unde s-a reacţionat 
mai rapid decât Ambasada 
României la Chişinău sau instituţiile 
respective din Bucureşti.
Domnule Mihail Milea, 
actualmente, noi deja am 
identificat patru zone, ultima zonă 
fiind identificată pe 21 ianuarie 
2020, cu ajutorul consăteanului 
nostru, profesorul Ioan Rusu, în 
vârstă de 95 de ani, unicul martor 
ocular al acelor evenimente, care 
mai este în viaţă şi lucid la minte. 
În aceste zone, unde relieful 
s-a modiciat cu anii, sunt gropi 
comune cu militari români, posibil 
şi germani, îngropaţi la sfârşitul 
lui august 1944 şi sunt necesare 
cercetări locale (geoscanarea 
sau excavarea acestor locuri, 
cu excepţia unui loc, fostul 
„observator”, unde se mai păstrează 
cireşii cu inscripţiile soldaţilor 
îngropaţi acolo şi unde ploile mai 
scot la suprafaţă oseminte).
Amplasarea doar a unor cruci 
în aceste zone, considerăm formal, 
O scrisoare de dincolo de Prut
Repunerea în demnitate a ostașilor români
Am intrat în posesia unei 
scrisori din Republica Moldova 
adresată părintelui duhovnic 
Mihail Milea, din Buzău (v. 
România eroică nr. 59/2019, p. 
12). Semnatarii scrisorii sunt: 
Vasile Tofan, primarul comunei 
Vorniceni, Republica Moldova; 
Vasile Luchian şi Constantin 
Cioclu, membri ai Grupului de 
Iniţiativă.
Publicăm această scrisoare 
fără alte comentarii, convinşi 
fiind că aceste rânduri vorbesc de 
la sine. Cititorul să judece!

deoarece apele scot la suprafaţă 
oseminte, după cum am menţionat 
anterior, fiind necesar iniţial de a 
reînhuma creştineşte osemintele 
ostaşilor, apoi de a ridica o 
Cruce sau chiar un Monument 
comemorativ. Noi am sensibilizat 
şi am găsit persoane care sunt gata 
să se implice şi financiar pentru 
amenajarea acestor locuri de glorie.
De asemenea, dorim să vă 
comunicăm că, în grădina unui 
consătean, într-o groapă comună 
sunt înhumaţi, unul lângă altul, doi 
ofiţeri – român şi sovietic – care 
în vara lui 1944 s-au împuşcat 
instantaneu, fapt care poate avea 
o mare rezonanţă la Ambasada 
Federaţiei Ruse în Republica 
Moldova şi credem că aici 
Excelenţa Sa Vasile Soare ar şti cum 
să gestioneze cazul. Vă asigurăm, 
dacă noi am şopti doar Ambasadei 
Federaţiei Ruse despre acest caz, 
ei ar fi la faţa locului mai rapid 
decât am venit noi din Chişinău 
la baştină. Numai că ne e frică că 
osemintele ofiţerului român vor sta 
mult timp ne repuse în demnitate, 
asemenea osemintelor militarilor 
români descoperite de germani 
în timpul reînhumării ostaşilor 
lor căzuţi la Stalingrad, care au 
stat mult timp până s-au trezit 
Autorităţile Române.
În confirmarea temerii noastre 
vă povestim un caz din anii 
60, secolul trecut, petrecut la 
Miclăuşeni, 8 km de satul Vorniceni, 
când cineva ar fi sunat la Comitetul 
raional de partid şi Comisariatul 
Militar Străşeni, că în groapa 
comună (actualmente Cimitir 
de Onoare al ostaşilor români 
Miclăuşeni) atunci era plasată o 
brigadă de tractoare peste această 
groap, că ar fi întâmplător îngrpat 
un ostaş sovietic. Imediat a fost 
adusă o unitate militară sovietică, 
care a dezgropat şi „răscolit” toate 
oasele în acel loc...
Domnule Mihail Milea, toate 
posibilităţile şi competenţele 
noastre la această etapă sunt 
epuizate, deoarece mai de parte 
este prerogativa instanţelor ce 
ţin de Cultul Eroilor, în specail 
a Părţii Române, care, în primul 
rând, în opinia noastră, trebuie să 
fie coinsteresată de soarta eroilor 
uitaţi de Ţară şi Armată deja de 76 
de ani.
În acest context, credem că este 
oportun, actual şi creştineşte de a 
ne adresa, rugându-Vă pentru a Vă 
implica, în continuare, în activitatea 
comună de identificare, recuperare 
şi aşezare la locul de cinste şi 
onoare a sutelor de soldaţi şi ofiţeri 
români, căzuţi în vara 1944, unii 
răniţi şi îngropaţi de vii în gropile 
comune, pe terittoriul satului 
Vorniceni.
Vă mulumi mult pentru 
implicare!
Glorie Eternă Eroilor Români!
Cu profund respect, n
Vasile Tofan, 
primarul satului Vorniceni
Vasile Luchian, 
membru al grupului de iniţiativă
Constantin Cioclu, 
membru al grupului de iniţiativă.
Satul Vorniceni, 
Republica Moldova

În acest an, 2020, se împlinesc trei sferturi de veac de la încheierea ultimului război mondial. 
Continuăm acest dosar (vezi „România eroică” nr. 59/2019) dedicat memoriei ostaşului român 
căzut pe câmpul de luptă, rănit, dispărut, luat prizonier, evadat din lagărele de prizonieri... 
Ostaş care nu s-a mai întors niciodată acasă...
Dosar realizat de
colonel (rtr.) Dumitru ROMAN
Ostaş român 
lăsat în urmă... (2)
DOSAR “ROMÂNIA EROICĂ“
Ultimul cartuş, 
bronz de Oscar Spaethe 
(1875-1944)

DOSAR “ROMÂNIA EROICĂ“
 

 
 Fotografii realizate în 
Cimitirul militar Rossoşka, 
de dr. Radu Manoliu (vezi p. 21)

DOSAR “ROMÂNIA EROICĂ“
“…Ambasada României la 
Moscova anunţă cu satisfacţie 
finalizarea procesului 
elaborării LISTEI NOMINALE 
INTEGRALE A 20.718 PRIZONIERI 
DE RĂZBOI (MILITARI) ŞI 
“INTERNAŢI” (CIVILI DEPORTAŢI) 
ROMÂNI, decedaţi între 1941-1956 
în lagărele, spitalele şi obiectivele 
speciale NKVD-MVD, respectiv în 
batalioanele de muncă sovietice, 
şi înhumaţi în cimitire şi locuri 
de înhumare multinaţionale pe 
teritoriul actual al Federaţiei 
Ruse. 20.718 este numărul maxim 
de prizonieri de război şi “internaţi” 
civili – cetăţeni români decedaţi în 
Rusia care a putut fi identificat în 
timpul cercetărilor în arhivele ruse, 
efectuate de misiunea diplomatică 
timp de 10 ani (2009-2019).
Scoaterea la lumină şi 
aducerea la cunoştinţa urmaşilor 
şi opiniei publice din România a 
datelor de identificare ale foştilor 
prizonieri de război şi deportaţi 
români care nu s-au mai întors 
niciodată din Rusia reprezină o 
PREMIERĂ pentru istoriografia 
românească. Totodată, rezultatul 
final al cercetărilor arhivistice ale 
Ambasadei României la Moscova 
în problematica prizonierilor de 
război şi victimelor române ale 
celui de al Doilea Război Mondial 
are o simbolistică aparte, dat fiind 
contextul marcării, în anul 2020, a 
75 de ani de la încheierea celei de a 
doua conflagraţii mondiale.
Lista nominală, întocmită 
în ordine alfabetică, a celor 
20.718 militari prizonieri de 
război şi civili “internaţi” români 
decedaţi şi înhumaţi în Rusia 
poate fi consultată pe acest 
site al Ambasadei României la 
Moscova, la Relaţii Bilaterale / 
Comemorarea Eroilor Români, 
Lista ostașilor români
care nu s-au mai întors niciodată acasă...
O veste minunată, dar şi tristă în acelaşi timp, vine de 
la Moscova! Iată că se întâmplă şi minuni: să avem veşti 
bune tocmai de acolo de unde ne-au venit mai mereu veştile 
proaste!!!
După 75 de ani de la încheierea ultimei conflagraţii mondiale, 
românii (o parte dintre ei, se înţelege) pot, în sfârşit, să afle – cu 
împăcare creştinească şi linişte sufletească, de soarta celor dragi, 
care nu s-au mai întors niciodată acasă... Atunci, cu mai bine de 
75 de ani în urmă, mii de familii de români au primit o scrisoare 
oficială (unele n-au avut parte nici măcar de asta!) în care li 
se comunica (nu găsesc alt cuvânt mai potrivit) ceva de genul: 
soldatul sau ofiţerul, sau subofiţerul cutare a căzut la datorie 
pe câmpul de luptă... sau a fost dat dispărut... sau a fost luat în 
prizonierat... 
Cu acele scrisori în mână, multe mame, soţii, surori, fraţi, 
bunici n-au vrut să creadă că ceea ce scria pe acea hârtie este 
adevărat. Au sperat, au mai sperat... Asemeni prezbiterei Maria 
Manoliu din Dolheşti, care, după cum îşi aminteşte nepotul ei, dr. 
Radu Manoliu, “nu a putut niciodată să accepte ideea că fiul ei a 
murit cu adevărat şi nu a încetat să spere până la sfârşitul zilelor 
că cineva, cândva, va veni să-i aducă vestea cea mare.”
Vestea cea mare – dar niciodată îmbucurătoare pentru cei care 
au avut sufletele în doliu până la moarte – vine, atât de greu, 
atât de târziu!, prin efortul admirabil al Excelenţei Sale Domnul 
Vasile Soare, ambasadorul României la Moscova, şi al domnului 
colonel în retragere, doctor în istorie, Ilie Schipor, fost ministru 
consilier la aceeaşi ambasadă în anii 2009-2019.
Redacţia revistei „România eroică” salută acest eveniment şi îi 
felicită pe toţi cei care au contribuit la întocmirea Listei nominale 
integrale a 20.718 prizonieri de război (militari) şi «internaţi» (civili 
deportaţi) români, decedaţi între 1941-1956 în lagărele, spitalele şi 
obiectivele speciale NKVD-MVD, respectiv în batalioanele de muncă 
sovietice, şi înhumaţi în cimitire şi locuri de înhumare multinaţionale 
pe teritoriul actual al Federaţiei Ruse.
Lungă denumire, pe care noi am preferat să o numim simplu 
şi direct: „Lista colonelului Schipor”, pentru că tot acest travaliu în 
arhivele Moscovei a fost acoperit, vreme de zece ani, de colonelul 
dr. Ilie Schipor, ministru consilier la Ambasada României la 
Moscova, singurul în măsură să-şi asume eventualele lipsuri 
sau inadvertenţe asupra numelor românilor care au murit în 
lagărele sovietice. Departe de a minimaliza activitatea ştiinţifică 
a celorlalţi membri ai colectivului care a lucrat la această listă, 
să recunoaştem acest efort documentar singular în istoriografia 
românească şi, vorba latinului, „Să dăm Cezarului ce-i al 
Cezarului!”...
Dacă acest tabel cu numele celor 20.718 de români morţi pe 
teritoriul Federaţiei Ruse va intra în memoria colectivă cu numele 
de „Lista colonelului Schipor”, va fi răsplătită activitatea de 
cercetare ştiinţifică şi documentară pe care istoricul Ilie Schipor 
şi-a asumat-o şi a dus-o la bun sfârşit. 

pct.6: https://moscova.mae.ro/
node/931
Lista este însoţită de Anexa 
“Locurile de amplasare a 
cimitirelor multinaţionale de pe 
teritoriul actualei Federaţii Ruse, 
în care sunt înhumaţi prizonieri 
de război și „internați” civili 
români decedați în anii 1941-
1956”.
Ambasada semnalează, de 
asemenea, publicarea în decembrie 
2019 (Editura Honterus Sibiu) a 
monografiei “Deportarea în fosta 
URSS a etnicilor germani din 
România. Argumente arhivistice 
ruse”, elaborată de Ilie Schipor, 
ministru-consilier la Ambasada 
României la Moscova (2009-2019), 
care a scos la lumină din arhivele 
ruse şi calvarul celor peste 70.000 
de cetățeni români (în majoritate, 
de origine etnică germană), 
deportaţi în contextul celui de-al 
Doilea Război Mondial în lagărele 
şi batalioanele de muncă ale 
NKVD/MVD pentru a fi folosiţi 
la „reconstrucția URSS”. Studiul, 
care vine să întregească fondul 
documentar al lucrărilor, studiilor, 
memorialisticii şi cercetărilor 
ştiințifice publicate până în prezent 
în România, poate fi consultat pe 
site-ul Ambasadei României la 
Moscova, la Relaţii Bilaterale / 
Comemorarea Eroilor Români, 
pct.2: https://moscova.mae.ro/
node/933
Astfel, se încheie un proces 
care a durat 10 ani de cercetări 
efectuate de Ambasada României 
la Moscova în principalele arhive 
ruse: Arhiva de Stat a Federației 
Ruse (GARF – Государственный 
архив Российской Федерации / 
ГА РФ), Arhiva Militară de Stat 
Rusă (RGVA – Российский 
Государственный Военный 
Архив / РГВА), Arhiva de Stat 
Istorico-Militară Rusă (RGVIA – 
Российский государственный 
военно-исторический архив / 
РГВИА), Arhiva de Stat Economică 
Rusă (RGAE – Российский 
государственный архив 
экономики / РГАЭ), Arhiva Rusă 
de Stat pentru Istoria Social-
Politică (RGASPI – Российский 
государственный архив 
социально-политической 
истории / РГАСПИ), Arhiva Centrală 
a Serviciului de Securitate a Rusiei 
(ȚA FSB – Центральный архив ФСБ 
России / ЦА ФСБ), Arhiva Centrală 
a Ministerului Apărării Federației 
Ruse (ȚA MO – Центральный 
архив Министерства обороны 
Российской Федерации/ЦА МО РФ) 
ş.a..
Ambasada României la Moscova 
adresează mulţumiri colegului 
Ilie Schipor pentru abnegaţia de 
care a dat dovadă în munca de 
cercetare arhivistică şi nu numai 
şi ambasadorului extraordinar 
şi plenipotenţiar al României 
în Federaţia Rusă, E.S. domnul 
Vasile Soare, pentru încurajarea 
şi derularea tuturor proiectelor 
dedicate comemorării zecilor de 
mii de militari şi civili români – 
căzuţi în luptă, prizonieri de război 
şi deportaţi -,  decedaţi în perioada 
1941-1956 pe Frontul de Est, în 
lagărele, spitalele şi obiectivele 
speciale NKVD-MVD, respectiv 
batalioanele de muncă sovietice, 
şi înhumaţi pe teritoriul actual al 
Federației Ruse.
Dumnezeu să le odihnească 
în pace pe toate victimele de 
război române din Federația 
Rusă! Veşnică lor pomenire! n
Explicaţiile fotografiilor 
din pagina 19:
1.  STALINGRAD. 
Monumentul de la 
intrarea în cimitirul 
armatelor beligerante.
2.    Monumentul 
militarilor germani
3. Clopotul
4.  Un mic cimitir rusesc 
în uriaşa întindere de 
la Rossoşka
5.  Monumentul 
militarilor germani
6.  Monumentul dedicat 
militarilor sovietici 
morţi în prizonieratul 
german.
Fotografii realizate de 
dr. Radu Manoliu
Una din 
cărţile poştale 
expediate 
din URSS. 
Anul 1948. 
Prizonierul de 
război Radu 
Greceanu 
îşi anunţă 
familia că în 
curând va 
veni acasă!...

Oare câtor români le spune ceva 
numele de Rossoşka? Desigur că, 
în epoca informatizată pe care o 
trăim, o simplă căutare pe internet 
ne oferă în câteva clipe tot ce se 
ştie  despre orice, inclusiv despre 
acest cătun din stepa calmucă. Tot 
ce vreți sau nu, informații despre 
populație, agricultura locală, 
temperatura pe anotimpuri şi luni, 
precipitaţiile medii şi extreme în 
tabele şi grafice.
Oare cum era acolo vremea în 
toamna anului 1942?
Pentru mine această întrebare 
are o rezonanţă specială, pentru 
că această localitate se află la 30 
şi ceva de kilometri de Volgograd, 
iar pe acele locuri a început în 
toamna anului 1942 una din cele 
mai încrâncenate bătălii ale celui 
de al doilea  război mondial. Acolo, 
deasupra oraşului Stalingrad, tatăl 
meu a fost doborât în misiune, 
în ziua de 12 septembrie 1942. 
Ordinul de zi al Comandamentului 
nr. 3 al Armatei a anunțat succint 
dispariția în luptă a   căpitanului 
aviator Alexandru Manoliu, 
comandantul Escadrilei 57 din 
Grupul 7 Vânătoare.
Un prieten mi-a trimis o copie a 
unor pagini memoriale în care este 
pomenită moartea lui. Probabil 
că este singura mărturie vizuală a 
ultimei lui lupte aeriene. Revista 
«Fiinţa Românească», editată la 
Paris de Institutul Cultural Român 
“Carol I”, sub redacția lui Mircea 
Eliade, Vintilă Horia, Virgil Ierunca, 
Emil Turdeanu şi V. Veniamin, 
a publicat în numărul 7 din 
1968 fragmente din amintirile 
de război «Singur pe cer» ale 
comandorului Ioan Profir, aviator 
de bombardament. Redau două 
fragmente:
«Timpul se anunța minunat. 
După ce am lăsat în urma noastră 
Donețul …intrăm în zona propriu-
zisă a frontului. Bazele de aviație 
erau răspândite peste tot. Cerul 
începea să se animeze. O pânză de 
praf şi fum plutea în aer atenuând 
şi mai mult culoarea tomnatică a 
câmpurilor. Înspre Est şi înaintea 
noastră orizontul era cu totul 
întunecat. Nori de furtună! Sunt 
tocmai pe direcția noastră de 
zbor…»
«În această nebulozitate zăresc 
la un moment dat scântei argintii 
ce se învârteau ca un carusel. 
Probabil o luptă aeriană între 
aviaţia noastră de protecţie care 
trebuia să ne aştepte în această 
zonă şi care fusese interceptată de 
cea rusească. (…) În cursul după-
amiezii locotenentul Bocşan, care 
revenea de pe front, în drum spre 
Bucureşti, a aterizat pe aerodromul 
Un moment de  reculegere
la Cimitirul militar de la Rossoșka
"Ne-am apropiat cu sfială de locul 
de odihnă al ostașilor noștri. Locul 
de veci este marcat de o placă de 
marmură neagră".
«La piciorul crucii o placă de marmură neagră pe care stă scris în românește și 
rusește: „In memoriam. Militarilor români căzuți în luptă la Stalingrad”.»

nostru. Făcea parte din unitatea 
de vânătoare care trebuia să ne 
protejeze. Cum era târziu, a poposit 
la noi. De la el am aflat de moartea 
căpitanului Manoliu, doborât în 
cursul dimineții. Deci, ce văzusem 
în apropiere de Stalingrad fusese 
lupta lor aeriană».
Pierderile de vieţi pe acest câmp 
de luptă au fost uriaşe. Şi dincolo 
de moartea pe front cine ar putea 
cuprinde suferințele imediate sau 
pentru tot restul vieții de care au 
avut parte cei care au scăpat vii din 
acel infern?
În Rossoşka se află un cimitir 
memorial unde sunt îngropaţi o 
parte din cei căzuți în bătălia de la 
Stalingrad. Au fost create sectoare 
separate pentru germani, români 
şi ruşi. Cimitirul românesc a fost 
înființat în 2015. Evenimentul a fost 
prezent în presa română, fie sub 
forma unor comunicate oficiale, 
fie prin reportaje ale ceremoniilor 
de comemorare în onoarea şi 
amintirea celor căzuți.
Din presă am aflat de existența 
acestui cimitir militar la scurt timp 
după înființare. Mi-am pus aproape 
imediat în minte să fac un drum 
până acolo, fie şi numai ca să mă 
închin la crucea sub brațele căreia 
se odihnesc cei care au fost trimişi 
pe acele meleaguri îndepărtate şi 
care nu s-au mai întors acasă.
În octombrie 2018 am hotărât 
împreună cu soția mea să facem o 
croazieră pe Volga cu vasul fluvial 
«General Litvinenkov» al companiei 
«Ortodox travel», de la Moscova 
pâna la Astrahan. Itinerarul a 
inclus o etapă de o zi la Volgograd. 
Această escală a fost motivul 
nostru principal pentru care 
am  hotărât să plecăm în această 
călătorie, împreună cu un grup de 
turişti olandezi interesaţi în istoria 
şi cultura Rusiei.
Când am ajuns la Volgograd am 
rugat-o pe Natalia, ghida noastră 
de pe vas, să ne ajute să găsim o 
maşină cu şofer, cu care să mergem 
la Rossoşka. Mult timp nu aveam 
pentru că nava părăsea portul 
seara devreme pentru următoarea 
etapă. Ajutată de Vladimir, ghidul 
din Volgograd, Natalia a reuşit să 
ne îndeplinească dorința. Am fost 
luaţi de o şoferiţă cu o maşină care 
arăta a fi coreeană sau japoneză, 
dar fabricată în Rusia. Ne-am 
prezentat: Yelena, Radu şi Anca. 
O femeie în jur de 40 de ani, cu o 
atitudine directă şi fermă care lăsa 
de bănuit o educație militară sau 
de soră şefă la un spital de urgenţă. 
Ne-am înţeles cu ea cu puţinele 
cunoştinţe de limba rusă care 
ne-au mai rămas de la şcoală, dar 
mai ales cu ajutorul translatorului 
Google de pe telefonul meu mobil. 
Ne-a avertizat că ultima parte a 
drumului  este prost întreținută şi 
lipsită de indicaţoare rutiere. Aşa 
a şi fost, dar cu ajutorul navigaţiei 
GPS am scos-o la capăt. Cred că nici 
ea nu mai fusese vreodată pe acolo. 
După treizeci şi ceva de kilometri, 
drumul s-a oprit.
Zdesi!
O casă mică, obişnuită, fără etaj, 
o maşină în faţa uşii şi nimeni afară. 
O pisică, un cățel. Probabil sediul 
pazei şi administraţiei cimitirului. 
În jur, stepa pustie cât vezi cu ochii. 
Însoțitoarea noastră a intrat să se 
informeze pentru noi, a vorbit cu 
cineva care a rămas înăuntru, a ieşit  
şi ne-a indicat cărarea care duce la 
cimitirul românesc. A rămas acolo 
să ne aştepte. I-am mulţumit în 
"Câțiva paşi mai departe
ne-a întâmpinat 
o cruce impunătoare de granit".
"Și tot acolo, sub cerul liber, un altar mare, cu o masă și două cruci de aer perforate în  
blocuri de granit, cea ortodoxă rusească și cea germană".

gând că nu şi-a impus prezenţa mai 
departe.
Era o zi frumoasă de toamnă 
târzie. La fel ca ziua de 12 
septembrie 1942 din amintirile 
comandorului Profir.
Ne-am apropiat cu sfială de 
locul de odihnă al ostaşilor noştri. 
Locul de veci este marcat de o 
placă de marmură neagră.
Câțiva paşi mai departe ne-a 
întâmpinat o cruce impunătoare de 
granit.
La piciorul crucii o placă de 
marmură neagră pe care stă scris în 
româneşte şi ruseşte:
„In memoriam. Militarilor 
români căzuţi în luptă la 
Stalingrad”.
În spatele crucii sunt aliniate 
pe două rânduri paralele, 22 
de plăci funerare pe care sunt 
încrustate numele celor 79 de 
cimitire de campanie din care 
au fost deshumate rămăşiţele 
pământeşti ale soldaţilor, care au 
fost reînhumate aici.
Lângă una dintre ele era o  
candelă de sticlă albastră.
De la cimitirul românesc am 
mers mai departe să-l vizităm şi pe 
cel german. De la distanță nu am 
înţeles bine planul de construcție. 
Ne-am dat seama când ne-am 
apropiat. Nu sunt nici cruci pe 
morminte şi nici plăci funerare, ci 
blocuri cubice de granit aşezate pe 
pământ în mai multe grupuri.
Toate feţele cuburilor sunt 
umplute de şiruri neîntrerupte 
cu numele celor căzuți, ziua, luna 
şi anul  în care s-au născut, luna 
şi anul în care au murit. Aproape 
niciunul dintre ei  nu avea mai mult 
de 25 de ani. Cei mai mulţi, între 20 
si 22 de ani. Am numărat pe primul 
bloc de care ne-am apropiat 20 de 
soldaţi cu numele de Binder. Ceva 
mai încolo numele de Schuster 
umplea aproape o jumătate de 
faţă de bloc. Mi s-a părut că am în 
faţa ochilor  pagini dintr-o carte de 
telefon pentru veşnicie.
Alături, un monument 
comemorativ în fața căruia stă o 
cruce de metal  care conturează 
vidul din mijlocul braţelor. Întru 
pomenirea vieților neîmplinite, 
sacrificate în aceste pustietăți?
Şi tot acolo, sub cerul liber, un 
altar mare, cu o masă şi două cruci 
de aer perforate în  blocuri de 
granit, cea ortodoxă rusească şi cea 
germană. Crucea ca o bucată de cer 
scoasă din piatră.
La fel ca la noi, la români, nimeni 
în jur. Doar un singur bucheţel de 
flori proaspete, strânse cu o fundă, 
pe care stătea scris în ruseşte 
«Pamiati», în amintire.  Mai mult 
ca sigur că pe cealaltă parte scria 
acelaşi lucru şi în limba germană. 
Desigur, adus de cineva care venise 
aici de departe, la fel ca noi.
"La cimitirul german nu sunt nici cruci pe morminte și nici plăci funerare, ci blocuri 
cubice de granit așezate pe pământ în mai multe grupuri".

"Ceva mai încolo, un mic cimitir rusesc, pe fiecare cruce stă scris numele soldatului 
căzut iar alături de cruce o cască găurită și un trandafir roșu".

Pe vaporul nostru se afla şi un 
grup de turişti din Germania. În 
timpul excursiei am intrat în vorbă 
unii cu alţii. Toţi aveau părinți sau 
rude apropiate care şi-au lăsat viața  
prin infinitele stepe şi adâncile 
zăpezi din Rusia.
Iarăşi ceva mai încolo, un mic 
cimitir rusesc. Aici, pe fiecare cruce 
stă scris numele soldatului căzut, 
iar alături de cruce o cască găurită 
şi un trandafir roşu.
Ne-am întors pentru o ultimă 
privire şi un gând de reculegere 
la cimitirul alor noştri. O ultimă 
privire, dar nu şi un ultim gând.
Atunci şi acolo mi-a venit în 
minte o poezie scrisă de Nikolai 
Nekrasov (1821-1878) pe care 
am citit-o înainte de plecarea în 
excursie într-un manual englezesc 
de învățat limba rusă.
”Listening to the horrors of 
war…”
Am încercat să găsesc o 
traducere făcută de un poet 
român, dar nu am reuşit. Aşa că am 
tradus-o eu.
“Ascultând povești despre ororile 
războiului,
Cu fiecare victimă a bătăliilor,
Nu îi căinez nici pe prieten și nici pe 
soţie.
Nu îl căinez nici pe eroul însuși.
Soţia se va consola iar cel mai bun 
prieten va uita un prieten.
Există însă undeva un suflet care își 
va aminti până la moarte.
…………………………………
Acolo văd singurele lacrimi sincere și 
sacre din întreaga lume:
Lacrimile bietelor mame.
Ele nu își pot uita copiii care au pierit 
pe câmpul recoltelor de sânge
Așa cum sălciile plângătoare nu-și 
pot ridica ramurile spre cer“.
Bunica mea m-a făcut adesea, 
fără multe vorbe, să simt adevărul 
simplu şi adânc al  acestor versuri. 
Prezbitera Maria Manoliu din 
Dolheşti.
În iunie 1941 toţi cei trei fii 
ai ei, Asachi (Alexandru), Teodor 
şi Neculai au fost mobilizați şi 
au  plecat la luptă pe frontul din 
Răsărit. A fost mândră când numele 
fiului ei cel mai mare a fost primul 
citat în Ordinul de zi pe întreaga 
Armată nr. 1, din 15 iulie 1941, 
pentru ”curajul cu care a zburat 
în fruntea Escadrilei sale în toate 
misiunile executate şi rezultate 
remarcabile obținute”.  După mai 
"Toate feţele cuburilor sunt umplute de şiruri neîntrerupte cu numele celor căzuți, 
ziua, luna și anul  în care s-au născut, luna și anul în care au murit".

multe fapte de arme distinse cu 
înalte decoraţii, viața şi lupta i s-au 
curmat deasupra Stalingradului.
Bunica nu a putut niciodată să 
accepte ideea că fiul ei a murit cu 
adevărat şi nu a încetat să spere 
până la sfârşitul zilelor că cineva, 
cândva, va veni să-i aducă vestea 
cea mare.
Al doilea fiu al ei, Teodor, 
chirurg, a plecat şi el pe front din 
primele zile. Din aprilie 1944, când 
a fost luat prizonier în încercuirea 
de la Sevastopol, bunica nu a mai 
aflat nimic despre el până în iulie 
1948, când a fost repatriat din 
lagărul de muncă Gulag nr. 93 
din Tiunmen, din Siberia. În 1945 
după sfârşitul războiului, bunica 
îşi pierduse orice speranţă de a-l 
revedea. Spunea: „Războiul s-a 
încheiat. Dacă avea de venit, venea 
el.”
În 1941, fiul mezin, Neculai, 
student la Facultatea de teologie 
din Cernăuți, a plecat şi el pe front, 
înrolat în Batalionul 13 Vânători 
de munte.  În 1943 a fost rănit în 
luptele din Crimeea şi decorat cu 
ordinul „Bărbăție şi Credinţă”, clasa 
a II-a, cu spade. După întoarcerea la 
vatră a terminat studiile şi a devenit 
preot la Dolheşti.
Pentru bunica au  fost zile, 
săptămâni şi luni când toţi trei 
feciorii erau în foc pe frontul din 
Răsărit. Un singur lucru l-a aflat cu 
siguranţă,  fapt cu care nu a putut 
să se împace, că  Asachi al ei nu se 
va mai întoarce vreodată acasă.
Ca atâţia alţii.
Lângă crucea de bazalt mi-a 
venit în minte amintirea unei  
femei bolnave. Eram tânăr medic, 
intern la spitalul Carol Davila din 
Bucureşti. Una dintre sarcinile 
mele era să completez foile de 
observație ale bolnavilor înainte 
de operaţie. O am şi acum în faţa 
ochilor, după cincizeci şi mai bine 
de ani. O femeie  în vârstă, de la 
ţară. Firavă, cu trăsături nobile, port 
demn, ochi albaştri, părul alb sub 
basma. Trebuia să fie operată la 
vezica biliară. Întrebările de rutină 
pentru o femeie includeau printre 
altele numărul de sarcini, numărul 
de naşteri, starea de sănătate a 
pruncilor la naştere, boli în familie.
Cu stiloul în mână şi cu dosarul 
în braţe, aşezat pe marginea 
patului o întreb:
- De câte ori ați fost însărcinată?
- De trei ori.
- De câte ori aţi născut?
- De trei ori.
- Naşteri normale, pruncii 
sănătoşi?
- Da, toți.
- Trăiesc, sunt sănătoşi?
- Nu. Niciunul.
- Ce boli au avut?
- Nu au avut boli. Erau toţi trei 
flăcăi zdraveni. Au murit în război.
M-a privit în ochi, a răspuns 
drept, glasul nu i-a tremurat, ochii 
nu i s-au umezit. Prin câte va fi 
trecut? Câte cicatrici purta în suflet?
Trei, Doamne, şi toţi trei…
Grei de gânduri ne-am întors 
la maşină. Timpul ni se terminase. 
Peste mai puțin de o oră vaporul 
ridica ancora.
Cu oarecare reţinere şoferiţa 
noastră m-a întrebat:
- U vas esti kto-to zdesi? Papa, 
Djadja?
- Moi atieţ.
O sclipire în ochi, o înclinare a 
capului şi mai departe nici o vorbă.
Acum, când aştern pe hârtie 
această amintire, îmi pare nespus 
de rău că nu am întrebat-o şi eu pe 
Yelena dacă nu a avut şi ea membri 
de familie care au murit în război. 
Cine? Câţi? Unde?
Aşa am ajuns tăcuţi la cheiul 
portului şi ne-am despărţit cu 
câteva vorbe de mulţumire şi cu un 
schimb de priviri.
Spasiva, Yelena! 
Spasiva, bolshoi Radu i Anca!
            
Dedic aceste rânduri memoriei 
bunicii mele, prezbitera Maria 
Manoliu, din Dolheşti (1881-1966)
Radu Manoliu, februarie 2020 n
"Alături, un monument comemorativ în fața căruia stă o cruce de metal  care 
conturează vidul din mijlocul brațelor".

Pelerinajul este o călătorie anevoioasă care se 
face în anumite condiţii de austeritate şi autocontrol 
pentru a te regăsi pe tine însuţi.
Capătul pelerinajelor este într-un loc sacru în 
care există ceva important pentru credinţă sau s-a 
întâmplat ceva memorabil. Un loc în care divinitatea a 
atins pământul şi l-a sacralizat.
În antichitatea greacă existau câteva locuri de 
pelerinaj de mare anvergură, mari centre religioase 
unde oamenii se duceau să se vindece sau să-şi afle 
viitorul, în cazul celor bogaţi şi al regilor, îndeosebi 
înaintea războaielor şi a marilor decizii politice. 
În Peninsula Balcanică a funcţionat o perioadă 
îndelungată Delphi, dar cu mult înaintea sa a existat 
oracolul de la Didona. În Asia Mică, sute de ani a 
dominat conştiinţa credincioşilor marele templu al 
Artemisei din Efes, una dintre cele şapte minuni ale 
lumii, după topul întocmit de înţelepţii antichităţii.
La Delphi şi Efes făceau pelerinaje şi strămoşii noştri 
geto-daci pentru că patronii spirituali erau Apolo, zeul 
soarelui şi al luminii, respectiv Artemisa sau Diana 
(Sânziana - sfânta Diana - în poveştile românilor) - zeiţa 
animalelor sălbatice, a dragostei şi fertilităţii - 
divinităţi ale vechiului panteon dacic.
Răspunsurile despre viitor erau sibilinice, aşa 
cum a fost cel primit de regele Spartei, Leonidas, 
înainte de a coborî în strâmtoarea Termopile să 
lupte alături de hopliţii lui, până la ultimul om; 
dacă nu te duci va plânge Sparta, dacă mergi va 
plânge un rege.
Şi în vremea de astăzi sunt locuri vestite de 
pelerinaj, majoritatea în lumea catolică, cele mai 
multe legate de apariţia Fecioarei Maria. 
Şi în România există unul în secuime, 
dezvoltat mai ales după Revoluţie, de maghiarii 
catolici. Nu-i contestăm conţinutul religios, 
dar menirea lui esenţială este una politică; 
stimulată sub această mască de politicienii de la 
Budapesta.
Dar nu despre aceste călătorii ritualice vreau 
să vorbesc, ci despre pelerinajele în locurile 
de jertfă ale soldaţilor români. Acei oameni 
în floarea vârstei care şi-au asumat moartea 
individuală pentru a salva viaţa neamului lor. 
Să mergi în pelerinaj la Cotul Donului, la 
Oarba de Mureş, la Mărăşeşti, la Câmpia Turzii, 
la Plevna şi la Turtucaia, în Bulgaria, ar trebui să fie 
o datorie de conştiinţă pentru fiecare cetăţean al 
acestei ţări, care se simte român şi care mai crede, 
fie şi numai pentru sine, în nemurirea care ne-a ţinut 
legaţi existenţial de acest spaţiu. Ar trebui să învăţăm 
de când ne naştem să-i auzim pe strămoşii noştri 
răsădiţi în grădinile caselor (cimitirul e ograda casei 
Domnului), aşezându-se, tăcuţi, cu noi la cina fără de 
sfârşit.
Primul pelerinaj militar pe care-l ştiu şi la care am 
luat parte a fost în 1984, când Ministerul Apărării 
Naţionale şi Uniunea Scriitorilor au organizat o 
călătorie de documentare pe drumul de luptă al 
armatei române în războiul antifascist, de la Bucureşti 
la Carei, prin Moiseii Maramureşului şi cu întoarcere 
prin Oradea-Timişoara. Lipsea, desigur, partea 
religioasă, dar ghidul nostru, excelentul istoric militar 
Gheorghe Romanescu, ne-a creat atât de mari trăiri 
emoţionale prin bogăţia informaţiilor şi modul în care 
ni le spunea, încât a compensat absenţa rugăciunii şi a 
pomenirii cu lumânarea în mână.
           Vindecarea prin pelerinaj

Popasurile în câmpurile de bătălie, în cimitirele 
eroilor şi la monumente au lăsat urme adânci în 
memorie şi în conştiinţa noastră de urmaşi ai acelor 
eroi. Cel mai impresionant a fost că pe drumul ce 
urcă de la Mureş la cimitirul militar, delegaţia noastră 
formal atee a fost întâmpinată de o ţărancă ieşită 
dintr-o gospodărie, care ne-a împărţit plăcinte cu 
varză, fără să zică niciun cuvânt. Am întrebat-o pentru 
cine sunt şi mi-a răspuns privind în lungul dealului: 
“Pentru cei de dinsus!”
Am refăcut drumul după câţiva ani. Cei de la 
Armata a IV-a, de la Cluj, înfiinţaseră Societatea 
Cultul Eroilor şi au organizat un pelerinaj militar pe 
acelaşi traseu, începând însă de la Braşov. De data 
aceasta cu ceremonial militar şi religios. I-am însoţit 
ca ziarist militar şi am scris reportaje pe parcurs. Am 
putut plânge rezemat de cruce, în timpul slujbei de 
pomenire, în cimitirul de pe dealul Sîngeorgiului de 
Mureş. Unsprezece mii de soldaţi ucişi acolo dintr-o 
eroare strategică sau dintr-o pedeapsă răzbunătoare a 
noilor noştri aliaţi - ruşii.
A fost prima dată după desfiinţarea serviciului 
religios în armată, când episcopii şi protopopii au 
coborât în piaţa publică să slujească memoria celor 
căzuţi în război. Dumnezeu se întorcea astfel în 
mijlocul eroilor noştri.
Dar cei de peste Prut? Dar cei de peste Nistru? 
Ei încă erau apăsaţi de marea noastră uitare, de 
ignoranţa clădită pe ideologie şi frică. Dar s-a 
întâmplat că profesorul dr. Vasile Şoimaru, din 
Chişinău, să-şi aducă aminte pentru noi toţi, de armata 
română coborâtă în pământ la Cotul Donului şi la 
Stalingrad. Şi după destrămarea sistemului politic 
comunist, marea tragedie de la Cotul Donului a fost 
uitată de statul român. 
Profesorul plecase cu maşina personală să 
descopere în Caucaz satele moldoveneşti ale 
strămutaţilor şi a descoperit pe lângă ele şi câmpurile 
pe care tractoarele dezgropau, în fiecare an, oseminte 
ale ostaşilor români căzuţi în al doilea război mondial.
Niciun semn în amintirea lor. Niciun gest de a le 
aduna cineva şi a le pune sub semnul crucii într-un 
loc în care să nu mai fie răscolite de pluguri. De acolo 
a plecat în pelerinaj la Cotul Donului, unde stratul 
uitării era la fel de gros, şi în contrast cu memorialele 
impresionante ale militarilor germani, italieni, unguri. 
150 000 de ostaşi români nu stârneau nicio emoţie 
guvernanţilor noştri, la 70 de ani de când şi-au lăsat 
oasele acolo! 
A făcut trei pelerinaje acolo, profesorul Şoimaru, 
de iniţiere, cunoaştere, recunoştinţă şi de sfinţire a 
teribilului loc de trecere pe lumea cealaltă - Tanais. 
“În aceste trei drumuri ale mele la Cotul Donului am 
avut parte de anumite greutăţi, dar am cunoscut şi 
adevărate surprize, minuni, bucurii, găsind răspuns la 
multe întrebări din cele care frământă românimea...”
La al doilea pelerinaj, a ridicat o cruce 
comemorativă din crengi uscate, legate cu scoci de 
care a ataşat un tricolor de hârtie. Atât a putut! Un 
omagiu fără margini pentru toţi acei mulţi eroi români. 
Într-un “monument” natural şi modest ca însăşi viaţa 
ţăranului român devenit ostaş şi căzut pentru ţara lui. 
Comemorarea lui în numele nostru, al celor mulţi, la 
70 de ani. Ce cifră sacră, magică prin repetarea a şapte 
cicluri numerologice! Când a coborât dealul să plece 
spre casă, kilometrajul de la maşina lui arăta 1942, ca şi 
cum o mână nevăzută potrivise acele ceasului pe data 
tragediei.
În anul următor, 2013, a refăcut drumul, împreună 
cu preotul basarabean Viorel Cojocaru. S-au rugat 
împreună pentru sufletele lor - prima slujbă de 
pomenire după atâţia ani, în cel de-al treilea pelerinaj. 
Au luat crucea de crengi căzută la pământ şi au dus-o 
la Chişinău - ca artefact istoric, lăsând în urmă un alt 
semn - o cruce pe care scrie doar atât: 19.XI.1942. Şi 
un tricolor. Doamne - parcă ar fi monumentul uitării 
naţionale!
Dascăl şi preot - imagini ale vechilor apostoli ai 
satului ce au ţinut conştiinţa naţională trează şi unită 
prin veac - au omagiat pe cei morţi de glonţ, de foame, 
de frig - neglijaţi şi atunci de aliaţi şi de lideri, şi de 
vremuri. 
Au privit canalul navigabil ce leagă Donul de Volga 
exact prin fostul sector al armatei române, săpat, 
printre alţii, de prizonierii români ce scăpaseră de 
moarte în acele locuri. Ce soartă! Unii mor luptând, 
alţii mor săpând (ca şi în Dobrogea noastră ca 
pedeapsă pentru “duşmanii poporului”)!
Cei care au reuşit să scape din cercul de la 
Stalingrad au plecat la Crăciun 1942, pe jos, flămânzi 
şi îmbrăcaţi sumar, şi au ajuns la Tighina, în Basarabia, 
câţi au mai ajuns, la Paşti, în anul următor.
Şi cei ce au scăpat din acest marş şi din prizonierat 
au venit acasă, ca să plece apoi, mulţi dintre ei, pe 
drumul închisorilor politice.
Câtă recunoştinţă zace în noi, cei care “vrem o ţară 
ca afară”, dar n-o facem la noi acasă, ci pe la porţile 
altora, unde tot de mâna a doua rămânem! n
General de brigadă (r) Grigore BUCIU

...Pentru prima oară de când au 
început luptele, gândul meu sboară 
acasă, la ai mei. Eram concentrat 
de multă vreme când s-a decretat 
mobilizarea, aşa că n-am avut nici 
măcar mângâierea de a-mi fi luat 
rămas bun de la ei. Urc strada tăcut. 
Am siguranţa că n-o să-i mai revăd.
Sunt apucat de braţ. Camaradul 
G. mă regăseşte după un ceas de 
despărţire. E trist. Are şi el o mamă, 
un frate, o soră...
Sălile Cercului sunt pline de 
ofiţeri de toate gradele.
Gloanţele încep să pătrundă 
prin geamuri.
- Ce facem? O să ne lăsăm să ne 
măcelărească bulgarii? întreabă 
unii, îngrijaţi.
Nimeni nu se gândeşte să dea 
un răspuns. Sus pe deal, dincolo 
de cazărmile Şeremet, puţinele 
unităţi organizate şi grănicerii 
ţin încă piept, ajutaţi de singura 
artilerie rămasă necapturată şi pe 
care bravul colonel Grigorescu o 
însufleţeşte şi o ţine dârje.
Se aşteaptă însă din clipă 
în clipă ca şi aceştia că cadă 
sub focurile ucigătoare şi mult 
superioare ale duşmanului. 
Momentul acesta ne îngrozeşte 
pe toţi. Ce vor face cu noi bulgarii? 
Această întrebare este pe buzele 
tuturor.
- Or să ne măcelărească!
- Ne vor jefui!
- Ah! Şi eu am asupra mea 
cassa regimentului, douăzeci şi 
ceva de mii de franci! - se vaită un 
sublocotenent.
- Şi eu am câteva mii de lei, 
spune un altul.
Bătrânul colonel M., comandant 
de brigadă, care a stat tot timpul 
neclintit sus, lângă unităţile sale, 
îmbăr bătându-le şi aţâţându-le la 
rezistenţă, tocmai coboară la Cerc, 
pentru a vedea ce măsuri mai sunt 
de luat.
Când îşi aruncă ochii pe 
malul Dunării şi vede mărimea 
dezastrului, când simte că toată 
această lume desnădăjduită îşi 
pironeşte privirile în ochii lui în 
semn de întrebare, încărunţitul 
militar se propteşte în zid, îşi 
acoperă faţa cu palmele şi 
podideşte în lacrămi.
- Ce să vă fac? Ce pot să fac 
eu? N-avem pod, nu sunt vase 
ca să treceţi dincolo. Prevedeam 
nenorocirea încă de azi dimineaţă...
Şade câteva clipe îngândurat 
şi apoi se scutură, ca după un vis 
urât. Militarul înnăscut, ofiţerul 
de carieră, ia imediat locul omului 
slab, supus emoţiilor.
Cu glasul răspicat şi grav ne 
cheamă în jurul lui. Ordonă ca 
toţi ofiţerii care au hărţi sau hârtii 
de interes militar să le scoată, să 
le rupă şi să le ardă numaidecât. 
Casierilor le porunceşte să împartă 
pe loc banii, în mod egal, la toţi 
ofiţerii aflători acolo; iar oamenilor 
care au drapele le spune să le sfâşie 
şi să le dea foc.
În mare rânduială şi tăcere se 
îndeplinesc toate aceste porunci. 
Se trimite un ofiţer ca să comuni-
ce pe platou încetarea focului. Se 
redac tează în limba germană hârtia 
de predare a cetăţii. Bătrânul colo-
nel, iscălind-o, o umple de lacrămi.
- Parlamentari! Cine se duce ca 
parlamentar?
Nici un răspuns.
După mai bine de o sută 
de ani de la dezastrul care a 
îndoliat ţara, avem surpriza 
plăcută - prin amabilitatea 
colonelului Viorel Domenico, 
scriitor şi publicist cunoscut, 
fost redactor şef al revistei 
Viaţa Militară - să intrăm 
în posesia însemnărilor de 
război ale căpitanului de 
rezervă Teodor Castrişanu, din 
Regimentul 3 Artilerie Grea, 
căzut prizonier în luptele de la 
Turtucaia, din august 1916.
Teodor Castrişanu (1885-
1961), pedagog de elită 
şi distins om de cultură, 
este editorul revistelor 
“Fluieraşul”(1910), “Universul 
copiilor”(1925), al colecţiei 
“Biblioteca pentru toţi 
copiii”(1914), dar şi autorul 
a unor interesante volume 
de versuri, basme şi povestiri 
pentru cei mici. În anul 1916 
a fost mobilizat cu gradul 
de căpitan de rezervă la 
regimentul 3 Artilerie Grea, 
cu care a participat pe frontul 
de sud, în apărarea cetăţii 
Turtucaia. 
Am ales din acest manuscris 
episodul în care militarii 
români sunt luaţi prizonieri de 
bulgari.

Toţi cunoaştem acuma barbaria 
bulgarilor şi nimeni nu cutează 
să le iasă înainte, fie chiar ca 
parlamentar.
După câteva momente 
de ezitare, iese din mulţime 
sublocotenentul Chr., un tânăr abia 
ieşit din şcoală.
- Eu mă duc ca parlamentar!
- Trebuie să meargă şi cineva 
mai bătrân, un ofiţer superior!
- Dacă e aşa, merg şi eu! - zice 
un maior...
Călări, cu escortă, cu trompet 
şi cu un steguleţ alb improvizat 
dintr-un băţ şi o batistă, 
parlamentarii dispar grăbiţi 
pe uliţa ce duce spre Şeremet. 
Gloanţele bulgarilor şuieră şi 
lovesc necontenit în gea murile 
clădirii în care ne găsim noi.
Noi am trimes parlamentari, 
însă sus pe câmp focurile încă n-au 
încetat. Colonelul Grigorescu, cu 
divizionul lui de obuziere, trage 
mereu. El luptă cu disperare, 
închipuindu-şi că ne face nouă 
un bine. Crede că face parte din 
trupele de sacrificiu şi că este menit 
să protejeze retragerea garnizoanei 
şi a materialului peste podul de pe 
Dunăre.
Podul de pe Dunăre!
Sărmanul colonel, venit în 
timpul nopţii la Turtucaia, nefiind 
pus în curent asupra modului şi 
mijloacelor de apărare ale cetăţii, 
nu-şi poate închipui un „cap de 
pod” fără pod.
Se trimete un alt ofiţer să-i 
comunice ordinul de încetare 
a focului. Acesta însă nu poate 
ajunge până sus, la baterii, fiind 
rănit pe drum de un bulgar.
Intrăm la mare îngrijorare. Ce 
vor zice bulgarii când vor vedea că 
am trimes parlamentari, în vreme 
ce tunurile noastre încă bubuie. 
Nu vor crede că le întindem vreo 
cursă?
Teama unei răzbunări, unui 
măcel îngrozitor ne cuprinde 
pe toţi. Aşteptăm cu înfrigurare 
reîntoarcerea parlamentarilor, dar 
aceştia nu mai sosesc...
Prima santinelă bulgară 
apare dintr-o uliţă dosnică şi se 
propteşte la vreo două sute de 
paşi în faţa Cercului Militar. Cu o 
căciulă miţoasă, roşcată, uriaşă, 
pe cap, cu umerii obrajilor ieşiţi 
în afară, cu privirile tăioase, ce-i 
năvălesc furios de sub stuful prăfuit 
al sprâncenelor, acest urmaş al 
lui Asparuh ne face o impresie 
penibilă.
Ţine arma răzemată cu patul 
în şold şi trage focuri când în aer, 
când în noi, pentru a ne intimida. 
Un ofiţer, lângă mine, este rănit la 
braţ, altul, mai încolo, cade jos lovit 
drept în inimă.
Un alt bulgar apare în capul 
uliţei. Cu o cicatrice lungă de-a 
curmezişul obrazului, cu aceeaşi 
căciulă pe cap, făcând aceleaşi 
mişcări speriate ca şi celălalt, el 
holbează ochii în dreapta şi-n 
stânga, răstindu-se şi răgînd ca o 
fiară.
Nimeni nu înţelege această 
limbă, care ne pare sălbatecă. 
Zadarnic aşteptăm şi noi să vedem 
apărând un parlamentar de-ai 
lor, un ofiţer, care să mai aducă la 
chip şi la straie cu oamenii şi cu 
care să parlamentăm, după lege, 
într-o limbă omenească! Nu ştim 
că la ei nu există asemenea obicei 
civilizat...
Clipele trec, neliniştea se 
măreşte, iar cele două momâi din 
faţa noastră trag mereu, strigând 
din când în când un „haidaa!”, 
răguşit şi fioros şi arătând cu capul, 
cu mâinile şi cu picioarele spre uliţa 
din dreapta.
Uliţa e acum ocupată de soldaţi 
bulgari, aşezaţi la zece paşi unii de 
alţii, pe amândouă trotoarele.
Înţelegem în sfârşit că trebui să 
facem convoi şi să trecem printre 
aceste două şiruri de santinele, 
pentru a merge sus, la cazărmi, 
unde urmează să ne predăm.
Aşa şi facem.
Câte patru-câte patru, formăm o 
coloană lungă, care se mişcă greoi. 
Ofiţerii merg amestecaţi cu soldaţii.
Din momentul acesta intrăm în 
stăpânirea bulgarilor. Niciodată în 
viaţă nu voi uita sălbăticia cu care 
populaţia bulgară din Turtucaia 
s-a năpustit asupra noastră, în 
convoi. Oamenii aceia pacinici, cu 
care administraţiile româneşti s-au 
purtat întotdeauna omenos, devin 
dintr-o dată fiare.
- Unde e colonelul N.? întreabă 
într-o românească stricată un 
bulgar turtucăian, scrutând 
mulţimea cu ochii lui injectaţi, în 
care citeai setea de răzbunare.
- Dar tu, mă, maiorule, ce! 
credeai că mult are să vă meargă 
vouă bine, mă? zice un altul, 
tăbărând asupra unui maior, cu 
ciomagul.
- Na! strigă două femei, 
asvârlind din poartă cu apă fiartă, 
pregătită anume, în căldări.
- Haidaa! se aud glasurile 
santinelelor, care mână convoiul 
din urmă şi din lături, ca pe o 
cireadă de vite, înţepând  ici-
colo pe câte unul cu baioneta, 
sfărâmând unora coastele şi altora 
ţeasta, cu patul puştii.
Înaintăm cu fruntea plecată, cu 
inima svâcnindă, şi aruncăm priviri 
furişe pe sub coada ochiului, când 
în dreapta, când în stânga, pentru 
a vedea din care parte are de gând 
să se năpustească câte unul asupra 
noastră.
(Căpitanul de rezervă Teodor 
Castrişanu, Turtucaia, manuscris, 
arhiva colonel Viorel Domenico, 
Breaza) n

... Era un ger năprasnic. Mâinile 
şi picioarele ne erau îngheţate şi 
simţeam că ne îngheaţă şi sufletul. 
Se spunea că erau - 45º Celsius. Nu 
mai aveam nici o speranţă, fiecare 
aştepta să se sfârşească odată cu 
asemenea viaţă. Mulţi s-au culcat pe 
jos de oboseală. Ne-au ţinut acolo 
cam 5-6 ore şi, când ne-au pus în 
mişcare, foarte mulţi au rămas pe 
locurile unde căzuseră de oboseală. 
Pentru a-i face să se ridice, ruşii îi 
loveau cu patul armelor, dar aceştia 
nu mai dădeau nici un semn de 
viaţă. Terminaseră cu toate pe 
lumea asta.
Ne-au pus în coloană de marş 
cam pe la orele 11 dimineaţa. După 
un mers pe jos de vreo două ore, 
ne-au oprit, pentru a mai adăuga 
la coloana noastră prizonieri, din 
alt centru de adunare, de la Ilşanka, 
o altă suburbie a Stalingradului. 
S-a format astfel o coloană de 3-4 
km lungime şi ne-au pus din nou 
în marş.  Deşi era soare, gerul era 
teribil. Am mers continuu toată ziua, 
toată noaptea, şi ziua următoare, 
timp în care ne-au oprit o singură 
dată. În cursul 
primei nopţi m-a 
ajuns oboseala 
şi am spus 
camarazilor mei, 
cu care eram în 
grup, că nu mai pot 
continua drumul, 
că renunţ la orice, 
chiar şi la viaţă.
Toţi aflasem că 
la coada coloanei 
de prizonieri era o 
grupă de soldaţi 
ruşi dintre cei ce 
ne escortau, care 
împuşcau în cap pe toţi cei care nu-
şi mai puteau continua drumul (...)
În această situaţie, camarazii 
din jurul meu au discutat cum să 
mă ajute sau mai bine zi cum să 
mă salveze. Plutonierul major  de 
artilerie Tulbure Ion s-a oferit să 
mă ducă un timp în spate, până 
îmi voi mai reveni din oboseală. 
Acest om de o forţă herculeană, un 
colos de 1,95 m înălţime şi de 130 
kg greutate, fusese 
dezbrăcat de şubă 
de un soldat rus 
din escortă, care 
era cam de aceeaşi 
mărime cu el. 
Rămăsese îmbrăcat 
numai cu vestonul, 
una sau două 
flanele de corp şi o 
manta foarte mică - 
pe care o luase de la 
un prizonier mort, 
şi ale cărei mâneci 
abia de-i ajungeau 
până la cot.
Tulbure m-a luat în spate şi m-a 
cărat, astfel, câteva ore, timp în 
care eu am dormit şi mi-am mai 
recuperat o parte din forţe. M-am 
trezit din somn atunci când Tulbure 
m-a lăsat jos şi am ajuns cu obrazul 
pe gheaţă. Ce se întâmplase? În 
apropiere curgea un pârâiaş care 
provenea dintr-un izvor puternic, 
aflat sub dealul de pe malul 
fluviului şi a cărui apă nu avea timp 
să îngheţe, se scurgea pe gheaţa 
Volgăi. Ruşii opriseră convoiul 
pentru a se aproviziona şi ei cu apă, 
căci în jur totul era îngheţat.
Când m-am trezit l-am văzut pe 
Tulbure al nostru în genunchi, bând 
cu lăcomie apă direct din şuvoi, 
care era foarte rece. Am strigat la 
el să nu mai bea că este obosit şi 
probabil transpirat de efortul depus 
cu căratul meu în spate, şi ar putea 
face pneumonie. Din păcate el 
băuse deja multă apă şi continua 
să bea. Am băut şi eu câteva 
Maiorul Sandu V. Cernat a căzut în încercuirea de la Stalingrad şi, alături de 
camarazii săi, a stat patru ani în lagărele sovietice. Deşi, undeva, recunoaşte 
că nu crede în predestinări, se întreabă dacă nu cumva este adevărat dictonul 
"Ce ţi-e scris, în frunte ţi-e pus!": "A trebuit să sufăr viaţa de orfan de război, 
petrecută parţial printre străini, a trebuit să îndur regimul de exterminare la care 
am fost supus în lagărele sovietice, a trebuit să mă despart de băiatul meu, ca 
urmare a destrămării familiei şi să iau viaţa de la capăt..."
În prizonierat, Sandu V. Cernat şi alţi câţiva militari români au format un 
grup de prieteni, gata să se ajute la nevoie. Au sperat că, în felul acesta, vor 
reuşi să scape cu viaţă. Din cei 11 camarazi apropiaţi, câţi erau la 28 ianuarie 
1943, când au căzut prizonieri, a supravieţuit doar Cernat. Ajuns cu bine acasă, 
a pus pe hârtie toate momentele dramatice prin care au trecut el şi camarazii 
lui. 
Se cuvine să precizăm că manuscrisul lui Sandu V. Cernat a văzut lumina 
tiparului prin grija Valeriei Bălescu, muzeograf la Muzeul Militar Naţional 
“Ferdinand I”. 
„L-am căutat și l-am găsit în curtea lagărului, printre morţi, 
complet dezbrăcat, plutonierul-major de artilerie Tulbure Ion...”

înghiţituri, ducând apa la gură cu 
ajutorul palmei făcută căuş. Eram 
mai odihnit şi de aceea am fost mai 
cumpătat.
Ruşii au pornit din nou coloana, 
cei dinspre coada acesteia 
nemaiavând posibilitatea să ajungă 
la apă. Grupul nostru, alcătuit din 
cinci ofiţeri şi şase subofiţeri, era 
întreg. Tulbure mi-a spus să-mi 
continui drumul pe jos, că se simte 
şi el foarte obosit. Dar n-am mers, 
cred, nici doi kilometri, când Tulbure 
a început a cădea în genunchi. 
Cădea tot mai des şi nu mai putea 
nici vorbi. Nu mai avea glas. Ne-am 
îngrijorat cu toţii, căci era foarte 
greu să ducem de braţ un asemenea 
colos de om. L-am purtat o bucată 
de drum mai mult târâş, până ce am 
găsit o creangă mare de plop, ruptă 
de vânt. L-am culcat pe creangă, 
l-am legat cu centurile şi astfel, opt 
oameni, l-am târât ca pe sanie.
Către sfârşitul acelei zile, de 28 
ianuarie 1943, am ajuns, în fine, 
în lagărul de la Krasnoarmeisk, o 
localitate situată  la circa 80 km de 
Stalingrad. Era un grup de barăci 
din lemn, fără geamuri şi fără uşi, 
unele acoperite cu carton, iar cele 
mai multe neavând nici acoperiş (...)
Am dormit buştean o noapte şi o 
zi, iar în seara următoare m-a trezit 
din somn un camarad, plut. maj. 
Ibrahim Constantin, care mi-a spus 
că se dă raţia de mâncare. Era prima 
raţie din prizonierat. Am primit circa 
0,5 litri de supă de mei şi o bucată 
de pâine de vreo 200 g. În supă era 
un bulgăre de mei stricat, era verde 
de mucegai şi după ce l-am aruncat 
nu mi-a mai rămas aproape nimic 
din supă. Se zicea că este supă din 
peşte, dar peştele nu lăsase nici 
măcar mirosul.
Am mâncat pâinea şi restul 
de supă şi de abia că mi-a trezit 
foamea, de care aproape uitasem. 
Am adormit din nou şi m-am trezit 
în dimineaţa următoare, când a 
venit la mine Ibrahim, întrebându-
mă dacă ştiu ceva de soarta 
camaradului Tulbure. Abia atunci 
mi-am adus aminte de bietul om, 
căruia-i datoram viaţa. Ibrahim mi-a 
spus că probabil a murit în cursul 
nopţii şi m-a invitat să mergem să-l 
vedem. În busculada care se crease 
în momentul ocupării locurilor, în 
barăci, nu am reuşit să menţinem 
unitatea grupului nostru şi ne-am 
adăpostit care cum am putut. Nu 
l-am mai găsit în baraca unde-l 
ştiam adăpostit. Un prizonier român 
ne-a spus că s-ar putea să fi murit 
şi să-l căutăm afară deoarece, în 
dimineaţa aceea, se curăţase baraca 
de morţi.
L-am căutat şi l-am găsit, într-
adevăr, în curtea lagărului, printre 
morţi, complet dezbrăcat... 
„Ibrahim Constantin a rămas 
în acel lagăr, slăbit de boală şi 
de foame.  Nu l-am mai văzut 
niciodată...”
...În ziua de 8 martie 1943 a sosit 
în lagărul nostru (Krasnoarmeisk - n. 
red.) o comisie formată din cinci 
medici (patru femei şi un bărbat 
bătrân, cu barbă albă), obligându-
ne să trecem prin faţa lor în flanc, 
câte doi, iar la indicaţiile lor, trei sau 
patru soldaţi ruşi trăgeau din rând 
pe cei ce se împiedicau la mers. 
Astfel am fost triaţi ca buni pentru 
transport circa 700 de prizonieri, 
din cei aproximativ 4000 de 
supravieţuitori, la acea dată. Restul 
de aproximativ 10 000 de oameni, 
din cei circa 14 000, cât au fost 
iniţial, la data de 2 februarie 1943, 
se aflau la stiva de morţi.
Din grupul nostru de camarazi 
apropiaţi - în număr de 11, la data 
de 28 ianuarie 1943 - în ziua de 8 
martie mai eram în viaţă cinci, din 
care unul era mai grav afectat de 
tifos. Acesta a şi fost împins spre 
grupul celor suferinzi. Eu, care mă 
aflasem în faţa lui şi mă îndreptam 
spre grupul celor consideraţi „buni 
de transport”, l-am tras după mine 
şi am încercat să-l camuflăm între 
noi. A observat însă o femeie dintre 
medici care a venit şi l-a îmbrâncit, 
cu brutalitate, iar eu m-am ales cu o 
palmă zdravănă, de rusoaică, peste 
obraz. Era plutonierul major de 
administraţie Ibrahim Constantin, 
un bun camarad, care a rămas mai 
departe în acel lagăr, slăbit de boală 
şi de foame. Nu l-am mai văzut 
niciodată.
Mai rămăsesem împreună doar 
patru camarazi, şi anume: plut. 
maj. adm. Paşa Petre, care era şi cel 
mai în vârstă dintre noi, plut. inf. 
Moldovanu, serg. maj. adm. Maftei 
Gheorghe şi eu, plut. adm. Cernat 
Sandu...
Din seara de 8 martie 1943, 
timp de 19 zile, am mers continuu 
în direcţia est, trecând dincolo de 
Munţii Urali. În tot acest timp ne-
am rărit considerabil... După ce am 
trecut Uralii ne-am despărţit cu 
amărăciune de camarazii noştri: 
plut. Moldovanu şi serg. maj. Maftei 
Gheorghe, care au fost coborâţi 
din vagon undeva în apropiere de 
oraşul Taşkent, din Uzbekistan, în 
stepa kirghiză, unde gările erau 
foarte rare.
Muriseră la două zile unul după 
altul, tot de tifos... Cei bolnavi 
sufereau cumplit de sete. Nu voi uita 
niciodată cum fostul meu camarad, 
serg. maj. Maftei, cu o zi înainte de 
a muri, mi-a întins gamela lui şi m-a 
implorat să urinez ca să-şi poată 
potoli arşiţa provocată de boală. Am 
refuzat acest lucru şi am încercat 
să-i adun câteva picături de apă 
din acele de promoroacă... (Maior  
Sandu V. Cernat, Prizonier în lagărele 
sovietice, Editura CORGAL PRESS, 
Bacău, 2008)n
DOSAR “ROMÂNIA EROICĂ“
33România Eroică nr. 1 (60) - Serie nouă 2020
...Eram în Astrahan în iarna 
acelui an, 1943. Volga, cu o 
mie de guri, fără pauză, adăpa 
nesăţioasa mare şi când n-a mai 
putut rezista nici ea gerului, a 
îngheţat. Pe întinsul acesta gol, 
fără copaci, fără vegetaţie, băteau 
vânturile, spulberau nisipurile şi 
troieneau potecile cu mormane 
de zăpadă. Pământul crăpa de ger 
şi ruşii spuneau: „cumplită iarnă, 
cumplită iarnă”!
Lagărul era la marginea 
oraşului, lângă un cimitir; în 
bordeie nu aveam cu ce face 
focul. Păduchii ca le ei acasă, 
mulţumiţi pentru victoria ce-o 
repurtaseră asupra noastră şi 
pe care o exploatau sângeros, 
neomenos.
Mureau oamenii şi nimeni nu 
se interesa de cel ce-a murit. Ba, 
să nu uit, cel mai adesea, mortul 
sanitarilor să facă stive din morţi, 
goi, buhoşi, hidoşi la înfăţişare, 
fără nume, fără număr. Sub ger, 
au îngheţat toacă, s-au mumificat. 
Toată ziua treceam pe lângă 
stivele de morţi. Noaptea, când 
bătea vântul prin schelete, sau 
când luna gălbuie păta maldărele 
de stârvuri, te cutremurai; era ca-n 
proorocirile lui Ezechil; teribilă 
imagine de apocalips!
Când a venit primăvara, 
am săpat sub un mal o groapă 
adâncă, lată, şi acolo i-am 
înmormântat, grămadă, pe morţii 
din stive...
Şi-am numărat noi atunci 
nouăsprezece mii trei sute 
doisprezece morţi, din toate 
naţiile Europei.
Şi lucrul a stat la fel şi în 
celelalte lagăre. Stivele de morţi 
au stat în acea iarnă sub ger şi 
zăpadă - la Oranki ca şi la Ela-
Buga, la Sverdlovsk ca şi la Urali...
În lagăr la Mănăstârka, la 
începutul toamnei anului 1947, 
pentru cei ce muriseră aici, la 
Oranki şi la Schit, s-a ridicat o 
troiţă, frumos lucrată, sculptată 
de mâini meştere. O vară întreagă 
s-a lucrat la ea. Din stejar şi 
mesteacăn legat în fier, cu 
acoperiş frumos, în solzi şindrilit 
şi cu o inscripţie pe placa de 
aramă, fixată pe cele patru feţe ale 
tulpinei, pe care sta scris: 
„Ridicatu-s-a această sfântă 
troiţă în amintirea ostașilor 
El însuşi “ostaş lăsat în urmă...”, 
preotul Dimitrie Bejan a trăit 
drama prizonie ra tului cu ochii 
celui care “a luat aminte” la toate 
cele ce i s-au întâmplat lui şi 
semenilor lui şi le-a aşternut pe 
hârtie, drept mărturie “pentru cei 
de mâine”. 
A luptat în campania pentru 
eliberarea Basarabiei, a căzut 
prizonier la sovietici, de unde s-a 
întors, în anul 1948, după şase 
ani apocaliptici în lagărele de la 
Astrahan, Oranki, Karaganda (la 
graniţa cu China), Kiev, Sverdlovsk 
(Urali), Arhanghelsk (la Marea 
Albă), Moscova. Întors acasă, a 
urmat calvarul închisorilor noastre 
(de toate zilele): Jilava, Aiud, 
Canal (1949-1956), deportarea în 
Bărăgan (1956-1958) şi, din nou, 
Aiud (1958-1964).
„În sufletele noastre rămâne mereu în 
picioare, înfruntând crivăţul și furtuni,
troiţa de la Mănăstârka...”
era ţinut ca viu - la control, încă 
două-trei zile şi chiar mai mult, 
pentru ca vecinii lui să-i primească 
porţia de mâncare.
Erau dese cazurile când viii 
şi morţii zăceau la un loc, până 
când mortul începea să intre în 
putrefacţie şi putoarea nu mai 
era de suportat; în acest caz, 
trebuia să se renunţe la porţia de 
mâncare în plus şi mortul era scos 
afară, gol puşcă şi stivuit...Aşa cum 
se aşază lemnele în stive - prin 
gări - aşa au stat stivuiţi morţii în 
lagăr la noi până în primăvară, 
când am putut să-i îngropăm.
Iarna grea, aspră, geroasă şi 
pământul nu putea să fie săpat; 
cu târnăcoape, cu lomuri, cu toate 
încercările noastre, nu reuşeam 
decât să aşchiem pământul. Morţii 
erau mulţi, pământul îngheţat 
şi atunci stăpânirea a dat ordin 

...S-a întâmplat acum un fapt 
sau poate mai corect o faptă, 
săvârşită de generalul Nicolae 
Tătăranu, comandantul Diviziei 
20 Infanterie. Am fost tentat să 
numesc fapta ce o voi relata mai 
jos un eveniment. Dar m-am 
răzgândit. Fapta săvârşită de acel 
general, condamnată de opinia 
publică şi de tradiţia ostăşească, 
Când un soldat fuge de pe câmpul de luptă este declarat dezertor şi este 
condamnat la moarte. Ce se întâmplă, însă, când un general, comandantul 
unei mari unităţi, părăseşte câmpul de luptă, abandonându-şi ofiţerii şi 
soldaţii? 
Un caz de părăsire a postului de comandă greu de înţeles şi de explicat s-a 
consumat în încercuirea de la Stalingrad. 
13 ianuarie 1943. „În această zi, dl. general Tătăranu, însoţit de dl. 
şef de stat-major şi de maiorul Binder ies cu avionul din cerc pentru a 
raporta situaţia” - s-a notat sec, neutru, în Jurnalul de operaţii al Diviziei 
20 Infanterie. Ostaşi lăsaţi în urmă, abandonaţi, ignoraţi, dispreţuiţi de 
însuşi comandantul Diviziei 20 Infanterie. În memoriile sale, intitulate „Din 
cercul de la Stalingrad în lagărele sovietice”, apărute la Editura militară sub 
îngrijirea reputatului istoric militar Petre Otu, căpitanul Stan V. Gheorghe 
povesteşte ce s-a întâmplat în ziua în care un general şi-a lăsat trupele pe 
front şi-a fugit acasă...
„...Un târg cum nu se poate mai murdar,
în care ambele părţi mercantile și-au respectat cuvântul...”
prizonieri care au murit în aceste 
lagăre, cu gândul la patria lor; noi 
ne închinăm adânc în faţa jertfei 
lor!”
Purtată pe braţe, cu imnuri 
ortodoxe, cu delegaţii restrânse 
de la toate naţiile prezente la 
Mănăstârka, şi cu un singur preot, 
admis de comisariat, Constantin 
Popescu, această sfântă troiţă, 
monument de artă sculpturală, 
a fost aşezată în cimitirul Poiana 
Morii. Ca să slujească la căpătâiul 
acestor morţi fără nume, care 
şi-au înfrăţit trupul lor cu florile 
poienii. Şi când va trece vântul 
prin mesteceni, să le suspine, 
de ei doar auzit, de dânşii doar 
înţeles, imnul îngenuncherii 
creştineşti.
E tot ce-a putut face inima 
noastră de frate pentru aceşti 
nemângâiaţi: cimitire, cruci şi flori. 
Până când iernile vor troieni şi 
nepăsarea va risipi cimitire, cruci 
şi flori.
Şi dacă urma lor n-om mai 
cunoaşte-o, în gândul nostru 
ei vor trăi veşnic. În sufletele 
noastre rămâne mereu în 
picioare, înfruntând crivăţul şi 
furtuni, troiţa de la Mănăstârka... 
(Dimitrie Bejan, Oranki. Amintiri 
din captivitate, Editura Tehnică, 
Bucureşti, 1995)
Deșartă mângâiere! Troiţa 
de la Mănăstârka a dispărut, 
așa cum au dispărut, sub lamele 
buldozerelor sovietice, toate 
cimitirele militarilor români care 
au murit prin aceste locuri. n
vechiului proverb latin De mortuis 
nil nisi bene, pentru respectul 
adevărului, sunt încredinţat 
că mi se va ierta păcatul dacă 
n-am putut pămâne consecvent 
proverbului.
Pentru a se înţelege ce 
gândesc când spun astfel, sunt 
nevoit să fac o scurtă incursiune 
în domeniul educaţiei militare. 
În toate timpurile, militarii de 
carieră au fost şi sunt îmbuibaţi, 
pe lângă cunoştinţele specific 
profesionale, cu o serie de 
principii etice, a căror respectare 
se confundă cu însăşi strălucirea 
uniformei. Cuvintele cinste, 
onoare, cavalerism, patriotism, 
naţionalism reprezintă sfera unor 
noţiuni care-şi au ponderea lor 
în acea strălucire. Asupra tuturor 
acestora, comportarea de ultim 
moment a personajului despre 
care ne amintim acum a lăsat pete 
ce nu se vor şterge decât odată cu 
dispariţia completă a generaţiei 
participante la al Doilea Război 
în general, îmi pare că nu ar cadra 
cu sensul cuvântului “eveniment”. 
Mie cel puţin îmi pare că prin 
acest termen i-aş acorda cinstea 
unei oarecare importanţe, ceea ce 
nu merită.
Eu totuşi mă voi opri mai mult 
asupra acestui fapt, fiindcă-i 
cunosc desfăşurarea reală şi 
cu toate că admit respectarea 

brigăzii de infanterie. Gurile rele 
au clevetit despre o promisiune 
solemnă că, odată ajuns în ţară, 
generalul Tătăranu va pune 
în mişcare toată influenţa sa 
pentru a i se acorda colonelului 
D. R. gradul de general şi Ordinul 
„Mihai Viteazul”. În aceeaşi situaţie 
şi de faţă fiind colonelul Brătescu, 
comandantul Diviziei 1 Cavalerie, 
care a primit aceleaşi promisiuni, 
sacrificiul fiind similar. Cei doi 
colonei, rămânând la comanda 
diviziilor respective - acum divizii 
fantomă - acceptau implicit 
captivitatea. Dacă va fi fost 
adevărat, apoi acesta a fost un 
târg cum nu se poate mai murdar, 
în care ambele părţi mercantile 
şi-au respectat cuvântul. La trei 
zile după ajungerea generalului 
în ţară, noi, cei din cerc, strânşi în 
jurul aparatului de radio, aveam 
să auzim comunicarea înălţării 
la gradul de general a celor 
doi colonei numiţi mai sus şi 
decorarea cu cel mai înalt ordin 
de război. Despre ceilalţi, sute 
de ofiţeri şi gradaţi, mii de ostaşi, 
nimic, nicio vorbuliţă.
La epopeea Stalingradului, 
România se înscrie cu doi eroi 
- doi generali care au primit 
insignele şi gradele respective 
drept recompensă a eroismului.
Atâtea mii din cei pe care 
i-au avut sub comandă aceşti 
doi eroi s-au jertfit, lăsându-şi 
oasele să înălbească câmpiile 
ruseşti şi carnea să sature viermii 
pământului, pentru ca cei doi 
să-şi merite recunoştinţa patriei: 
Ordinul „Mihai Viteazul!”... (Stan 
V. Gheorghe, Din cercul de la 
Stalingrad în lagărele sovietice. 
Memorii 1942-1948, Editura 
militară, Bucureşti, 2018) n
Mondial. Prea s-a vorbit mult 
atunci şi se vorbeşte încă şi acum, 
ori de câte ori se iveşte ocazia, 
despre modul cum şi-a rezolvat 
situaţia personală generalul 
Nicolae Tătăranu.
Suntem în ziua premergătoare 
celei în care să cadă aerodromul 
de la Pitomnik, ultimul pe care 
se mai putea ateriza şi decola. 
La amiază, maiorul Bălţătescu 
Dumitru a fost chemat la P.C. al 
Diviziei. Nu eram siguri de ce, deşi 
presimţeam: transpirase câte ceva 
din intenţia comandantului. În 
dimineaţa aceleiaşi zile, sau cu o 
zi înainte - nu-mi amintesc exact - 
generalul Tătăranu se prezentase 
la feldmareşalul Paulus. De la 
nemţii din detaşamentul de 
legătură, cu destulă zgârcenie 
scăpase zvonul că generalul 
ceruse feldmareşalului 
încuviinţarea să plece în ţară. Cum 
va fi justificat această hotărâre a 
rămas cunoscut numai acestor 
două personaje.
Oare aşa trebuia procedat? 
Ca şi cum Divizia 20 infanterie 
română ar fi fost o unitate de 
mercenari, care nu mai avea nicio 
relaţie de subordonare cu statul 
patern! Or, situaţia nu era aceasta. 
Cine ar vrea să facă proces ar 
dovedi uşor care era calea de 
urmat. La scurta convorbire pe 
care a avut-o cu comandanţii 
de brigadă, comandanţii de 
regimente şi câţiva ofiţeri din 
statul-major, generalul Tătăranu 
i-a anunţat pe aceştia - ca şi cum 
n-ar fi avut nicio obligaţie prin 
care să-şi justifice hotărârea - că 
va pleca în următoarele ore în 
ţară.
Era pur şi simplu o abdicare 
de la funcţie, o sustragere de la 
îndatoririle predicate cu atâta 
sfinţenie - în timp de pace - de 
acei cărora ţara le încredinţa 
sfânta şi nobila misiune de aleşi 
între aleşi: instructori, profesori, 
educatori ai cadrelor militare. 
Acea spumă sau cremă, cum le 
plăcea să fie numiţi, ofiţerii de 
elită, din care a făcut parte şi 
generalul Tătăranu, ba chiar ca 
parte a leului.
Eu n-am participat la acea 
şedinţă. De unde ştiu în detaliu 
cum s-a desfăşurat acţiunea?...
Ei bine! Când a venit [maiorul 
Bălţătescu Dumitru - n. red.] 
de la şedinţa cu pricina, n-am 
văzut niciodată un om mai 
dezolat. S-a aşezat pe scaun, 
obosit, dezgustat, amărât, ca 
atins de o mare nenorocire. Fără 
nicio introducere, mi-a spus: 
„Stane, pleacă domnul general”. 
Şi-mi povesteşte pe scurt cum 
a obţinut încuviinţarea de la 
comandantul german. Va lăsa 
comanda diviziei colonelului 
Dimitriu Romulus, comandantul 

...În primăvara lui 1944, 
generalul Vladimir Constantinescu 
comanda Divizia 1 Cavalerie, care 
era constituită în rezervă de front în 
sudul Basarabiei, în regiunea Cahul. 
La 23 august 1944 a fost surprinsă 
făcând acoperirea retragerii 
grosului Armatelor 3 române şi 22 
germane de pe Nistru pe Prut.
Aflând despre armistiţiu, 
Vladimir Constantinescu, pe cont 
propriu, încolonează divizia, o trece 
în aceeaşi noapte dincolo de Prut 
şi în marş forţat ajunge la Buzău, 
de unde ia legătura cu Marele Stat 
Major de la Bucureşti, sub ordinele 
căruia intră. De la Marele Stat Major 
primeşte ordin de a se deplasa 
în zona nord-vest Bucureşti, gata 
a interveni pentru neutralizarea 
forţelor germane ce opuneau 
rezistenţă în acea zonă. Execută 
ordinul, dar la sosire rezistenţele 
inamice erau lichidate, astfel că, 
inamicul pentru a elibera nordul 
Ardealului.
Divizia se pune imediat în 
mişcare şi într-o etapă trece dincolo 
de Târgovişte, unde cantonează. 
Aici se petrece următorul incident.
Soldaţi din regimentul 
comandat de colonelul Georgescu-
”Mon cher” intervin şi împiedică 
nişte soldaţi ruşi să ridice cu forţa 
un porc din ograda unui ţăran. 
Împotrivire din partea ruşilor. Ai 
noştri nu se lasă şi iese bătaie. Ruşii 
au fost snopiţi în bătaie. Au lăsat 
porcul şi au dispărut.
Incidentul a fost raportat la 
Divizie; s-a ordonat o anchetă şi 
vina ieşea din partea soldaţilor ruşi 
ca provocatori. Soldaţii români 
au fost pedepsiţi cu închisoare 
pentru atitudine neostăşească şi 
necamaraderească faţă de aliaţi şi 
incidentul s-a închis, iar divizia şi-a 
continuat marşul, a ajuns în Ardeal, 
unde a angajat lupte victorioase.
Dar, la aproape o lună de la 
incident, comandantul de divizie şi 
comandantul de regiment, ai cărui 
oameni îi bătuseră pe ruşi, au fost 
ridicaţi, duşi la Braşov şi judecaţi de 
un tribunal mixt româno-sovietic. 
Ambii au fost condamnaţi la un an 
închisoare pentru că nu au ştiut să 
educe trupa în sensul dezvoltării unui 
sentiment camaraderesc de respect 
la care avea dreptul un ostaş sovietic, 
după probele date pe câmpurile de 
bătălie, repurtând atâtea victorii. 
(subl. red.)
[Cei doi ofiţeri români] Au stat la 
închisoare trei luni... (Locotenent-
colonel Gheorghe Magherescu, Cu 
Divizia 8 Cavalerie în Vest, Editura 
militară, Bucureşti, 1991). n
Întâmplarea de mai jos, aparent banală, este povestită de locotenent-
colonelul Gheorghe Magherescu, strălucit ofiţer de cavalerie, trimis, 
la sfârşitul lui decembrie 1944, pe frontul de Vest, în statul-major al 
Armatei 4.
Ne-am oprit asupra acestui incident pentru că el este tipic lungului 
şir de abuzuri, violuri, jafuri, crime chiar, pe care militarii Armatei Roşii, 
deopotrivă ofiţeri, gradaţi şi soldaţi, le-au săvârşit asupra populaţiei din 
satele şi oraşele româneşti prin care au trecut în drumul lor spre Berlin. 
În mai toate cazurile de abuzuri şi indisciplină ale militarilor “armatei 
eliberatoare”, săvârşite pe teritoriul românesc, vinovaţi erau, desigur, 
militarii români, mentalitate care s-a menţinut tot timpul în tabăra 
sovietică, fiind o problemă extrem de delicată, care avea să genereze 
deseori situaţii imprevizibile, cu consecinţe dintre cele mai grave.
„Soldaţi din regimentul colonelului Georgescu împiedică niște 
soldaţi ruși să ridice cu forţa un porc din ograda unui ţăran.”
devenind disponibilă, divizia este 
îndrumată pe Valea Ialomiţei, prin 
Târgovişte, Pucioasa, Sf. Gheorghe, 
pentru a intra în compunerea 
grupului de forţe care lupta cu 

Înalt Prea Sfinţite,
Subsemnata Paula Stoica, 
domiciliată în Bucureşti, str. 
Stokholm, nr. 6, sector 1, văduva 
ambasadorului Vasile Stoica, fost 
Decanul Corpului Diplomatic 
Român, decedat în închisoare în 
anul 1959, rog pe Înalt Prea Sfinţia 
Voastră să binevoiţi a aproba 
înhumarea soţului meu în curtea 
bisericii din comuna Avrig, judeţul 
Sibiu, comună în care s-a născut 
şi de care s-a simţit profund legat 
sufleteşte întreaga-i viaţă - aceasta 
fiind ultima sa dorinţă.
Pentru o bună înţelegere a 
acestei dorinţe şi în sprijinul ei, 
sunt meritele excepţionale ce 
le-a avut în lupta desfăşurată 
pentru desăvârşirea unificării 
statului naţional român - unirea 
Transilvaniei cu vechea Românie 
- mai ales în activitatea de 
propagandă depusă în America 
în primul război mondial, când a 
avut ocazia să redacteze şi Hrisovul 
de închinare şi credinţă, prin care 
parohiile ortodoxe ale emigraţilor 
transilvăneni din Statele Unite, 
întrunite în congres bisericesc la 10 
martie 1918, s-au declarat unite cu 
Mitropolia din Bucureşti.
Pătruns de sentimente patriotice 
inegalabile, credincios până la 
moarte poporului român şi devotat 
ţării sale, Vasile Stoica şi-a închinat 
Anul trecut (2019) s-au împlinit 60 de ani de la 
moartea căpitanului de rezervă Vasile Stoica (1889-
1959), strălucit ofiţer şi diplomat, singurul român 
care a luat parte la cele două conferinţe de pace ale 
celor două războaie mondiale (Paris, 1919-1920; 
Paris, 1946), unde a luptat pentru cauza României.
În 1948, Vasile Stoica a fost condamnat  la 
şase ani (1948-1954) de puşcărie. În 1957 a fost 
condamnat din nou la 10 ani de detenţie. A murit la 
închisoarea Jilava, în anul 1959. Absolut nevinovat!
Un român care şi-a respectat crezul de-o viaţă: 
„Am trăit modest, dar demn, sunt om de caracter 
şi de linie dreaptă. Mi-am făcut cariera de la 
coarnele plugului țărănesc până la cel mai înalt grad 
diplomatic prin muncă, talent şi hărnicie; îmi ador 
țara şi poporul meu românesc căruia i-am servit cu 
devotament neclintit toată viața mea.”
La sfârşitul anilor ‘70, Paula Stoica, văduva celui 
decedat, s-a adresat Patriarhului Bisericii Ortodoxe 
Române, solicitându-i să aprobe înhumarea soţului 
ei în curtea bisericii din Avrig, localitate “în care s-a 
născut şi de care s-a simţit profund legat sufleteşte 
întreaga-i viaţă - aceasta fiind ultima sa dorinţă”.
Prezentăm scrisoarea a cărei copie a fost 
păstrată, nu ştim prin ce împrejurări, în arhiva 
personală a arhitectei Eugenia Greceanu (1928-
2016).
Dacă în dreptul acestui nume ilustru am adăuga 
sintagma “ostaş lăsat în urmă...”, ar fi prea puţin!...
Vasile Stoica este un martir.
întreaga viaţă slujirii intereselor 
superioare ale ţării prin munca 
prodigioasă depusă timp de 50 
de ani, mai ales în activitatea 
desfăşurată în cariera diplomatică 
timp de 36 de ani pentru menţinerea 
integrităţii noastre naţionale şi 
prosperitatea Statului Român.
Fiu al Ardealului, născut din 
părinţi ţărani, în Avrigul care cu 
un secol înainte a dat neamului 
pe Gheorghe Lazăr, ctitorul 
învăţământului românesc - al cărui 
ultim vlăstar a fost - Vasile Stoica 
a dus faima comunei de unde a 
plecat şi de unde a luat cu el cele 
mai deosebite calităţi: curajul moral 
şi curajul fizic.
Dotat cu o inteligenţă 
sclipitoare şi o mare putere de 
muncă, după o solidă pregătire 
şcolară şi universitară - timp în 
care şi-a însuşit o vasă cultură 
şi cunoaşterea la perfecţie a 12 

conferinţele de pace ale celor două războaie mondiale”

limbi străine - recunoscându-şi 
chemarea, şi-a închinat întreaga 
viaţă slujirii intereselor superioare 
ale ţării.
După ce a militat în 
Transilvania pentru eliberarea 
poporului român de sub jugul 
habsburgic, la izbucnirea 
primului război mondial, fiind 
mobilizat pentru armata austro-
ungară, a trecut munţii fugind 
în vechiul Regat şi înrolându-se 
voluntar în armata română a 
plecat imediat pe front, unde a 
luat parte la luptele înverşunate 
de la Câineni şi apoi a cucerit 
prin atac la baionetă muntele 
Surul-Butislavul. În urma acestor 
acte de vitejie - când a fost rănit 
de două ori şi operat de patru 
ori, rămânând toată viaţa cu o 
schijă în plămân şi un omoplat 
înjumătăţit - a fost decorat cu 
“Virtutea Militară de Război”.
Fără a fi pe deplin vindecat, 
avându-se în vedere pregătirea 
ce poseda şi patriotismul ce-l 
stăpânea, a fost trimis urgent 
în America, în anul 1917, de 
Guvernul Român, cu misiunea de 
a face propagandă românească 
pentru alipirea Ardealului la 
Patria-mamă.
După ce a desfăşurat o strălucită 
şi hotărâtoare activitate patriotică, 
care a convins pe preşedintele 
Wilson şi poporul american de 
dreptatea aspiraţiunilor româneşti, 
a fost chemat la Conferinţa de Pace 
de la Paris, în anul 1919, fiind unul 
dintre cei mai buni cunoscători ai 
problemelor transilvănene.
Astfel, în urma contribuţiei sale 
remarcabile la realizarea unităţii 
statului naţional român, a fost 
numit în diplomaţia românească, 
unde a adus un suflu nou viguros şi 
sănătos - suflul ţăranului din Avrig 
- şi afirmându-se în rândurile ei şi 
prin munca neobosită şi deosebita 
capacitate de care a dat dovadă, 
a devenit unul dintre prietenii şi 
colaboratorii foarte apropiaţi ai lui 
Titulescu, cu care a mers la diferite 
conferinţe internaţionale, ca 
specialist în probleme de frontieră 
şi minorităţi etnice.
Fiind un desăvârşit diplomat, 
a fost numit în gradul de ministru 
al României în Albania, Bulgaria, 
Letonia, Estonia, Lituania, Olanda, 
Belgia şi ca ambasador în Turcia, 
ţări în care era nevoie de munca lui 
Vasile Stoica şi unde a activat cu 
rezultate remarcabile.
În timpul celui de-al doilea 
război mondial, făţiş şi categoric 
opus politicii puterilor fasciste, 
Vasile Stoica s-a ţinut în rezervă, 
pregătind în acest timp materialul 
necesar pentru apărarea 
drepturilor româneşti la viitoarea 
Conferinţă de Pace, ţinută la Paris 
în anul 1946, unde a fost chemat ca 
specialist, mai ales că tot el a scris 
în întregime şi a susţinut Memoriul 
principal pentru demonstrarea 
dreptului legitim al României la 
restabilirea graniţei ei apusene 
(retrocedarea Ardealului de Nord), 
memoriu extrem de documentat şi 
întemeiat pe baze ştiinţifice, care a 
contribuit decisiv la recunoaşterea 
drepturilor noastre de către 
Conferinţă.
Vasile Stoica a fost singurul om 
din Ţara Românească care a luat 
parte la cele două conferinţe de 
pace ale celor două mari războaie 
mondiale, luptând de fiecare dată 
pentru întregirea Patriei (subl. în 
original), prin vorba, scrisul, munca 
şi sângele lui.
Avându-se în vedere - între 
altele - contribuţia sa deosebită 
la înfăptuirea unităţii naţionale - 
unirea Transilvaniei cu Patria-mamă 
- şi meritele sale excepţionale pe 
tărâm politic, judecătoria Sectorului 
I Bucureşti a dispus prin sentinţa 
penală nr. 393 din 30 august 1968 
- reabilitarea judecătorească a lui 
Vasile Stoica, iar Tribunalul Suprem, 
prin decizia nr. 11 din 20 ianuarie 
1970 (dosar nr. 3/1970) găsind 
nelegală şi netemeinică (subl. în 
original) condamnarea lui Vasile 
Stoica la 10 ani închisoare, în care 
timp şi-a găsit şi moartea - “admite 
recursul extraordinar declarat 
de Ministrul Justiţiei împotriva 
sentinţei de condamnare, casează 
menţionatele hotărâri şi achită de 
orice penalitate pe Vasile Stoica.” 
(subl. în original)
După cum se vede, soţul meu, 
absolut nevinovat (subl. în 
original), a fost condamnat la 10 ani 
închisoare cu confiscarea totală a 
averii, unde a şi murit. Acesta a fost 
sfârşitul unei vieţi închinate, timp 
de 50 de ani, muncii depuse cu 
toată abnegaţia în slujba ţării sale. 
Şi-a făcut cariera de la coarnele 
plugului ţărănesc până la cel mai 
înalt grad diplomatic, prin eroism, 
muncă, talent şi hărnicie, iar prin 
structura sufletească izvorâtă din 
sângele strămoşilor săi, ţărani din 
Ţara Oltului, şi-a adorat Patria şi 
poporul său românesc, pe care 
l-a servit cu devotament neclintit 
întreaga viaţă.
Cu credinţă că vor fi apreciate la 
justa valoare meritele excepţionale 
ale lui Vasile Stoica în activitatea 
sa prodigioasă şi profundele 
sentimente patriotice de care a fost 
călăuzit întreaga viaţă, rog stăruitor 
pe Înalt Prea Sfinţia Voastră să 
aprobe împlinirea ultimei sale 
dorinţe.
Sînt a Înalt Prea Sfinţiei Voastre 
prea plecată şi supusă fiică 
sufletească*.
Paula STOICA
*Scrisoarea a fost întocmită, probabil, cu 
ajutorul unui avocat, lucru uşor de observat 
din formulările specifice şi limbajul de lemn 
al epocii. n

Soldatul Gheorghe Haţegan... ...astăzi colonel in retragere
Asociația Națională a Cadrelor 
Militare în Rezervă şi în Retragere 
din Ministerul Afacerilor Interne 
are filiale județene în întreaga 
țară, inclusiv la noi, la Alba, unde 
alfabetic suntem pe primul loc. 
Dintre cei 243 de membri cotizanți 
ai noştri, unul poate fi considerat 
unicat, nu numai în județ, ci – 
probabil - şi la nivel național.
Colonelul (rtg.) Gheorghe 
Hațegan este veteran de război, 
ajuns la vârsta matusalemică de 98 
de ani (n. la 11 martie 1922).
Este eroul din familia noastră 
– Poliţia - , unde a lucrat ca ofițer 
de cercetare penală (raionul 
Alba, regiunea Hunedoara), 
apoi în acelaşi profil de muncă 
la municipiul Alba Iulia, județul 
Alba. La pensionare a avut gradul 
de maior. Fiind veteran de război, 
a fost avansat în mod onorific şi 
succesiv până la gradul de colonel.
Este momentul să subliniem că 
veteranii de război sunt din an în 
an tot mai puțini, se deplasează tot 
mai greu, sunt tot mai gârboviți, 
dar prin aceasta tot mai prețioşi. Ei 
merită toată atenția noastră, cele ce 
urmează încercând să reprezinte o 
formă de omagiu adusă colonelului 
(rtg.) Gheorghe Hațegan.
De la el i-am aflat „povestea” 
vieții. L-am găsit la locuința sa 
din satul Oarda de Jos, sat situat 
„peste drum” (cum se spune în 
popor), în cazul nostru peste ... 
Mureş (!) față de municipiul Alba 
Iulia, dar coborâtor la tinerețe din 
Oarda de Sus. E foarte uşor de 
aflat. Îl cunoaşte tot satul pe „tetea 
Ghiță Hațegan”. M-a impresionat 
vigoarea sa fizică, dar mai ales cea 
psihică, demnă de invidiat la vârsta 
lui, după valurile de primejdii şi 
privațiuni care au trecut peste el în 
timp de război.
Am aflat că a fost încorporat 
militar la 25 mai 1944 la Batalionul 
de pontonieri (arma care 
construieşte poduri plutitoare 
pentru forțarea râurilor) din Alba 
Iulia.
După perioada de instrucție 
şi respectiv după 23 aug. 1944 a 
participat cu întreaga unitate la 
dezarmarea trupelor germane şi 
maghiare din Alba Iulia.
Ziua de 1 septembrie 1944 îl 
găseşte la Oarba de Mureş, acolo 
unde trupele române au suferit un 
adevărat carnagiu. Ei, pontonierii, 
dădeau sprijin infanteriei pentru 
cucerirea cotei ocupate de nemți şi 
unguri. De acolo de sus, cuiburile 
de mitralieră „rădeau” pe românaşii 
noştri aflați în ofensivă care n-au 
primit ajutor de artilerie şi aviație 
din partea ruşilor, obligați în mod 
repetat să revină. Sute şi mii de 
militari români au fost răpuşi în 
acele zile de încrâncenare militară. 
Urcau mulți şi coborau puțini. La 
bază se regrupau şi porneau din 
nou. De fiecare dată se răreau cei 
rămaşi în picioare, dar soldatul 
Gheorghe Hațegan era printre ei. 
Finalul a fost totuşi victorios pentru 
noi.
A redevenit pontonier când a 
participat la construirea podului 
peste Arieş, la Viişoara. Nemții 
aşteptau întăriri de la Cluj, dar ruşii 
şi infanteria română, sprijinită de 
pontonieri, i-au respins. Aceştia 
din urmă nu au mai întâmpinat 
rezistență specifică armei lor, până 
la Tisa.
Aici, din nou au avut loc lupte 
îndârjite. Mai abitir decât în zone 
cu şes întins. Au fost victime şi 
de o parte şi de alta. Din fericire 
conjudețeanul nostru a rămas 
neatins.
Două săptămâni a durat 
Un veteran de război
ne trimite în trecut...

încleştarea cu inamicul din partea 
celor 3 plutoane ale Companiei 
18 Pontonieri, Gheorghe Hațegan 
fiind în plutonul 1. Încercările de 
forțare a Tisei au avut loc pe la TISA 
KAROȘ şi TISA  LÖCK (cuvintele 
din limba maghiară sunt scrise 
fonetic, după modul de exprimare 
al personajului).
Multe au fost întâmplările 
povestite despre viața de front a 
acestui pluton 1. Ar putea constitui 
subiectul unui roman, dacă s-ar 
găsi cine să-l scrie. Aleg doar  una 
dintre ele, pe care „materialiştii” 
ar pune-o pe seama întâmplării. 
Creştinii ar spune altceva. Dar 
citind-o, noi, cei de azi, vom afla 
mai multe despre cum, în timp de 
război, unii pier, iar alții scapă.
S-a petrecut la podul plutitor 
de la TISA KAROȘ. Comandant de 
pluton era locotenentul Radu, de 
loc de la Poiana Sibiului. Erau trei 
grupe în pluton. Comandantul 
grupei a 2-a era sergentul Fleşeriu, 
din Căpâlna, de pe Valea Sebeşului, 
iar grupa a 3-a era condusă de 
sergentul Dumitrache, venit în 
armată de peste Carpați. La această 
ultimă grupă, printre componenți 
se găsea şi Gheorghe Hațegan 
(lopătar nr. 1, fiecare ambarcațiune 
având 6 lopătari şi un cârmaci 
la navigație). Aflând despre 
apropierea dintre cei doi (unul 
de pe Valea Sebeşului, iar celălalt 
de pe Valea Mureşului), sergentul 
Fleşeriu i-a propus ordeanului 
nostru să vină în grupa lui. A 
intervenit ceva inexplicabil atunci 
(oare nu Pronia Cerească?) care l-a 
determinat pe „Ghiță Hațegan” să 
refuze propunerea.
S-a lucrat intens la podul de 
pontoane (potrivit DEX – pod 
plutitor montat pe ambarcații 
ancorate). Într-una din zile, s-a 
creat la un moment dat o pauză, 
imortalizată de către un camarad 
prin poza alăturată (foto 1). La 
capătul dinspre pod trupele 
române se odihneau (e un fel de 
a spune!) alături de pontonieri 
şi infanteriştii care sprijineau 
acţiunea. Sergentul Dumitrache, 
parcă dintr-un presentiment, a 
cerut comandantului de pluton: 
- Suntem prea mulți aici, iar 
duşmanul e pe malul celălalt. Dați-
mi voie să merg cu grupa puțin mai 
departe.
- Du-te.
Parcă auzind discuția, inamicul 
a pornit canonada de artilerie. Abia 
a apucat să se îndepărteze grupa 
sergentului Dumitrache, când, o 
ghiulea de tun de calibru mare, a 
căzut în mijlocul militarilor rămaşi 
pe loc. Printre alții, întreaga grupă a 
sergentului Fleşeriu s-a transformat 
într-o masă de trupuri sfârtecate, 
fără viață. Grupa sergentului 
Dumitrache era însă departe şi 
Gheorghe Hațegan împreună cu 
ea.
Apoi, plutonul 3 a fost cel care a 
reuşit forțarea Tisei. 
O altă întâmplare îl scoate din 
colbul amintirilor pe soldatul erou 
Eftimie Croitoru. A fost personaj 
al manualelor noastre de istorie 
până la apariția celor alternative 
de azi, care au alți „eroi”(!). Doar pe 
zidul de la stradă al fostei cazărmi 
de lângă Poarta numărul 3 a Cetății 
din Alba Iulia se mai găseşte o 
modestă placă comemorativă care 
îl aminteşte pe cel dispărut, placă 
pe care acum nu o mai bagă în 
seamă şi nu o mai citeşte nimeni.
Cele întâmplate, colonelul (rtg.) 
Gheorghe Hațegan le povesteşte 
cu o acuratețe de parcă s-ar fi 
întâmplat... ieri! 
Îşi aminteşte şi acum toate 
datele tehnice ale pontoanelor de 
atunci: fiecare avea trei elemente 
– două capete şi un mijloc, cu 


greutatea de 360 kg/element, 
cuplate între ele; tot la mijloc 
era montat catargul, prevăzut cu 
exploziv la bază, pentru a fi aruncat 
în aer în caz de nevoie; distanța 
între pontoane – 2,5m. 
Totul s-a desfăşurat la punctul 
de forțare TISA  LÖCK într-o zi 
de duminică 17 noiembrie 1944. 
Noaptea era „cu de toate” (expresia 
îi aparține povestitorului): frig, 
vânt, ploaie şi zăpadă. În fiecare 
ambarcațiune se găsea în aşa-
numita gardă tehnică câte un 
militar. Cam la nivelul mediu 
al podului, în vase vecine, erau 
soldații Gheorghe Stan şi Eftimie 
Croitoru, iar la a patra sau a cincea 
ambarcațiune distanță (zice el) se 
găsea Gheorghe Hațegan.
Bezna era neagră, de nepătruns 
cu privirea. Totuşi, ochii tineri şi 
ageri ai celor de veghe au zărit la 
un moment dat cum din amonte 
venea plutind pe Tisa o mină 
acvatică. Ulterior s-au născut tot 
felul de legende în legătură cu 
acest obiect de pericol mortal, 
toate din dorința de a diminua 
valoarea actului eroic care a urmat. 
Unele neadevăruri au fost scornite 
din invidie, iar altele chiar frizând 
absurdul. Cică, mina ar fi fost 
confundată cu o lubeniță (pepene 
roşu - n.n.). Doamne, câtă prostie! 
Lubeniță în noiembrie!!
Mina pluteşte, pluteşte şi 
se apropie de vasul pe care era 
soldatul Gheorghe Stan. Acesta, 
cu cangea, o îndepărtează uşor. 
Curentul apei o orientează înspre 
locul de veghe al soldatului Eftimie 
Croitoru.
Pontonierul Gheorghe Hațegan 
apreciază că mina n-ar fi putut 
trece printre ambarcațiuni urmând 
firul apei. N-ar fi putut trece prin 
păienjenişul de sfori, sârme şi 
cabluri. Ar fi explodat şi ar fi produs 
stricăciuni insurmontabile podului 
construit cu multă trudă de către 
militarii români, dar şi victime 
omeneşti cu duiumul. Trebuia să 
i se provoace explozia înainte de 
a ajunge printre vase. Dar asta 
nu s-ar fi putut decât printr-un 
sacrificiu. Sacrificiu uman. Și acest 
act de mare bravură a fost găsit....!
Soldatul Eftimie Croitoru gândea 
şi el la fel cu toți camarazii săi. 


Era conştient că dacă mina ar fi 
explodat la o distanță mică, s-ar fi 
produs fenomenul de „simpatie” 
(termen de specialitate) şi ca urmare 
ar fi avut loc explozii în lanț la 
explozivul de la baza catargelor. El, 
omul care şi-a asumat sacrificiul, n-a 
mai ezitat. Fiind mic de statură s-a 
urcat pe „buza” vasului, s-a întins cât 
a putut şi cu capătul căngii pe care 
o avea în mâini a lovit cu putere 
obiectul aducător de moarte. S-a 
auzit bubuitul năpraznic al unei 
explozii. Toți cei din apropiere au 
văzut apoi cum suflul acesteia a 
aruncat în sus un corp omenesc 
însoțit de un vaiet prelung, sfâşietor. 
Fracțiuni de secundă au mai trecut 
până când trupul inert a căzut 
pe puntea vasului, rostogolindu-
se spre interior. Era trupul celui 
care până atunci, în viață,  fusese 
soldatul Eftimie Croitoru.
S-a instalat o linişte 
mormântală. Nu s-a auzit decât 
glasul locotenentului Radu, devenit 
„şef” al podului:
- Toată lumea rămâne pe poziții 
până dimineață!
Încă un „amănunt” de semnalat - 
tot tragic: soldatul Gheorghe Stan a 
rămas surd şi mut pentru tot restul 
vieții!
A doua zi, în condiții specifice 
de război, corpul neînsuflețit al 
eroului Eftimie Croitoru a fost 
dat îmbrățişării pământului. 
Era un pământ străin, nu glia 
strămoşească, românească. 
Totuşi, au fost şi onoruri militare 
organizate în pripă, prin decorări şi 
avansări în grad post mortem. 
Cu cele descrise mai sus, 
peripețiile acvatice ale militarului 
Gheorghe Hațegan nu s-au 
terminat. A mai avut parte de o 
forțare a Tisei şi pe la DÖB. Tot cu 
victime şi obol de sânge românesc 
vărsat pe pământ străin.
După Tisa a urmat un alt râu 
de trecut, pe la Vàg. Povestitorul 
îl compară cu Mureşul nostru, 
apreciindu-l ca foarte periculos, 
fiind o apă de munte. Podul de 
trecere pentru trupele române 
fusese minat de nemți şi unguri. 
S-a rupt la mijloc, dar infanteriştii 
români l-au înnădit cu buşteni, 
ceea ce a permis trecerea. Totuşi, 
12 oameni din convoiul în care era 
conjudețeanul nostru au fost luați 
de ape şi au dispărut definitiv. 
Revenind, tot pe Tisa a străbătut 
parțial Cehoslovacia. Munții 
Tatra i-au rămas în amintire ca un 
coşmar. Aici, românii au fost „tocați” 
de trupele duşmane. Dar, trebuia 
obținută victoria. S-a primit ordin 
de la Înaltul Comandament: Toate 
armele acolo în sprijin!
Astfel, el a devenit din nou 
infanterist. Dar, înainte de a intra în 
dispozitiv, la un castel, un căpitan 
i-a schimbat ținuta şi armamentul. 
În locul uniformei zdrențuite a 
primit haine de iarnă şi armă Z.B. în 
locul Manlichen-ului învechit.
Aici, nemții şi ungurii erau 
în adăposturi întărite. Ruşii – în 
corturi. Românii sub cerul liber – 
ziua şi noaptea. Harașo alianță! 
Pe nemți şi pe unguri nu-i 
scoteau din bârlog decât artileria 
şi aviația. Infanteria era de 
sacrificiu, inclusiv personajul 
nostru. În munții Tatra l-a prins 
sfârşitul războiului. Cu ajutorul 
lui Dumnezeu nu a fost rănit 
niciodată! A avut un înger păzitor 
puternic (apreciază el).
Revenit în țară, a fost trimis în 
Delta Dunării la tăiat stuf pentru 
animale, în sprijinul populației 
civile. A fost liberat din armată la 1 
septembrie1946.
Nu pot încheia fără a scoate la 
lumină încă ceva, „uitat” de către 
diriguitorii țării noastre după cel 
de al Doilea Război Mondial! Nu 
se spune nimic în acest sens, nici 
în filmele istorice ale lui Sergiu 
Nicolaescu. Probabil, cenzura avea 
„grijă” să nu fie afectată „prietenia 
de nezdruncinat dintre popoarele 
român şi maghiar” (citat din 
lozincile acelor vremuri)! 
Pentru a detalia, apelez la 
îngăduința redacției şi răbdarea 
cititorilor.
Cele aşternute pe hârtie sunt 
dovedite de poza alăturată (foto 
2) chiar dacă imaginile alb-negru 
specifice tehnicii fotografice de 
atunci aduc oarecari îngreunări. 
Sergentul Gheorghe Hațegan 
(primul din dreapta imaginii) 
este fotografiat împreună cu un 
grup de camarazi, el fiind atunci 
internat în infirmerie din cauza unei 
pneumonii.
Se ştie că Ungaria a mers alături 
de Hitler până la fundul prăpastiei, 
astfel că, după actul de la 23 
august 1944, România şi Ungaria 
au devenit (şi oficial!) țări inamice. 
Pentru că uniformele militare erau 
asemănătoare ca model şi culoare, 
cât şi pentru a nu se împuşca 
românii între ei, din greşeală, toți 
ostaşii noştri care au participat la 
lupte directe au primit şi şi-au prins 
pe brațul stâng câte o banderolă cu 
tricolorul românesc: roşu, galben şi 
albastru. Cu banderolele respective 
au rămas până la sfârşitul 
războiului. Erau acestea un semn 
distinctiv, onorific, că au participat 
efectiv la confruntările armate. 
În decursul anilor care au urmat, 
de câte ori veteranul Gheorghe 
Hațegan îşi depăna amintirile de 
pe front, era „sfătuit” să renunțe 
a expune cele de mai sus. Pozele 
(fotocopiate aici) au fost ascunse 
într-un fund de sertar până 
acum când, cititorii de azi pot lua 
cunoştință de ele prin intermediul 
revistei noastre. n
Colonel (rtg.) Dorin OAIDĂ

Inscripţie la o fotografie
Iată o fotografie care ar merita un premiu!
Nu-i cunoaştem povestea şi nici cine este autorul ei, după cum nici pe soldaţii aliniaţi în faţa 
aparatului foto nu-i ştim. 
Ea a fost făcută în cazarma Regimentului 7 Racova, devenit Regimentul 25 Infanterie, din 
Vaslui, cazarma din care au plecat la război, la 1877, curcanii sergentului Constantin Ţurcanu, 
faimosul Peneş Curcanul al lui Vasile Alecsandri.  E posibil ca această fotografie să se mai 
găsească pe peretele vreunei gospodării din satele judeţului Vaslui. 
Noi am primit exemplarul de faţă de la distinsa doamnă Mariana Tudor, din Vaslui, care 
ne-a spus că fotografia ar fi fost făcută într-o zi de sărbătoare, când ostaşii din regiment 
au depus jurământul. Aşa se explică prezenţa în mijlocul lor a unei copile, fiica sergentului 
comandant de grupă, mândru până la cer de fata lui şi de subordonaţii cu priviri marţiale.
Această fotografie ar fi meritat să fie expusă în muzeul gloriosului regiment de unde au pornit 
spre Plevna dorobanţii lui Peneş Curcanul şi unde au fost comandanţi colonelul Constantin 
Prezan (viitorul mareşal) şi maiorul Ioan Dragalina (generalul erou al Războiului de Reîntregire 
a Neamului).
Ar fi meritat, dacă această unitate militară – emblemă a târgului de odinioară – n-ar fi 
fost desfiinţată şi cazarma n-ar fi fost lăsată în paragină: raiul batalioanelor de ciori!... n
Dumitru Roman

Alexandru Ioan Cuza, întâiul 
domnitor al Principatelor  Române, 
a avut între priorităţile de reforme 
pentru modernizarea statului 
român armata. O direcţie urmărită 
în modernizarea armatei a fost 
aceea a perfecţionării corpului de 
comandă prin trimiterea ofiţerilor 
români peste hotare. Astfel, între 
anii 1859 şi 1865, peste 100 de 
tineri ofiţeri au fost trimişi să se 
instruiască în arta militară în Franţa 
(Şcoala de Stat Major din Paris, 
Şcolile de Cavalerie de la Saint-Cyr 
şi Saumur, de Artilerie şi Geniu de la 
Metz, de Tir de la Vincennes, Şcoala 
Navală de la Brest), Italia (Şcoala de 
Artilerie din Torino), şcoli militare 
din imperiile Austriac (Viena) şi Rus 
(Petersburg). Unii ofiţeri au luat 
parte la operaţiunile militare din 
diferite zone de conflict, ca luptători 
activi sau ca observatori. 
Căpitanul Emanoil Boteanu 
a fost unul dintre ei. Născut la 
Bucureşti, la 1 iunie 1836, fiind 
cel dintâi fiu al col. Adj. Emanoil 
C. Boteanu. A îmbrăţişat cariera 
armelor, urmând cursurile 
Şcolii Militare din Bucureşti; ca 
o recunoaştere a rezultatelor 
obţinute, la absolvire(1856), când 
a fost avansat sublocotenent, a 
primit din partea lui Barbu Ştirbei, 
Domnitorul Ţării Româneşti, 
Căpitanul
Emanoil Boteanu
un ceas de aur. A fost trimis în 
Franţa, la Şcoala de Stat Major 
din Paris, pe care o absolvă în 
1861. La întoarcerea în ţară, a fost 
încadrat la Statul Major General, 
ataşat ca adjutant al lui Cuza, cu 
dreptul de a purta, ca distincţie, 
chipiul cu postav alb şi insignele 
Domnitorului, la chipiu şi epoleţi.
La 12 octombrie 1864, prin 
Înaltul Ordin de zi Nr.1344, 
Alexandru Ioan Cuza decretează, 
“trimiterea căpitanului Boteanu, 
pe  timp de un an, în Statele Unite 
din Nordul Americii, pentru a 
urmări operaţiile Militare” (Art.1). 
Prin acelaşi ordin, “se autoriza 
căpitanul Boteanu a urmări mai 
întâi operaţiile armatei Franceze 
din sudul Algeriei“ (Art.2) şi se 
menţiona suma acordată pentru 
deplasare şi intrarea în campanie 
(150 galbeni), precum şi diurna de 
un galben, pe lângă leafa sa (Art.3).
Despre misiunea lui Emanoil 
Boteanu prezentăm trei rapoarte 
trimise de aceasta generalului 
George Manu, care au fost 
publicate în Monitorul Oastei din 
1895, Partea Neoficială.
Un prim raport, trimis la 7 
februarie 1865, de la Cartierul 
general al armatei de Potomac, 
prezintă: plecarea din Bucureşti, la 1 
noiembrie 1864; perioada petrecută 
la Paris (8-18 noiembrie), în care şi-a 
prezentat scrisorile de recomandare 
ministrului de război francez şi a 
Căpitanul  Emanoil  Boteanu, 
trimis oficial al statului român
în războiul de secesiune din Statele Unite ale Americii
Cu puţin înainea împlinirii a 100 
de ani de la înfiinţare, Statele Unite 
ale Americii au fost zguduite de 
războiul de secesiune (1861-1865). 
La acest război, în tabăra nordistă, 
au fost prezenţi şi câţiva români: 
Nicolae Dunca (căzut în luptă, 1862), 
Eugen Ghika-Comăneşti (rănit în 
luptă, 1862), George Pomuţ (numit, 
după război, consul general al SUA 
în Rusia, la Petersburg), Emanoil 
Boteanu (singurul trimis oficial al 
tânărului stat român).
45România Eroică nr. 1 (60) - Serie nouă 2020
REMEMORĂRI
aşteptat răspunsul acestuia, luarea 
scrisorii de recomandare de la 
şeful Legaţiei Americane la Paris, 
Dayton; plecarea spre Liverpool (21 
noiembrie), pentru a se îmbarca 
pentru continentul american, 
întrucât plecarea spre Algeria a 
fost anulată ca urmare a încetării 
operaţiunilor desfăşurate de armata 
franceză în acea zonă; plecarea 
spre New York (23 noiembrie), 
unde ajunge pe 17 decembrie, 
durata traversării Atlanticului 
fiind dublă din cauza furtunilor; 
perioada petrecută la New York 
(17-29 decembrie), în care a făcut 
pregătirile pentru o campanie de 
iarnă, având în vedere că el trebuia 
să îndeplinească prima misiune în 
Africa; plecarea spre Washington şi 
perioada petrecută în capitala SUA 
(30 decembrie 1864 - 24 ianuarie 
1865, când a primit scrisoarea de 
recomandare şi aprobarea de a 
merge în teatrul de operaţiuni), cu 
o descriere amănunţită a modului 
în care a fost primit la Ministerul 
de Externe (ministrul Steward) şi 
Ministerul de Război (ministrul ad 
interim Dana), bunăvoinţa şi atenţia 
de care s-a bucurat din partea 
înalţilor oficiali americani; plecarea 
în teatrul de operaţiuni, unde, 
ca urmare a condiţiilor vitrege 
de iarnă, ajunge pe 30 ianuarie; 
prezentarea, pe 2 februarie, la 
comandantul Armatei de Potomac, 
generalul Meade, care i-a promis 
tot sprijinul în îndeplinirea misiunii 
sale de observator al operaţiunilor 
militare.
În continuarea raportului, 
ofiţerul face o descrie a celor două 
armate nordiste aflate în faţa 
Petersburgului, deţinut de forţele 
Confederaţiei.
Armata de Potomac, comandată 
de generalul Meade, avea un 
efectiv de 70-80.000 de oameni şi 
era compusă din patru corpuri de 
infanterie dispuse astfel: Corpul 9, 
la flancul drept; Corpul 6, la centru; 
Corpul 2, la flancul stâng; Corpul 5 
şi cavaleria, constituiau rezerva.
Armata de James, comandată 
de generalul Ord, avea un efectiv 
mai mic, 20-30.000 de oameni 
şi era dispusă dincolo de râul 
James. Ambele armate se aflau 
subordonate direct generalului 
Grant (şeful tuturor armatelor de 
mare şi de uscat), care îşi avea 
Cartierul general la City-Point, 
loc unde soseau şi corăbiile cu 
aprovizionarea, transportul până 
la cele două armate făcându-se pe 
calea ferată.
Căpitanul Boteanu descrie, în 
raport, sistemul amplasamentului 
celor două armate, lucrările de 
campanie amenajate de trupe: 
redute, curtine, abatise, inclusiv 
barăcile (din trunchiuri de copaci 
aşezaţi orizontal, acoperiţi cu pânză 
de cort şi având în interior un 
cămin de cărămidă pentru facerea 
focului), în care stăteau militarii. 
De asemeni, descrie acţiunile 
militare care au avut loc, pe acel 
front al Armatei de Potomac, la 
Hutchers Run, în perioada 5 - 7 
februarie 1865: confruntările cu 
trupele federaţiei, din 5 februarie, 
în care au fost angajate efective ale 
Corpului 5 Cavalerie şi Corpului 2, 
când inamicul a fost respins, dar cu 
preţul unor însemnate pierderi, 100 
de oameni; luptele crâncene din 
ziua de 6 februarie, care au durat 
de la amiază până târziu în noapte, 
trupele nordiste fiind nevoite 
să se retragă; contraatacul din 7 
februarie, sub comanda generalului 
Warea, care a dus la recuperarea 
poziţiilor pierdute, cu preţul a 600 
de victime, din care 200 de morţi.
Spre finalul raportului, căpitanul 
Boteanu face unele constatări 
proprii cu privire la combatanţii 
armatei nordiste: soldaţii erau bine 
făcuţi, disciplinaţi, dar acţiunile 
lor erau lipsite de entuziasm; cât 
priveşte corpul ofiţeresc, unii ofiţeri 
erau buni, dar erau şi din cei care 
lasă de dorit. 
Această apreciere este justificată 
şi are cauze obiective, dacă ne 
gândim la totala lipsă de pregătire 
a acestui corp în comparaţie cu 
profesioniştii din trupele federaţiei,  
în perioada iniţială a războiului.
Al doilea raport, trimis la 15 
martie 1865, de la Cartierul general 
al Armatei de Potomac, în faţa 
Petersburgului, menţionează că pe 
acel front nu au mai avut loc lupte, 
în afara celor de la Hatchers Run, 
prezentate în raportul anterior, 
atât din cauza vremii vitrege, de 
iarnă, cât şi a faptului că se aşteptau 
întăriri. Sunt amintite acţiunile 
desfăşurate pe alte fronturi de 
generalii Scherman, Schofield şi 
Scheridan. Armata generalului 
Scherman, prin ocuparea oraşelor 
Savanah şi Columbia (capitala 
Carolinei de Sud), a silit forţele 
confederaţiei să renunţe la 
două mari porturi, Charleston şi 
Wilmington, şi a înaintat rapid 
pe direcţia Winsboro-Faietvile 
pentru a face joncţiunea cu 
generalul Schofield; în acest timp, 
armata generalului Schofield, 
după ocuparea Wilmingtonului, 
înaintase spre Goldsboro, unde 
a învins şi alungat gruparea de 
forţe sudiste din zonă; generalul 
Scheridan, plecând cu două divizii 
de cavalerie din Winchester într-
un marş rapid spre Staunton, apoi 
spre Charlotville, a atacat prin 
surprindere armata  generalului 
confederat Earli, luând un număr 
mare de prizonieri (1500), inclusiv 
Statul Major al armatei, şi capturând 
o mare cantitate de tehnică de 
luptă. Analizând aceste acţiuni, 
căpitanul român apreciază că, în 
următoarele săptămâni, forţele 

confederaţiei vor fi înconjurate de 
forţele federale; că luptele decisive 
se vor da în statul Virginia, în zona 
oraşelor Petersburg şi Rischmond.
În acelaşi raport, face unele 
observaţii cu privire la organizarea 
armatei americane atât pe timp 
de pace, cât mai ales pe timp 
de război: este scos în evidenţă 
profesionalismul trupelor 
confederaţiei, în special al corpului 
ofiţeresc, urmare a atenţiei 
acordate factorului militar de 
aceste state, atu care le-a permis 
să deţină controlul în prima parte a 
războiului; forţele federale, formate 
din voluntari şi încadrate cu ofiţeri 
improvizaţi (avocaţi, jurnalişti etc), 
aveau să încline balanţa în favoarea 
lor în ultima parte a războiului, ca 
urmare a puricării lor prin luptă, şi 
prin neta superioritate numerică 
(determinată şi de eliberarea din 
sclavie a negrilor, prin „Proclamaţia 
emancipării”, intrată în vigoare la 1 
ianuarie 1863).
Pe lângă unele deosebiri de 
organizare, considerate vulnerabile 
faţă de cele europene, sunt 
prezentate şi aspecte pozitive, 
cum ar fi buna organizare a 
comunicaţiilor şi legăturilor cu 
forţele proprii; exemplifică prin 
aceea că după luptele de la 
Hatchers-Run, în mai puţin de două 
săptămâni, căile de comunicaţii 
de-a lungul întregului front au fost 
restabilite, efort care a necesitat 
refacerea de drumuri şi cale ferată, 
defrişări de pădure, construirea 
de poduri (unele de peste 100 
m lungime şi 10 m înălţime); 
construirea rapidă a unor drumuri 
din lemn (Plak-Road), executate 
din copaci tăiaţi,  aşezaţi orizontal 
şi transversal pe direcţia drumului. 
Cu privire la echipamentul din 
dotarea trupei, Boteanu descrie 
un nou tip de raniţă (sac de spate), 
la experimentarea căruia a fost 
martor; pe lângă descriere, face şi 
câteva schiţe pe care le anexează 
raportului.
În încheiera raportului, se simte 
dator să facă cunoscute bunăvoinţa, 
atenţia şi curtoazia ce i-au fost 
arătate de comandantul Armatei de 
Potomac (generalul Meade) şi şeful 
de Stat Major (generalul Webb), cât 
şi de ofiţerii de toate gradele.
Al treilea raport a fost trimis 
la 16 aprilie 1865, de la Cartierul 
general al Armatei de Potomac aflat 
la Burksville, Virginia.
Sunt prezentate evenimentele 
care au avut loc în perioada 25 
martie şi 9 aprilie (ziua în care 
generalul confederat Lee, cu 
întreaga sa armată, s-a predat). 
Luptele din 25 martie s-au 
desfăşurat pe parcursul întregii zile, 
pe tot frontul Armatei de Potomac. 
Au început la flancul drept, cu 
atacul fortului Stadman de către 
forţele generalului confederat 
Gordon, care a reuşit să ocupe 
fortul, dar a fost oprit şi respins pe 
vechile amplasamente de către 
forţele Corpul 9, care au luat peste 
1000 de prizonieri. A urmat atacul 
forţelor nordiste la flancul drept 
inamic, unde au participat corpurile 
2 şi 6 ale armatei. Căpitanul 
Boteanu, ataşat la Corpul 2 (condus 
de generalul Humphers), descrie 
modul de organizare şi ducere 
a luptei, oarecum diferit de cel 
european; astfel, linia pichetelor, 
cea mai apropiată de inamic (100 
m), era constituită din parapete 
de 3-4 m lungime şi înalte de un 
metru, cu o distanţă de 10 m între 
ele, în spatele cărora se aflau 5-6 
soldaţi; când se dădea ordinul de 
deschidere a focului, soldaţii din 
spatele parapetelor se ridicau şi 
trăgeau, de cele mai multe ori 
fără a ochi. Au urmat atacuri şi 
contraatacuri, susţinute de focul 
artileriei, până seara târziu, fără ca 
vreuna din părţi să fi putut înainta; 
pierderile din luptele acestei zile 
s-au ridicat la 2000 de oameni 
(morţi şi răniţi), pentru forţele 
nordiste şi de două ori mai mult 
pentru forţele sudiste.  n
Colonel (rtr.) 
Dumitru STAVARACHE

Se împlinesc 135 de ani de la 
naşterea compozitorului Ionel G. 
Brătianu (19 ianuarie 1885, Craiova - 
31 martie 1921, Sinaia).
A fost compozitorul binecu-
noscutelor cântece patriotice „Pui de 
lei” (pe versuri de Ioan S. Nenițescu) 
şi „Imnul eroilor” (cu un text de Iuliu 
Roșca Dormidont).
De câte ori ascultăm “Imnul 
Eroilor” – care este şi imnul cu 
care Asociaţia Naţională Cultul 
Eroilor “Regina Maria” îşi deschide 
toate manifestările şi ceremoniile 
solemne - să ne aducem aminte şi de 
cel care i-a dat viaţă nemuritoare. 
Ionel G. Brătianu este și autorul 
unora dintre primele compoziţii pe 
versurile poetului Mihai Eminescu.n
MEMENTO 2020

Mogoșoaia, Palatul 
Brâncovenesc. Măreața 
clădire, cu ziduri roșii, ne 
invită să facem cunoștință cu 
turnul de veghe, cuhnia, casa 
de oaspeți, ghețăria și Biserica 
cu hramul „Sfântu Gheorghe”, 
ctitoria lui Constantin 
Brâncoveanu din 1688, aflată 
lângă zidurile curții. Pisania 
de pe latura de răsărit a 
palatului ne spune că acesta 
a fost construit de Constantin 
Brâncoveanu și terminat la 20 
septembrie 1702.
Paşii ne poartă prin parcul 
palatului. Printre copacii seculari 
zărim o construcție, care ne intrigă. 
Este cavoul familiei Bibescu, 
construit de Nicolae, între 1860 şi 
1880, pe care este înscris „Familia 
Principelui Nicolae Bibescu”. Aici 
îşi dorm somnul de veci Nicolae 
Bibescu şi soția sa Helene Ney 
d’Elchingen, George Bibescu şi 
soția sa Valentine.
În dreapta intrării, pe o 
aglomerare de pietre, se află o 
carte deschisă, din marmură albă, 
aşezată pe încrucişarea dintre 
o spadă şi o pană de scriitor, 
amintind de cele două preocupări 
ale decedatului, pe paginile căreia 
este înscris:
„Principele George Bibescu, 
născut în București, la 14 martie 
1834, fiul lui George Demetrie 
Bibescu, domnitor al Țării 
Românești, ales de popor pe viață 
și al Zoei Mavrocordat, Principesă 
Basarab Brâncoveanu. Elev al școlii 
din S[aint] Cyr și de Stat Major din 
Franța 1856-1859. A făcut campania 
din Mexic, dat în ordin de zi pe 
armată la bătălia de la Cumbrès 28 
aprilie 1862. Dat în ordin de zi pe 
armată la atacul de la Puebla 5 mai 
1862. 
Cavaler la Legiunii de Onoare 3 
iulie 1862.
Înaintat căpitan de stat-major la 
24 ianuarie 1864.
Dat în ordin de zi pe armată în 
urma șarjei de la Teocaltice 1863.
Ofițer al Legiunii de Onoare 1865.
Trimis după cererea sa în Algeria 
1867. A obținut drepturile civile în 
Franța, prin decret imperial la 30 
ianuarie1867.
A făcut campania franco-
germană ca adjutant al generalului 
F. Dounay 1870.
Dat în ordinul de zi pe armată 
pentru curajul său la bătălia de 
la Sedan. Ca prizonier la Coblenz, 
se devotează camarazilor săi de 
captivitate.
Numit consilier general la 
expoziția română din Paris 1889.
Numit membru corespondent al 
Academiei Franceze de Științe Morale 
și Politice.
Încetat din viață la 
Constantinopol, în etate de 68 de 
ani, la 7/20 mai 1902.
Binecuvântată fie memoria sa, 
căci el a trăit făcând binele”.
Dar ce nu ne spune placa de 
marmură?
George, după absolvirea şcolii 
de la Saint Cyr, a devenit ofițer în 
armata franceză, participând la 
campania din Mexic. Napoleon 
al III-lea dorind să îl împace pe 
împăratul Austriei, Franz Iosef, pe 
care îl deposedase de Lombardia 
şi Savoia, a vrut să acorde titlul de 
împărat al Mexicului lui Maximilian 
(fratele lui Franz Iosif ). Campania 
se termină dezastruos pentru 
invadatori, înfrânți de Benito 
Juarez. Maximilian este luat 
prizonier şi împuşcat. George scrie 
o carte despre această campanie −
„Retragerea celor 5.000”.
Participă la războiul din Algeria 
(1867), alături de unul dintre frații 
săi, şi el absolvent al şcolii de la 
Saint Cyr. Va participa şi la războiul 
împotriva Germaniei (1870), pe 
front la Sedan, unde Bismarck 
distruge armata franceză. Căzut 
prizonier la Koblenz, prințul George 
Bibescu îşi încurajează camarazii, 
îi organizează şi obține eliberarea 
multora dintre ei.
Chipeşul ofițer se îndrăgosteşte 
de frumoasa Valentine, născută 
contesa de Caraman-Chimay, 
care-i împărtăşeşte pasiunea. Dar 
un obstacol stătea în calea iubirii 
lor. Doamna era căsătorită, din 
1861, cu contele de Bauffremont 
şi mamă a doi copii. Iubirea celor 
doi stârneşte un imens scandal, 
sfârşit cu un duel între soț şi amant, 
acesta din urmă fiind încarcerat la 
Conciergerie. Valentine, nefericită 
alături de brutalul ei soț, înaintează 
divorțul, care nu este acceptat 
de biserica catolică. Ajutată de 
George, emigrează în Germania, 
unde obține naturalizarea şi 
divorțul. Se căsătoreşte George, 
dar Parisul care îngăduia adulterul, 
nu tolerează divorțul, celor doi soți 
refuzându-li-se accesul în multe 
saloane aristocrate, inclusiv în cel al 
surorii Valentinei. Martha Bibescu 
mijloceşte împăcarea dintre soacră 
şi noră.
La 9 mai 1887, George devine 
membru de onoare al Academiei 
Povești de dragoste și de război

de Arme din Paris, odată cu 
lansarea cărții sale „Au Mexique 
(1862) Combats et retraite des 
sixmille” la Editura Plon şi Nourrit.
Pentru cariera sa literară, prințul 
George Bibescu este ales membru 
al Institutului Francez.
Pe a doua placă de la Mogoşoaia 
sunt gravate un însemn heraldic cu 
doi lei şi inscripția:
„+ Marie Henriette Valentine 
Comtesse de Caraman-Chimay 
Principesse Georges Bibesco, née à 
Menara le 15 fevrier 1839, mariée à 
Berlin le 24 octobre 1875. Morte à 
Bucarest le 25 aout 1914. Repose ici, 
auprès de celui qu’elle a tant aimé
R.I.P.”1
Din căsătoria principelui George 
Bibescu cu Valentine (1875) s-au 
născut Nadejda (1876), viitoarea 
soție a prințului Barbu Știrbey, şi 
George-Valentin (1880).
George Valentin Bibescu este 
fondatorul Automobil Clubului 
Român (1904), Clubului Aviatic 
Român (1909), Ligii Naționale 
Aeriene (1912) şi a aeroportului 
Băneasa; comandant al Școlii 
de Pilotaj de la Cotroceni (1911-
1912), preşedinte al Comitetului 
Olimpic Român (1920-1923), 
Mare Maestru al Marii Loji 
Naționale din România (1911-
1916) şi Mare Maestru Onorific 
(1925) şi preşedinte al Federației 
Aeronautice Internaționale (1930). 
A deținut un brevet internațional 
de pilot obținut la Școala de Aviație 
a lui Louis Bleriot. A fost primul 
comandant al unei escadrile de 
recunoaştere (1913). A participat în 
calitate de comandant de escadrilă 
la prima conflagrație mondială. 
Recorduri aviatice – zboruri în 
Africa, America şi India. A murit la 
Bucureşti, la 2 iulie 1941, găsindu-
şi odihna veşnică în pridvorul 
Bisericii „Sfântul Gheorghe” de la 
Mogoşoaia.
În fața cavoului se află trei plăci 
funerare, care aparțin lui Mihai 
principe Basarab-Brâncoveanu, lui 
George Basarab-Brâncoveanu şi 
lady-ei Elisabeth născută Asquit 
principesă Bibescu.
„Lady Elisabeth Asquith princess 
Bibesco, bornin London, February 26 
the 1898.
+ in Bucharest april 6 the 1945, 
My soul has gainedthe freedom of 
the night”2. 
Elisabeth Charlotte Lucy 
era fiica lordului Herbert Henry 
Asquith, poetă şi scriitoare de 
limbă engleză. S-a căsătorit, la 29 
aprilie 1919, cu prințul Antoine 
Bibescu (născut la 19 iulie 1878, 
Paris – d. 2 septembrie 1951, 
Paris). Fiul lui Alexandru Bibescu 
(1842-1911) şi al Elenei, născută 
Costaki-Epureanu (1855-1902) a 
fost avocat, diplomat şi scriitor. 
Înainte de Primul Război Mondial 
a fost ataşat şi însărcinat cu afaceri 
al Legației României la Londra.  
Antoine a reprezentat România 
şi la Washington (1920-1926) şi la 
Madrid (1927-1931). Cei doi soți 
au locuit în țară în timpul celui 
de-Al Doilea Război Mondial. Din 
căsătoria lor s-a născut Priscilla 
Helen Alexandra Hodgson (1920-
2004), naşii fiind scriitorul Marcel 
Proust şi regina Alexandra, soția 
regelui Eduard VII. Elisabeth 
a murit de pneumonie. După 
moartea soției şi confiscarea 
proprietăților de către comunişti, 
Antoine a părăsit țara pentru 
totdeauna, stabilindu-se la Paris.
Despre cei doi frați aviatori, 
Mihai şi George, aflăm dintr-un 
documentar, cu nr. 17216 din 28 
mai 1960, semnat de adjunctul 
ministrului Forțelor Armate, 
generalul locotenent Mihail 
Burcă3, solicitat de Constanța 

Crăciun4, adjunct al ministrului 
Învățământului şi Culturii.
„În cavoul din parcul actualului 
muzeu sunt înhumate osemintele 
a cinci persoane, dintre care doi 
frați aviatori militari din familia 
Brâncoveanu. Unul dintre aceștia 
a decedat în anul 1943, într-un 
accident de avion, în timp ce 
executa un zbor de instrucție din 
ordinul Comandamentului Grupului 
4 German. Celălalt a decedat 
în septembrie 1944, tot într-un 
accident, în momentul când decola 
pentru a executa o misiune împotriva 
trupelor hitleriste”5.
Cei doi frați au mormintele 
alăturate. Pe o placă este înscris:
„Aici așteaptă învierea întru 
Christos MIHAI principe BASARAB-
BRÂNCOVEANU, născut în București, 
în 4 aprilie 1921”.
Locotenent aviator căzut în 
Valea Leurzei, în ziua 10 august 
1943, la vârsta de 22 ani, căsătorit 
cu Victoria Rojas.
«Oricine va căuta să-și scape 
viața o va pierde și oricine o va pierde 
o va găsi» Luca XVIII 33”.
Generalul locotenent Mihail 
Burcă notează: „Sublocotenent 
aviator (r) Brâncoveanu C. Basarab 
Ion Marin Radu Mihai: născut la 
4 aprilie 1921, la București, fiul 
lui Mihail Constantin Bibescu 
Brâncoveanu și al Marie Nicole, 
născută Cesianu, mari moșieri. A 
intrat în armată la 28 noiembrie 
1940, ca soldat termen redus, 
voluntar la Centrul de Instrucție 
al Aeronauticii. A decedat la 10 
august 1943, prin aterizare forțată 
(accident) în comuna Valea Leurzii, 
raionul Pucioasa, regiunea Ploiești, în 
timp ce executa un zbor de instrucție 
din ordinul Comandamentului 
Grupului 4 german. Când a murit a 
avut gradul de sublocotenent (r) la 
Flotila 1 Vânătoare”6.
Tânărul Mihai Bibescu-
Brâncoveanu a fost absolvent al 
Școlii de Ofițeri de Aviație de la 
Bucureşti şi al celei de Aviație de 
Vânătoare de la Braşov. A fost 
căsătorit cu Maria Victoria, fiica 
şefului Legației Spaniei la Bucureşti, 
José  de Rojasy Moreno7.
La moartea sa, generalul 
Gheorghe Jienescu a rostit: „A fost 
o dată un zburător cu păr de aur şi 
ochi de vultur, care în bezna nopții 
conducea pasărea de oțel cu suflet 
de foc”8.
Pe cea de-a doua placă este 
gravat:
„Aici așteaptă învierea întru 
Christos GEORGE principe BASARAB-
BRÂNCOVEANU, sublocotenent 
aviator de rezervă decorat cu Crucea 
de Aur a Virtuții Aeronautice. Născut 
în București, la 27 martie 1922, căzut 
la datorie în ziua de 19  septembrie 
1944, în vârstă de 22 de ani.
Cei iubiți și uniți în viața lor/
Nici la moarte nu s-au despărțit/
Fost-au mai iuți decât vulturii/
Și mai puternici decât leii/
Au căzut ca cei viteji”.
Despre cel de-al doilea frate, 
acelaşi adjunct de ministru 
consemnează: „Sublocotenent 
aviator Brâncoveanu Basarab 
Bibescu Nicolae Gheorghe: născut 
la 27 martie 1922, la București. 
Fiul lui Mihail Constantin Bibescu 
Brâncoveanu și al Marie Nicole, 
născută Cesianu, mari moșieri. A 
intrat în armată ca soldat termen 
redus la 3 decembrie 1940, la 
Regimentul Gardă Călare. La 15 
februarie 1943 a fost înaintat la 
gradul de sublocotenent (r) la Centrul 
Militar de Pilotaj. A decedat la 19 
septembrie 1944, într-un accident 
de avion, în momentul când decola 
de pe aerodromul Turnișor, raionul 
Sibiu, regiunea Stalin, pentru 
a însoți un grup de avioane la 
bombardament, ce aveau misiunea 
de a bombarda pe hitleriști la 
Someșeni”9.
În „Jurnalul de operații al 
Grupului 9 Vânătoare”, în ziua 
de 19 septembrie 1944, este 
consemnat: „La orele 14.10, o 
patrulă sub comanda locotenentului 
Gavriliu a executat o însoțire He88. 
S-a bombardat gara Someșeni, cu 
efecte slabe. Un avion accidentat 
la decolare (pilotul slt. av. rez. 
Brâncoveanu Gheorghe – mort)”10.
Să îi lăsăm să se odihnească în 
pace… n
Luminița GIURGIU
(Endnotes)
1.  „Marie Henriette Valentine contesă de Caraman-Chimay, principesă 
George Bibescu, născută la Menara la 15 februarie 1839, căsătorită la Berlin 
la 24 octombrie 1875. Moartă la Bucureşti, la 25 august 1914. Odihneşte 
aici, lângă cel pe care l-a iubit atât. Odihnească-se în pace”.
2.  „Lady Elisabeth Asquith prințesă Bibescu, născută la Londra, 26 februarie 
1898. + în Bucureşti, 7 aprilie 1945, Sufletul meu şi-a câştigat liniştea 
nopții”.
3.  Mihail Burcă (n. 25 aprilie Paşcani – d. 1994, Bucureşti) general de armată; 
a îndeplinit funcția de adjunct al ministrului Forțelor Armate între 1958 
şi 1978.
4.  Constanța (Helena) Crăciun (n. 16 februarie 1914, Constanța – d. 2 mai 
2002, Bucureşti), membră a Partidului Comunist din România din anul 
1935 şi a C.C. al Partidului Comunist din România şi a C.C. al P.C.R. între 
1945-1969 şi 1972-1974; membră a Prezidiului Marii Adunări Naționale 
între1948-1953; ministru al Culturii între 28 octombrie 1953 şi 19 martie 
1957; preşedintă a Comitetului de Stat pentru Cultură şi artă între 5 iunie 
1962 şi 21 august1965; vicepreşedintă a Consiliului de Stat între 1965 şi 
1969; a fost căsătorită cu Ion Vințe;
5.  Arhivele Militare Române (în continuare A.M.R.), Fond microfilme, rola F.II. 
6.189, cd. 652.
6. Ibidem, cd. 653.
7.  José de Rohas y Moreno a fost şeful Legației Spaniei la Bucureşti între 
1941 şi 1943.
8.  Apud www. aripiromâneşti.ro.
9. A.M.R., Fond microfilme, rola F.II. 6.189, cd. 653.
10. Ibidem, cd. 654.

Românii, ameninţaţi în est şi 
în vest. 
După armistiţiul din 11 
noiembrie 1918, prin care Marele 
Război a luat sfârşit, în timp ce 
armatele statelor beligerante erau 
demobilizate, exceptând mici 
efective, ostaşul român continua să 
rămână în stare de război, căci prea 
era rodnică Basarabia şi prea era 
bogat şi frumos Ardealul nostru, ca 
vechii stăpânitori să renunţe fără 
luptă la ele.
Aşa se face că România era 
ameninţată, după o expresie 
a vremii, de „pumnul proletar” 
încleştat şi noduros al sovietelor 
ucrainiene în est (pe Nistru) şi 
al sovietelor maghiare în vest, 
cele două guverne având strânse 
legături între ele. Motiv pentru 
care comunicatele Marelui Cartier 
General menţionau de fiecare dată 
cele două fronturi cam în felul 
următor:  Comunicat oficial din 
29 iulie st. n. 1919 – „ Frontul de 
Est – Schimb de focuri de armă, 
mitralieră şi tun. Frontul de Vest 
– Trupele noastre au ocupat pe 
dreapta Tisei localităţile Tardos-
Szoboytakta-Szadatakta-Harkany-
Tisaluca şi Orokto. Oraşul Szolnok 
este în flăcări. Operaţiunile sunt 
în curs.” (Se dă lista cu răniţi şi 
dispăruţi).
Ce se întâmplase? Încă din luna 
noiembrie 1918, gărzile ungureşti 
au început măcelurile în masă 
asupra populaţiei româneşti din 
Ardeal, motiv pentru care Consiliul 
Naţional Român a trimis delegaţii 
la Iaşi, cerând ocuparea militară de 
către armata romană.
Consiliul Suprem al Conferinţei 
de Pace de la Paris a permis 
înaintarea armatei române doar 
până la o limită total arbitrară, 
denumită linie de demarcaţie, 
atinsă la 22 ianuarie1919, care 
cobora de la Cluj la est de Munţii 
Apuseni, o mare parte din 
teritoriu rămânând neocupat şi 
populaţia românească neprotejată. 
Ungurii, disperaţi de pierderea 
Transilvaniei, organizau revolte 
în teritoriul ocupat de români şi 
provocau conflicte tot mai dese, cu 
efective tot mai puternice, inclusiv 
mitraliere, tunuri şi două trenuri 
blindate.
În teritoriul neocupat de armata 
romană, ungurii continuă execuţiile 
în masă, maltratările sălbatice, 
torturile şi asasinatele împotriva 
populaţiei româneşti.
Până la urmă, Consiliul 
Superior admite mutarea liniei de 
demarcaţie spre vest, urmând calea 
ferată Satu Mare - Oradea - Arad, 
fără a avea dreptul să intre în oraşe, 
ungurii urmând a se retrage până 
pe 1 aprilie 1919. Între timp, la 21 
martie 1919, la Budapesta puterea 
e trecută guvernului revoluţionar 
comunist maghiar, condus în fapt 
de dictatorul aventurier şi obraznic 
Bela Kun, care anunţă o alianţă cu 
guvernul sovietic de la Moscova 
şi intenţia de a duce ostilităţi 
împotriva tuturor statelor burgheze 
din lume.
Din acest moment, în toată 
Ungaria începe anarhia, un regim 
de teroare, asemănător celui 
iacobin, asasinate, nesiguranţă, 
corupţie, inflaţie, jafuri vizând 
avutul public şi privat, de data 
aceasta nu numai împotriva 
românilor, ci şi a propriilor cetaţeni 
maghiari.
Hotărât să treacă la fapte mari, 
Bela Kun reuşeşte să înjghebeze o 
armată, cu care, în dispreţul total 
al hotărârii Consiliului Suprem 
de a se retrage pe noua linie de 
demarcaţie, în noaptea de 15/16 
aprilie atacă trupele noastre în trei 
puncte.
Românii contraatacă şi se 
opresc pe Tisa. 
Replica armatei române este 
fulgerătoare. La ora trei noaptea 
începe contraofensiva vijelioasă 
care nu se opreşte decât în seara 
zilei de 1 mai 1919, când reuşeşte 

BUNICII NOŞTRI, EROII NOŞTRI
„Bunicul meu, Vasile Gheorghe (rândul 2, 
primul din dreapta), comandant de tun 
calibrul 155 mm, în Regimentul 21 Artilerie, 
a fost combatant în pusta maghiară”

să ocupe tot malul stâng al Tisei. 
Este astfel eliberat tot teritoriul 
la care aveam dreptul potrivit 
tratatului de alianţă încheiat 
cu Antanta în 1916. Precizăm 
că depăşirea teritoriului s-a 
făcut din raţionamente exclusiv 
militare, având în vedere conduita 
precedentă a ungurilor, precum 
şi faptul că armata maghiară 
fusese bătută, dar nu şi nimicită. 
Apoi, linia respectivă era situată 
în plină câmpie, lipsită de orice 
obstacol natural pe care să se 
poată organiza o apărare eficientă, 
aşa cum anterior aliaţii ocupaseră 
teritoriul german până la Rin.
Din informaţiile culese, reieşea 
că armata maghiară se concentrase 
între Debreţin şi Bichis- Chiaba, cu 
posibilităţi de a ne ataca din nou. 
Înaintarea pe Tisa avea caracter 
temporar, până când armata 
maghiară, conform clauzelor 
armistiţiului, era dezarmată şi 
demobilizată.
Faptul că armata română era 
întâmpinată, prin localităţile 
eliberate, de toată populaţia 
românească cu flori şi cu urale 
nu mira pe nimeni. La Oradea, 
însă, când au apărut primele 
formaţiuni militare române, se 
striga cu entuziasm „Trăiască 
armata română!” dar, paradoxal, 
şi mai mult se auzeau strigătele 
„Eljen a roman hadsereg!” (Trăiască 
armata română). Ei, ungurii, de data 
aceasta vedeau în armata română 
izbăvitoarea lor de regimul crunt, 
recent instaurat la Budapesta.
Cât de realistă a fost măsura 
înaintării şi stabilirii armatei 
române pe Tisa o dovedesc 
evenimentele ulterioare.
În cursul lunii mai, ungurii atacă 
pe cehoslovaci, a căror armată, 
fiind în curs de organizare, a fost 
repede învinsă. Îmbătat de această 
victorie facilă, Bela Kun nu numai 
că refuză executarea clauzelor 
armistiţiului, dar începe o muncă 
febrilă pentru completarea armatei 
cu noi efective, organizarea şi 
instruirea acestora, înzestrarea 
corespunzătoare cu armament 
şi muniţii, în mod deosebit cu 
artilerie grea, între care şi patru 
mortiere de 305 mm, şi nouă 
trenuri blindate.
La 20 iulie, ora trei dimineaţa, 
după un puternic şi prelungit 
bombardament de artilerie de 
toate calibrele, infanteria maghiară 
porni la atac pe tot frontul Tisei, 
atacul principal fiind pe centru, din 
direcţia Szolnok, având ca obiectiv 
major Oradea. Se miza mult pe 
izbucnirea revoluţiei în România 
şi pe sprijinul armatelor roşii din 
Rusia.
Numai că Dumnezeu îi dăduse 
de mult pe mâinile noastre: la 8 
iulie, M.C.G. român interceptase o 
radiogramă a guvernului maghiar, 
fiind astfel la curent cu efectivele, 
deplasarea şi data aproximativă 
a atacului, putând să ia din timp 
contramăsurile necesare. Astfel, 
s-au adus unităţi noi din interiorul 
ţării, toate marile unităţi şi unităţi 
au fost organizate judicios, 
s-au luat măsuri de asigurarea 
transportării lor rapide pe căile 
ferate, s-a adoptat şi pus la punct 
planul grupării trupelor după 
sistemul eşalonării în adâncime cu 
un dispozitiv subţire în faţă.
În ajunul ofensivei maghiare, 
beligeranţii aveau efective 
de infanterie şi artilerie (prin 
echivalenţă) aproximativ egale, 
dar românii aveau o superioritate 
zdrobitoare de 9/1 la cavalerie 
(12.000 de săbii faţă de 1.350 
de săbii ale ungurilor), ceea ce 
permitea plasarea unei mase 
armate puternice şi rapide în 
luptă şi urmărirea la distanţe mari, 
transportul auto al trupelor, pe 
atunci fiind aproape inexistent.
Superioritatea incontestabilă 
a armatei noastre mai consta şi în 
faptul că era foarte omogenă,  cu 
un moral şi avânt de luptă înalte, 
dornici să dea lovitura decisivă 
duşmanului multisecular de la 
apus, în timp ce armata ungară 
era improvizată la repezeală, 
neomogenă, cu mulţi luptători din 

brigăzile internaţionale comuniste, 
dezertori, puşcăriaşi, singura 
forţă  de luat în seamă fiind două 
regimente de secui.
La început, urmarea 
bombardamentului puternic 
şi atacului concentrat inamic, 
trupele noastre de acoperire au 
fost obligate să se retragă în mai 
multe porţiuni de pe Tisa. Destul 
de repede, frontul românesc se 
stabilizează după care sub loviturile 
de ciocan ale armatei române, la 26 
iulie, ungurii sunt aruncaţi din nou 
peste Tisa.
De data aceasta, având în 
vedere faptul că inamicul bătut îşi 
retrăsese diviziile pe malul drept 
al Tisei, în spate, pericolul invaziei 
armatei ruse bolşevice rămăsese 
actual (M.C.G. comunica la 24 iulie 
1919: „ Frontul de Est: Schimb 
de focuri de armă, mitraliere şi 
tun, pe tot frontul Nistrului”), 
precum şi faptul, prea puţin 
cunoscut, că şi la Viena a fost o 
tentativă bolşevică de preluarea 
puterii. Pentru a fi feriţi de o nouă 
agresiune, fără a mai ţine cont de 
tergiversările Consiliului Suprem, 
guvernul român a luat hotărârea 
de a continua ofensiva până la 
distrugerea completă a inamicului.
La Viena se fac slujbe pentru 
victoria armatei române. 
În această perioadă, spre 
surprinderea multora, de atunci 
şi de acum, îngălbenit de vreme, 
mirosind a arhivă, cu paginile 
deseori peticite cu hârtie, ziarul 
Universul de luni 21 iulie 1919 
publica următoarea ştire: „Un 
român, sosit zilele acestea de la 
Viena spunea că în Karlskirsche 
(o biserică romano-catolică de 
acolo) s-a oficiat acum câtva 
timp un Te-Deum pentru victoria 
armatei române contra bolșevicilor 
maghiari. Şi ceea ce ar părea şi mai 
extraordinar e că la acest serviciu 
divin au asistat conţii Andrassy şi 
Batyany, împreună cu alţi magnaţi 
aflători la Viena.” Amintim că 
Andrassy fusese ministru de 
externe, iar Batyany suţinuse în 
timpul războiului că „în politica 
noastră faţă de români, noi nu 
trebuie să ne arătăm slabi”. 
Pe data de 30 iulie, la ora trei 
dimineaţa, la 20-30 km nord de 
Szolnok, în dreptul localităţii Tisa-
Boa primele subunităţi au început 
trecerea râului, până spre seară şi 
prin alte sectoare, fără ca inamicul 
să opună rezistenţă, căci se regrupa 
spre Budapesta. La 1 august oraşul 
Szolnok este ocupat, după care 
inamicul încearcă slabe rezistenţe, 
în timp ce plasa de oţel se strânge 
vertiginos în jurul lui prin pusta 
maghiară.
Comunicatul M.C.G. din 3 
august precizează: ”Cavaleria a 
ajuns în după-amiaza zilei de 2 
august la 12 km de Budapesta.” La 3 
august, după 15 zile de la începutul 
ofensivei armatei maghiare, 
aceasta este complet încercuită 
şi capitulează cu 1235 de ofiţeri, 
40.000 de soldaţi, 348 de tunuri de 
diferite calibre, două mortiere de 
305 mm, 335 de mitraliere, 52.000 
de puşti, 87 aeroplane etc. 
Comunicatul M.C.G. din 5 
august 1919 menţiona: „Ieri, 4 
august, ora 6 d.a. Budapesta a 
fost ocupată de trupele noastre. 
Populaţia a primit armata romană 
cu linişte, încredere şi pe alocuri cu 
manifestări de bucurie.
Armata română defilează prin 
Budapesta. 
Un detaşament alcătuit din 
infanterie, artilerie şi cavalerie 
a defilat în mijlocul oraşului, în 
faţa comandantului trupelor 
din Transilvania (General Traian 
Moşoiu) şi a unui imens public. 
Istoricii afirmă că niciodată o 
trupă românească n-a defilat mai 
mândru, mai marţial, ca atunci 
pe bulevardul Andrassy din 
Budapesta. Ostaşii români defilează 
cu bărbăţie, călcând în picioare nu 
numai pietrele capitalei maghiare, 
dar şi trufia milenarului opresor.

Ziarul Universul din 7 august 
1919 menţionează: „Cu privire 
cum au intrat trupele noastre în 
Budapesta, am obţinut pe cale 
particulară următorul foarte 
interesant amănunt: Cea dintâi 
unitate românească care a intrat în 
Capitala Ungariei a fost Regimentul 
6 roşiori... (Generalul Rusescu 
în fruntea a 400 de călăreţi, la 
ora 8, în seara zilei de 3 august 
n.n.) Magazinele aveau arborate 
steaguri albe, cari după ordinul 
comandamentului românesc au 
fost imediat înlocuite cu drapele 
româneşti şi aliate. D. general 
Prezan a dat ieri o proclamaţie 
către populaţia din Budapesta, 
în care, după ce a arătat limpede 
scopul ocupării Budapestei de 
români, menită numai să asigure 
liniştea frontierelor noastre, atrage 
atenţiunea că se vor pedepsi cu 
cea mai mare severitate atentatele. 
Proclamaţia îşi exprimă însă 
speranţa că, dată fiind atitudinea 
demnă a soldaţilor români, 
populaţiunea îşi va păstra liniştea 
şi-şi va continua viaţa obişnuită, 
fără stingherire din partea armatei 
noastre...”. Tot ziarul Universul 
din 8 august înştiinţează că a 
doua zi după amiază, în şedinţa 
Marelui Sfat Naţional, Preşedintele 
consiliului citeşte telegrama 
Marelui Cartier prin care se anunţa 
capitularea armatei bolşevice 
ungare. Telegrama e salutată 
cu salve de aplauze şi ovaţiuni 
prelungite. Se decide trimiterea 
unei telegrame de felicitare 
comandamentului armatei.
În ţară entuziasmul este 
deasemeni general, oglindit în 
mare măsură de telegramele 
trimise de Sindicatul Ziariştilor:
„M.S.Regelui României, În clipele 
aceste măreţe în care se încunună 
opera de arme a M.V. şi a eroicei 
armate române, Sindicatul Ziariștilor 
îşi îndreaptă gândul spre primul 
Rege al tuturor Românilor şi aduce 
omagiile sale Celui care n-a pregetat 
să jertfească totul pentru înfăptuirea 
idealului românesc...”.
D-lui general Prezan, Şeful 
Marelui Cartier Genaral, Sindicatul 
Ziariștilor în adunarea sa 
generală dela 3 August îşi unește 
sentimentele sale cu ale întregului 
popor, exprimând nemărginita sa 
admiraţie pentru devotamentul, 
jertfa de sine, vitejia şi disciplina cu 
care soldatul român, singurul din 
toată Europa obosită, ţine piept 
dușmanilor civilizaţiei şi a ordinei 
sociale. Tăria sufletească a soldatului 
român şi marile lui virtuţi ostășești 
puse în valoare de conducători 
iscusiţi, încheie azi unul din cele mai 
frumoase şi mai glorioase capitole 
ale războiului care se termină, iar 
istoria va păstra o nemuritoare 
amintire vitejilor căzuţi.”
În faţa dezastrului, la 2 august, 
Bela Kun, împreună cu mulţi bani, 
giuvaeruri, argintărie, obiecte 
de artă, prădate de la duşmanul 
de clasă, fuge la Viena, unde 
este arestat. Aventura bolşevică 
maghiară în cârdăşie cu cea 
moscovită ia sfârşit şi este înlocuită 
cu un guvern social-democrat.
Armata română a rămas în 
Budapesta atâta timp cât a fost 
necesar, vizând atât situaţia din 
Ungaria cât şi cea internaţională. 
În toată această perioadă a acordat 
o deosebită atenţie aprovizionării 
populaţiei cu cereale, cartofi, 
cărbuni, benzină, din teritoriile din 
vestul cât şi din estul Tisei, pentru 
care a primit numeroase scrisori de 
mulţumire de la autorităţi, multe 
publicate în presa maghiară.
Interesul naţional, maghiar şi 
general european al campaniei. 
Campania din Ungaria a avut 
un interes naţional, dar şi unul 
maghiar în restabilirea unui regim 
legal şi a ordinii sociale, precum şi 
unul general european în stăvilirea 
ciumei roşii, în care nu am fost 
ajutaţi de nimeni, deşi erau şi alţii 
interesaţi. În toamna anului 1919, 
în douâ rânduri, guvernul român a 
cerut să retragă armata, dar a fost 
amânat de Consiliul Superior.
Şi astfel, în timp ce de un an, toţi 
ceilalţi soldaţi ai ţărilor beligerante, 
cu mici excepţii, trăiau în sânul 
familiilor, dormeau în patul lor, 
se bucurau de roadele muncii 
lor, soldatul român, printre care 
si bunicul meu Vasile Gheorghe, 
comandant de tun calibrul 155 
mm, conform Jurnalului de 
operaţiuni al Regimentului 21 
Artilerie, Brigada IX, Divizia IX, 
Corpul I Armată, din care făcea 
parte, bivuaca pe ploaie şi frig 
prin pusta maghiară. Pînă la 
urmă, autoritaţile militare române 
au predat Budapesta Comisiei 
Interaliate, la 22 noiembrie toată 
armata trece Tisa, iar la 28 martie 
1920 era retrasă pe noua frontieră 
stabilită de Conferinţa Păcii de la 
Paris.
Deşi fără această campanie 
militară victorioasă, Hotărârea 
istorică a Adunării Naţionale de 
la Alba Iulia/1 Decembrie 1918 
ar fi rămas fără efect, cu regret 
constat că în preajma Centenarului 
nici autorităţile, nici presa nu i-au 
acordat cinstea cuvenită, atenţia 
naţiunii fiind abătută obsesiv pe 
două fire de păr găsite la Caracal 
sau două resturi osoase găsite 
în pădurile din jur. Prin cele de 
mai sus am căutat să restabilesc, 
în măsura posibilului, normalele 
valori şi să aduc un omagiu 
centenar bunicilor noştri, eroii 
acelor vremuri! n
Căpitan (r) Consilier Juridic 
Ioan IONIŢĂ
REMEMORĂRI

AL-GEORGE Ion 
(27 martie 1891, 
Năsăud – 9 ianuarie 
1957, București) 
a fost voluntar 
în Primul Război 
Mondial. A absolvit 
Conservatorul de 
Muzică şi Declamaţie, fiind coleg 
cu marile actriţe Maria Giurgea şi 
Elvira Popescu. Al-George nu va 
ajunge totuşi actor, ci bibliotecar 
la Fundaţia Universităţii, unde 
va funcţiona din 1913 până la 
pensionare. Ultimii ani de viaţă 
adaugă, la durerea pierderii în al 
doilea război mondial a unicului său 
fiu, indiferenţa societății, pierderea 
puținilor prieteni şi boala. Este frate 
cu poetul Vasile Al-George. Atât 
la  Școala de Ofiţeri de Rezervă 
din Botoşani, cât  şi în tranşeele 
războiului, Ion Al-George a scris 
poezii. A colaborat la diverse reviste: 
Flacăra, Convorbiri literare, Gândirea, 
România literară, Apărătorii patriei, 
Eroii. A semnat cu pseudonimele 
Terentius, Varro, Vilica, Ion Vilica, Ion 
Al. Francesco, Ion Al. Cozia. A tradus 
din literatura iltaliană. Poezie: Aquile 
(1913); Domus taciturna (1916). 
Dramaturgie: Sapho (1915); Fugarul 
(1918), Sângele neamului (1918).
AL-GEORGE Vasile 
(24 februarie 1895, 
Năsăud – 18 martie 
1960, București) s-a 
înrolat voluntar şi a 
participat la bătăliile 
din vara anului 1917, 
fiind grav rănit la 
Mărăşeşti. După 
război, a studiat la Academia 
Regală de Muzică şi Artă Dramatică, 
în aceeaşi perioadă a audiat 
cursuri la Facultatea de Drept, la 
care a fost licenţiat. S-a stabilit 
definitiv la Bucureşti, iar în anul 
1940 s-a pensionat, învins de 
invaliditatea datorată războiului. 
A editat ziarul Mureșul şi gazeta 
săptămânală Astra. A colaborat cu 
versuri la diferite reviste:  Cele trei 
Crișuri, Flamuri, Gândirea, Flacăra, 
Luceafărul, Țara noastră,  Evoluția. 
A fost un bun traducător din 
literatura  maghiară. A publicat, în 
anul 1922, unicul volum: Pământ. 
Poezii.
CONSTANT Eugen (25 
octombrie 1890 Craiova – 27 
februarie 1972 Craiova) combatant 
în Primul Război mondial. Fratele 
său mai mic, Paul, a fost şi el în focul 
bătălilor marelui război. Atras de 
misterul cifrelor, Eugen Constant  
a urmat Școala  Comercială din 
Craiova (1902-1904) şi Școala 
Superioară de Comerț Gheorghe 
Ghițu (1905-1909), devenind expert 
contabil. A fost profesor la Şcoala 
Industrială de Ucenici Obedeanu şi 
la o şcoală industrială de pielărie. 
A fost secretar contabil la Teatrul 
Național din Craiova. Pasiunea 
pentru scris stă mărturie în reviste 
la care a colaborat: Ramuri, Gândul 
nostru, Adevărul literar și artistic, 
Datina, Meridian, Jurnalul, Tribuna 
Olteniei, Oltenia muncitoare. A fost 
şi creator de reviste: Garda, Strigătul 
oltean, Condeiul. Împreună cu 
fratele său, Paul,  a editat la Sibiu 
revista Provincia literară. A folosit 
Frați - scriitori 
pe frontul Marelui Război
Marele Război, chiar și 
acum, la mai bine de o sută de 
ani de la încheierea lui, naște 
pasiuni, dezbateri, discuții 
aprinse. Războiul apropie omul 
de moarte. Cei plecați pe front 
au luat cu ei lucruri simple: 
Biblia, icoana, fotografia 
părinților sau a propriei familii. 
Pe câmpul de luptă, 
moartea nu mai este singulară, 
ci colectivă.  Moartea nu a venit 
numai din gloanţele inamice; 
holera sau tifosul au provocat la 
fel de multe victime.
Pe diferite fronturi au 
fost şi scriitori români, tineri 
necunoscuţi publicului cititor. 
Din păcate și astăzi au rămas la 
fel de necunoscuți.  Plecaţi din 
aceeași familie, viitorii scriitori, 
au  participat la bătăliile 
Primului Război Mondial.
Scăpați cu viaţă din război, 
s-au întors acasă cu tot felul de 
răni (fizice sau psihice) sau au 
rămas traumatizaţi de ceea ce 
au trăit pe front. Aceste traume 
le-au afectat într-un fel sau 
altul modul de a scrie, lucru 
sesizat în operele lor literare.

pseudonimele: Inimosu, Evghenie, 
Silvirgil, Condeireul, Vulcan. A 
fost un mare admirator al lui Liviu 
Rebreanu.
Familia Constant a avut trei 
băieți: Eugen, Paul şi Savin (care a 
decedat tânăr, 26 de ani, într-un 
accident feroviar).
CONSTANT Paul 
(29 ianuarie 1895, 
Craiova – 9 noiembrie 
1981, Sibiu) a 
participat la campania 
din Moldova, anul 
1917, dar şi la ultimul 
război mondial. A 
fost absolvent al  Şcolii Militare de 
Ofiţeri Activi din Bucureşti. Militar 
de carieră, colonel de intendență, 
a cochetat cu romanul istoric, cu 
epigrama,  cu poezia. A colaborat la 
Adevărul literar și artistic, Convorbiri 
literare, Ramuri, Luceafărul, Datina, 
Pagini literare, Universul literar, 
Tribuna, Viaţa Românească, Urzica. 
Opera: Poezii (1926), Ceasuri ostenite 
(1930), Măști pentru muzeu (1931), 
In litera legii (1933). Schiţe şugubeţe, 
Zugrăveli (1935), Oameni cu cioc 
(1939), Râia (1936), Haiducii (1940), 
Tudor Vladimirescu (1960), Colivia cu 
sticleţi (1946), Logodna (1956).
DUGAN-OPAIȚ Arcadie (18 
septembrie 1878 Storojineț, 
Bucovina  – 26 mai 1951 Gura 
Humorului) combatant în Primul 
Război Mondial, în Regimentul 4 
Infanterie Cernăuți. A urmat şcoala 
primară în satul natal, liceul, la 
Rădăuți, Facultatea de Filosofie a 
Universității din Cernăuți (1902). A 
fost profesor la Liceul Aron Pumnul 
din Cernăuți. Ca profesor a înființat 
societatea Steluța împreună cu elevii 
săi, dar şi societatea Luceafărul. 
În cel de-al doilea război mondial 
ajunge în lagărele germane, 
de unde este repatriat în 1941, 
stabilindu-se la Gura Humorului.
DUGAN-OPAIŢ Ilie (18 iunie 
1886 Storojineț, Bucovina  - ?) 
combatant în Primul Război 
Mondial, ca ofițer, pe frontul din 
Carpați, cât şi în triunghiul morții 
Mărăşeşti-Mărăşti-Oituz. Frații săi 
Valerian şi Arcadie au participat 
şi ei pe fronturile ruseşti, italiene. 
Ilie Dugan  Opaiț  a urmat  şcoala 
primară din satul natal, apoi a 
mers la Gimnaziul Superior greco-
ortodox din Suceava. A fost student 
al Facultății de Litere a Universității 
din Cernăuți. A folosit  pseudonimul 
Valuță şi a editat revistele Tricolorul 
şi Arcașul.
DUGAN-OPAIȚ Valerian, 
participant la Primul Război 
Mondial în calitate de subofițer 
în Regimentul  de infanterie 
Arhiducele Ferdinand 41. A fost un 
bun culegător cântece şi strigături 
(de la camarazii săi de arme), pe 
care le-a editat, în 1906, în volumul 
Vâtajalul – obiceiuri de nuntă și 
doine din Bucovina. Arcadie şi Ilie 
Dugan-Opaiț au scos împreună o 
revistă  umoristică – Hacu. Cei trei 
frați – Ilie, Valerian şi Arcadie – au 
fost promotori ai vieții culturale 
bucovinene şi au întocmit istoricul 
şi fondul arhivistic al societățiilor 
studențeşti  şi culturale Arboroasa 
şi Junimea (3 volume: Condica 
Arboroasa-Junimea, Albumul verde 
şi Albumul portocaliu) precum şi 
Enciclopedia Junimii, vol.I-II.
GOGA Eugen (11 
decembrie 1888, 
Sibiu - 5 iunie 1935 
București)  a fost 
mobilizat în armata 
austro-ungară şi a 
fost trimis pe frontul 
galiţian. A fost rănit lângă localitatea 
Monasterjinska şi a căzut prizonier 
la ruşi, fiind deportat în Siberia, în 
lagărul de la Tomsk. În 1915 ajunge 
la Bucureşti şi este înrolat în armata 
română, în acelaşi regiment cu 
fratele său mai mare, Octavian. 
Participă la bătălia de Arabaz, 
Turtucaia, 1916, unde este rănit şi îşi 
pierde mâna dreaptă.  După război 
a învăţat să scrie cu mâna stângă. 
Modest, talentat, dar aflat mereu în 
umbra fratelui său, Eugen Goga a 
îmbogăţit literatura română cu două 
lucrări valoroase, astăzi prea puţin 
cunoscute: romanele Două Siberii 
(1916) şi Cartea facerii (1928-1931).
GOGA Octavian  
(20 marie 1881, Sibiu 
– 6 mai 1938), poetul 
pătimirii noastre, 
poetul mesianic al 
literaturii române 
s-a înrolat voluntar 
în armata română, la 
vârsta de 35 de ani. Alături de fratele 
său Eugen, a participat la luptele din 
Dobrogea. Urmărit de noroc, este 
mutat în redacţia ziarului  România, 
organul de presă la armatei române 
în primul război mondial. A făcut 
cursurile primare şi liceale în Sibiu 
şi Braşov, Facultatea de Litere şi 
Filozofie la Budapesta şi Berlin. A 
militat onest şi curajos pentru Marea 
Unire de la 1 decembrie 1918. După 
război a făcut politică, iar în ultima 
parte a vieţii politice s-a apropiat 
de mişcarea de extrema dreaptă. 
Moartea sa, survenită în urma unui 
atac cerebral, a făcut să nu treacă 
prin golgota pe care va urca un alt 
mare scriitor ardelean,  Lucian Blaga. 
Opera: Poezii (1905), Ne cheamă 
pământul (1909), Din umbra zidurilor 
(1913), Cântec fără ţară (1916), 
Din larg (1935), Mustul care fierbe, 
Precursorii (1930); Domnul notar, 
Meșterul Manole; Memorii (1981); 
Ne învață Mărășeștii (1989);  Note de 
jurnal: Fârîmături dintr-o prăbușire 
17 noiembrie-26 decembrie 1916 și 
Însemnări zilnice (1931). (va urma).      
n
  Teodora MANOLE

Generalul Ioan Dragalina, 
primul general rănit grav şi al 
doilea căzut la datorie din această 
cauză, în Marele Război, este 
o figură emblematică a istoriei 
noastre militare. Imaginea lui 
de erou incontestabil a pătruns 
în manualele şcolare, dar şi mai 
important, în conştiinţa omului de 
rând, care l-a păstrat ca model de 
patriotism şi sacrificiu. El este „eroul 
de la Jiu”, deşi a comandat Armata 
1 doar două zile, aşa cum Ecaterina 
Teodoroiu a devenit „eroina de la 
Virgil Alexandru Dragalina, Bătălia de la Jiu, 
Editura Compania Dan Puric, București, 2020
Jiu”, deşi ea a căzut la un an după 
Bătălia de la Jiu, pe frontul din 
Moldova.
Bărbaţii familiei Dragalina, 
originari din Banatul guvernat de 
austrieci, formează o dinastie de 
ofiţeri. Tatăl şi fratele lui au fost 
ofiţeri, cei doi fii ai lui - Corneliu şi 
Virgil Alexandru - au fost ofiţeri, 
participând amândoi la cele două 
războaie mondiale. Corneliu avea 
gradul de general în vârtejul 
bătăliilor de la Stalingrad şi Cotul 
Donului.
Armata a obţinut prima ei mare 
victorie în prima bătălie de la Jiu, 
când depăşeşte munţii şi încearcă 
să împingă linia frontului pe Mureş. 
Ce a urmat după aceea, la nivel 
strategic şi în multe cazuri şi tactic, 
după cum rezultă şi din prezenta 
carte, a stârnit multe controverse 
după război, căutându-se ţapii 
ispăşitori, incompetenţii, laşii, 
fricoşii - din cauza cărora, se credea 
aproape exclusiv, a curs atâta sânge 
peste dezastrul care a urmat.
În acest context, Virgil 
Alexandru Dragalina, conştient de 
numele pe care îl poartă, a simţit 
nevoia să intre în această bătălie a 
lămuririlor. 
El, însă, nu este istoric, ci fiul 
unui general erou, care încearcă 
să-şi explice ce s-a întâmplat, 
în condiţiile în care strategia şi 
ordinele tatălui său, dacă ar fi fost 
întocmai respectate, ar fi dus la 
alte rezultate. În principiu, punctul 
lui de vedere este corect, dar şi 
subiectiv, din simplul motiv că 
războiul este o monstruozitate 
vie, iar inamicul german ne era 
net superior ca forţă, instruire, 
înzestrare, exerciţiu de război real 
de doi ani, mobilizat moral de 
conştiinţa forţei invincibile.
Au existat desigur erori, 
vini, laşităţi, ezitări etc. în acele 
prime luni de război, contradicţii 
strategice şi comportamente 
regretabile, dar nu numai la 
nivelul militarilor, dar nu este 
suficient a găsi vinovaţi doar câţiva 
comandanţi. Aceea era starea, 
imaginea armatei române care a 
intrat în război aşa cum era, sub 
steagul speranţei, al proniei cereşti.
Virgil Alexandru Dragalina îi 
acuză pe vinovaţii importanţi, 
care au avansat în carieră fără 
probleme, că au depus la Serviciul 
Istoric al Armatei rapoarte 
prin care mistifică adevărul cu 
intenţia de a-şi acoperi erorile. Îi 
evidenţiază pe bună dreptate pe 
cei care s-au comportat vitejeşte, 
camaradereşte, au avut iniţiative 
şi au atacat inamicul, creîndu-i 
dificultăţi şi întârzieri. Eroul său 
preferat este Grupul Cerna, unde 
tatăl său fusese comandant, dar 
dincolo de aceasta, unităţile acelea 
s-au comportat exemplar, făcând 
eforturi supraomeneşti pentru a-şi 
îndeplini misiunea.
Istoricul Petre Otu, într-o 
prefaţă bine documentată şi 
argumentată, aduce un punct de 
vedere echilibrat şi despre bătălia 
de la Jiu şi despre controversele 
postbelice pe marginea ei. De 
altfel, Virgil Alexandru Dragalina se 
înscrie natural în această dezbatere. 
Prefaţa însă aruncă o privire critică 
asupra acelui episod din istoria 
noastră militară şi asupra acelor 
dezbateri.
Actorul şi scriitorul Dan Puric, 
cunoscut opiniei publice pentru 
atitudinea sa tranşantă faţă de 
ideea de patrie şi neam, de valorile 
noastre naţionale care ne-au 
păstrat unitatea şi profunzimea 
spirituală, are un Cuvânt înainte şi 
o postfaţă, la carte, în care în stilul 
său obişnuit apreciază valorile şi 
decăderile unora dintre semenii 
noştri.

Manuscrisul acestei cărţi, deşi 
scris cu foarte multă vreme în 
urmă, nu a mai fost tipărit. Prin anii 
‘70 a fost trecut clandestin frontiera 
şi a aşteptat de atunci până 
acum lumina tiparului şi ochiul 
cititorului, care să-l parcurgă. A fost 
păstrat în Statele Unite de fiicele 
autorului, doamnele Ioana Tudoriu 
şi Opritsa Dragalina Popa, care 
l-au încredinţat acum colonelului 
(r) Dumitru Roman, redactorul şef 
al revistei România eroică - omul 
care s-a îngrijit de editarea sa, cu 
contribuţia esenţială a editorului 
Dan Puric.
Avem bucuria de a ţine în mână 
o carte despre evenimentele de 
Viorel Domenico, Generalul Cinema, 
Editura Noi Media Print, București, 2019
De foarte multă vreme, ziaristul 
Viorel Domenico este preocupat 
de cinematografia românească în 
general şi de cea militară în special. 
Pasiunea pentru acest domeniu 
i s-a insinuat treptat în suflet şi 
în mod natural, pe măsură ce 
pătrundea în tainele facerii filmului, 
el fiind mulţi ani la conducerea 
Studioului Cinematografic al 
Armatei.
Autorul lucrării de faţă îşi 
tratează subiectul ca pe o fiinţă vie, 
care s-a născut mută, dar care la 
numai şase luni de la deschiderea 
ochilor a participat la parada 
militară din Bucureşti, din mai 1896. 
Apoi a plecat voluntară pe frontul 
balcanic, a devenit copil de trupă şi 
a fost înfiată de armată, cu acte în 
regulă, în timpul Marelui Război.
Militarii şi-au dat seama 
repede de avantajele majore ale 
celei de-a şaptea arte pentru 
propagarea imaginii armatei, 
ca mijloc de comunicare foarte 
sugestiv şi puternic, precum şi 
ca realizatoare de documente 
autentice pentru istorie. A devenit 
o armă de luptă care nu produce 
victime însângerate, dar care poate 
provoca urme foarte adânci de altă 
natură. Până la apariţia televiziunii, 
acum o sută de ani, scrisă de fiul 
eroului care acum o sută de ani 
era îngenuncheat de gloanţe 
în apropierea Mănăstirii Lainici, 
dăruită nouă de nepoata eroului, 
doamna Opritsa Dragalina Popa, 
o prietenă minunată a Cultului 
Eroilor! n
care i-a preluat o parte din atribuţii, 
cinematografia militară a fost 
parte din război, a fost în război 
însoţind trupele în cele două mari 
conflagraţii, iar Viorel Domenico o 
consideră câştigătoarea gradului 
de general, la împlinirea unui veac 
de la naştere.
Data oficială de naştere este 
În condiţiile experienţei 
umilitoare prin care trecea România 
în prima parte a războiului, era 
nevoie de un martor ocular care 
să întreţină speranţele şi moralul 
poporului şi armatei, care să ţină 
legătura peste graniţă cu opinia 
publică din ţările aliate. Reportajele 
de război erau multiplicate în 
Franţa şi distribuite ţărilor aliate, 
ca urmare a sprijinului generalului 
francez. Astfel, România, care era 
departe de aliaţi, nu era izolată 
şi din acest punct de vedere, în 
mijlocul unui cerc de inamici, ca 
o insulă sub presiunea valurilor 
seismice.
Prin jurnalele de front din sălile 
de cinema proiectate înaintea 
filmelor artistice, populaţia civilă 
a intrat în contact cu realitatea şi 
tragismul luptelor, cu sacrificiile 
şi victoriile, întărind sentimentele 
patriotice, încrederea identitară, 
încrederea în armată, realitate 
care se păstrează şi în condiţiile 
societăţii moderne. Emoţiile 
generate de imaginile proiectate 
au alimentat şi au stimulat 
creşterea cultului eroilor, marea 
mişcare de ridicare de monumente 
comemorative.
Lucrătorii din acest domeniu 
au fost întotdeauna la înălţime, 
la nivelul marilor maeştri, chiar 
dacă uniforma militară inducea în 
opinia unora ideea de cazonism 
nespecifică acestei arte.
15 noiembrie 1916, în plin război 
pentru eliberarea Ardealului, când 
ţara sângera abundent pentru 
întruparea României Mari. Este o 
idee franceză adusă de generalul 
Berthelot, şeful Misiunii Militare 
Franceze, care a inclus Serviciul 
Foto-Cinematografic printre 
celelalte măsuri de restructurare, 
modernizare şi instruire a armatei 
române.

Stan V. Gheorghe, Din cercul de la Stalingrad în lagărele sovietice, 
Memorii 1942-1948, Editura Militară, București, 2018
Aceşti oameni au transformat 
monotonia şi stereotipia cazonă 
în spectacol decent, veritabil, 
capabil să lase amintiri puternice 
în conştiinţă. Nu este doar un 
mijloc de înregistrare a realităţii, ci 
mult mai mult: un mijloc modern 
de instruire, în bună parte şi de 
modelare morală şi patriotică, 
în esenţă, întreţinând mândria 
identitară şi alimentând motivaţia 
pentru apărarea ţării, ca îndatorire 
morală şi cetăţenească supremă.
Viorel Domenico urmăreşte 
evoluţia în timp a cinematografiei, 
înregistrându-i succesele, cu 
decenţă şi bucurie, sincopele, 
greutăţile, războaiele ei cu 
birocraţiile sistemului, indiferent 
de epocă, locul ei în societate şi 
statutul ei de doamnă râvnită de 
toţi şi invidiată de mulţi.
Este important de subliniat că 
această a şaptea artă a crescut în 
interiorul armatei ca armă de luptă 
şi pe măsură ce s-a maturizat a 
trecut pragul spre naraţiunea civilă. 
Acest fapt confirmă încă o dată 
un fapt specific românesc. Multe 
lucruri ce ţin de modernizarea 
României au început în armată: 
poezia autentică prin Vasile 
Cârlova, reformele de tip european 
prin Al. I. Cuza şi Kogălniceanu, 
avionul cu reacţie prin H. Coandă, 
salvarea literaturii populare orale 
etc.
Cinematografia este o meserie, 
o artă de echipă, în care e nevoie 
de armonizare şi empatie, peentru 
a oferi privitorului lucrul bine făcut. 
Chiar dacă reporterul pare a lucra 
singur, el nu este singur, decât în 
rarele cazuri când le poate face pe 
toate. Soldatul cu ochi de artist!
Dincolo de meseria în sine, 
reporter cinema de război, devenit 
profesiune recunoscută în codul 
muncii, realizatorii de film militar 
au fost şi teoreticieni. Ei au publicat 
Suntem puşi din când în când 
în situaţia de a face un gest nobil 
pentru înaintaşii noştri, care au 
însemnat ceva pentru ţara asta. 
Prin lucrarea pe care o prezentăm 
ne aflăm în faţa unui astfel de gest.
Petre Otu, un distins şi apreciat 
istoric militar, a descoperit în 
arhivele de stat manuscrisul 
aparţinând căpitanului Stan V. 
Gheorghe, pe care soarta l-a dus 
în cercul morţii de la Stalingrad 
şi apoi, când acesta a strangulat 
armata germană şi pe toţi aliaţii ei, 
a fost luat prizonier la sovietici.
Cartea, apărută sub îngrijirea 
istoricului Petre Otu, este 
interesantă din multe puncte 
de vedere. În primul rând, este 
un omagiu adus memoriei unui 
ofiţer român care şi-a făcut 
datoria faţă de ţară şi neam, şi 
care la întoarcere, drept răsplată, 
a fost aruncat de noua societate 
românească în coşul de gunoi al 
istoriei, în mizeria uitării noastre 
care este o boală comună, din 
păcăcate, prea mult dezvoltată.
În al doilea rând, îngrijitorul 
ediţiei îi asigură un studiu 
introductiv amplu, în care este 
prezentată biografia autorului 
memoriilor, ofiţer de stat major 
al Diviziei 10 Infanterie, excelent 
pregătit profesional. Ştim astfel cine 
este autorul, cam ce personalitate 

cărţi şi studii despre profesiune, 
au devenit profesori la instituţiile 
superioare de învăţământ de profil, 
contribuind la progresul artei 
cinematografice în general.
Sunt personalităţi proeminente 
în istoria cinematografiei 
militare, care şi-au lăsat numele 
pe pelicule de valoare, pe care 
Viorel Domenico îi prezintă cu 
generozitate şi admiraţie ca pe 
înaintaşii recunoscuţi şi respectaţi 
ai cinematografiei militare 
moderne, care lucrează cu alte 
mijloace, cu alte posibilităţi, dar cu 
aceleaşi obligaţii şi îndatoriri.
Cartea nu este însă completă, nu 
este terminată. Autorul are reţineri 
în a aborda perioada de după 
1968, când apariţia conceptului de 
apărare naţională cu forţe proprii 
a generat o dezvoltare serioasă a 
cinematografiei militare, cu oameni 
de un profesionalism impecabil.n
este şi câtă credibilitate putem 
acorda cărţii ca document istoric 
realizat prin prismă personală. 
Pentru a întări această idee, în 
studiu se face o analiză a situaţiei 
de la Cotul Donului şi Stalingrad, a 
unităţilor şi marilor unităţi române 
care au fost prinse în acea tragică 
încleştare şi în special a diviziei de 
care aparţinea căpitanul Stan V. 
Gheorghe.
Cartea este scrisă cu talent, cu 
o mare putere de sugestie prin 
detaliile observate şi prin judecăţile 
de valoare care se fac, ceea ce, 
dincolo de datele reale şi oneste pe 
care le oferă, poate fi considerată 
un roman autentic. În mare măsură. 

În acest fel, ea pare a ilustra studiul 
introductiv, care generalizează fără 
îndoială, cu viziunea personală 
a luptătorului de la faţa locului. 
Coincidenţa confirmă onestitatea 
memorialistului.
Stan V. Gheorghe a stat cinci 
ani în prizonierat, ajungând acasă 
în 1948, deoarece statul român 
şi-a cam uitat prizonierii prin 
lagărele ruseşti neiertat de mult 
după terminarea războiului, în mai 
1945. Fără nciun motiv, în afară 
poate de acela al obedienţei faţă 
de ocupantul rus, căruia dorea 
să-i arate şi aşa de ce loialitate 
poate beneficia într-o ţară 
care îndrăznise să ridice mâna 
împotriva destinului. Mărturiseşte, 
în partea despre prizonierat, că şi-a 
scris memoriile la 26 de ani după 
eveniment, ceea ce îl plasează cam 
prin 1974.
Îndrăznesc să cred că referirea 
este doar la prizonierat, deoarece 
există o diferenţă de stil literar 
între relatarea câmpului de 
luptă, încercuirea, referirile la 
comandantul Diviziei care a părăsit 
Stalingradul, lăsându-şi trupa în 
încercuire, şi partea de prizonierat.
Cred că a arătat manuscrisul 
vreunui editor, după episodul 
1968, crezând că este momentul 
adevăruluzi, care i-a sugerat să 
scrie şi despre lagăre, dar cu ochiul 
relaţiei prieteneşti faţă de sovietici. 
Stilul acestei ultime părţi este 

al unui om în vârstă, care a învăţat 
deja să se adapteze noii situaţii 
din ţară, aşa cum rezultă şi din 
aprecierea comandantului Direcţiei 
Generale a Serviciului Munci şi a 
locţiitorului politic, unde a fost 
încadrat până în 1956: „şi-a ridicat 
nivelul politico-ideologic”.
Cu alte cuvinte, descrierea vieţii 
din lagăr, a condiţiilor de acolo, a 
comportamentului personalului, a 
atitudinii acestuia faţă de deţinuţi 
constrastează puternic cu multele 
relatări ale altora din memoriile 
lor de lagăr, apărute după 1990. 
Lipseşte acea atmosferă de teroare, 
de disperare, de dezumanizare 
intenţionată la care ne-am aştepta. 
Sau poate este chiar ce-a simţit 
autorul ca mod de rezistenţă psihic 
şi fizic presiunii din prizonierat.
Cartea rămâne însă un 
document important şi întregitor 
al memorialisticii de război şi al 
experienţei dramatice din lagărele 
de prizonieri din Rusia sovietică. n
Rubrică realizată de Grigore Buciu
Constantin Chiper, Neculai Ursu, Vasluienii în războaie, 
Tipar: Karta-Graphic, Ploiești, 2019
Patrimoniul bibliofil al județului 
Vaslui s-a îmbogățit cu o lucrare 
documentar-omagială „Vasluienii 
în războaie”. Editată sub auspiciile 
Asociației Naționale Cultul Eroilor 
”Regina Maria” și Societatea 
Culturală București-Chișinău, 
această carte este dedicată 
comemorării şi omagierii eroilor 
şi participanților la războaiele 
românilor, pentru realizarea şi 
apărarea statului unitar național 
român: Războiul de independență, 
1877-1878; Războaiele balcanice 
(1912-1913); Marele Război de 
Întregire a Neamului (1916-
1918); Campania din Ungaria 
(1919); Războiul de eliberare a 
teritoriilor ocupate (1941-1945), 
respectiv: campania din Est, pentru 
eliberarea Basarabiei şi Bucovinei 
(1941-1944) şi Campania din Vest, 
pentru eliberarea Ardealului de 
Nord (1944-1945), continuând 
cu eliberarea Ungariei, Austriei şi 
Cehoslovaciei.
Autorii lucrării sunt doi vasluieni 
prin naştere, creştere şi educație, 
dar prahoveni prin devenire şi 
adopție: colonelul de radiolocație 
şi istoric militar Constantin Chiper, 
născut la 23 ianuarie 1936 în satul 
Valea Siliştei, comuna Soleşti, şi 
inginerul energetician Neculai 
Ursu,  născut în Bogdănița, la 19 
ianuarie 1950. Ei s-au cunoscut 
în cadrul Asociației Cultul Eroilor 
Prahova căreia colonelul C-tin 
Chiper  i-a fost cofondator (în 
1994) şi preşedinte (2010-2019). 
Preocupările şi sentimentele 
patriotice comune i-au apropiat şi 

• Colonel (r) 
Remus Macovei, 
Regimentul 
„Călugăreni” 
nr. 40. Sufletul, 
pușca şi 
mitraliera. 
Campaniile 
1913, 1916-
1919, 1941-1945, decembrie 
1989, Editura CELEBRIS 2008, 
Constanţa, 2019, 307 p.
• Ion I. 
Brătianu, 
Generalul C. I. 
Brătianu în faţa 
judecăţii istoriei, 
Editura Fundaţiei 
Culturale „Ion I. 
Brătianu”, Ediţia 
a II-a, revăzută 
şi completată, Bucureşti, 2019, 
195 p.
• Cam. Flt. 
(rtr.) Dr. Ing. 
Constantin Rusu, 
Submarinul, 
vol. 1, Evoluţia 
submarinului (Din 
cele mai vechi 
timpuri până în 
anul 2010), Editura Teofil, 2018, 
580 p.
• Ilie Schipor, 
Deportarea în 
fosta URSS a 
etnicilor germani 
din România, 
Argumente 
arhivistice 
ruse, Editura 
Honterus, Sibiu, 
2019 n

i-au condus la ideea redactării cărţii 
pe care o prezentăm.
Spre deosebire  de lucrările de 
gen, care prezintă şi analizează 
fapte, acțiuni şi ştiință militară, 
cartea aceasta, cu caracter 
omagial, se constituie într-un 
adevărat catalog-inventar al 
tuturor vasluienilor participanți 
la războaiele naționale. Unui 
număr însemnat dintre cei căzuți 
pe câmpurile de luptă, asupra 
cărora au existat posibilități de 
documentare, li se prezintă scurte 
biografii spre aducere aminte, în 
mod egal de la ostaşi la generali, 
care au în comun haina şi viața 
militară, lupta şi jertfa supremă pe 
câmpul de luptă.
Bazată pe o bogată 
documentare în variate arhive 
şi surse particulare, dar şi prin 
investigații pe teren, autorii 
au ridicat cunoaşterea locală a 
acestora (de pe monumentele 
închinate eroilor) sau fragmentară, 
către o cunoaştere cumulată/
unificată în carte, la nivel extins, 
județean şi chiar național, 
a eroismului şi sacrificiului 
vasluienilor. De menționat în 
primul rând Arhivele militare de 
la Piteşti, apoi sprijinul colegilor 
din filiala Vaslui a Cultului Eroilor, 
arhive locale, ale unor instituții şi 
personalități vasluiene etc.
Fapte de arme - unele remarca-
bile sau chiar eroice - au şi vaslu-
ienii supraviețuitori, de aceea 
autorii au înțeles să le dedice şi lor 
un număr însemnat de pagini, con-
semnându-le - în ordinea alfabe tică 
a localităților de baştină - numele, 
gradul, uneori unitatea militară.
Din cele 416 pagini, 100 
de pagini conțin anexe, cea 
mai interesantă fiind Anexa 1, 
care prezintă viaţa pe front a 
sergentului, avansat plutonier 
adjutant, Constantin Ursu, din 
Bogdănița, tatăl co-autorului 
Neculai Ursu. În Anexa 2, este 
prezentat satul Bogdănița, satul de 
baştină al sergentului Constantin 
Ursu, cu un scurt istoric şi un 
”inventar” complet (de la bunici 
la nepoți) al familiilor satului în 
a doua jumătate a secolului XX. 
Autorii au considerat că este bine 
să prezinte imagini fotografice ale 
unor locuri şi monumente istorice 
din Bârlad, Vaslui, Fălciu, Bogdana, 
Schitul Bogdăniţa (Anexa 3), dar şi 
activitățile pe care Asociația Cultul 
Eroilor Prahova le-a desfăşurat în 
ultimii ani: editarea de cărți de 
istorie miltară, omagierea eroilor 
din mai multe județe; ceremonia 
de depunerea de pământ colectat 
de membrii asociaţiei din teatrele 
de luptă, într-o urnă, la Catedrala 
Încoronării, de la Alba Iulia, cu 
prilejul Centenarului 1918-2018; 
întreținerea şi repararea de 
cimitire şi monumente ale eroilor; 
pelerinaje la cimitire ale militarilor 
români din România şi Basarabia. 
(C.C.) n

CITITORII DESPRE REVISTĂ
Felicitări!
Am citit cu mare interes revista România eroică, 
nr. 59, din 2019. Minunat! Ce frumos ar fi ca la orele 
de istorie a României, dacă o mai fi această disciplină 
în învăţământul preuniversitar, să fie citite fragmente 
din aceste minunate fapte de arme ale înaintaşilor 
noştri. Din păcate, copiii din ziua de azi nu au timp 
decât de “feisbuc” şi majoritatea citesc materiale 
mizerabile care le scrântesc minţile.
Încă o data, felicitări redactorului-şef şi celorlalţi 
membri din redacţie, îndeosebi domului colonel (rtr.) 
Chiper şi domnului general Buciu, pentru eforturile pe 
care le faceţi ca să scoateti la lumină astfel de comori.
O să contribui si eu financiar pentru numărul 
următor.
Cu prietenie,
General (rtr.) Ioan Hurdubaie,
Preşedintele Asociaţiei Cadrelor Militare în 
Rezervă şi în Retragere din Ministerul Afacerilor 
Interne     
Pe adresa redacţiei sosesc uneori scrisori. 
Multe, puţine, pentru noi contează orice 
mesaj, orice întrebare, orice nedumerire, orice 
avertisment, orice încurajare. Avem nevoie 
de toate acestea ca de aer. Reuşitele noastre 
redacţionale - câte sunt – s-au clădit şi pe ideile şi 
aprecierile cititorilor.
Iată câteva mesaje recente.
Vă mulţumesc mult, stimate domnule colonel!
Am arătat articolul şi colegelor mele, din păcate 
nu apar şi ele într-o imagine, ceea ce m-a făcut să 
nu mă simt tocmai confortabil când le-am arătat. 
Dar am dat vina pe Dvs., pentru că nu aţi selectat din 
ceea ce v-am trimis acea imagine/sau şi imaginea 
care reflecta componenţa echipei.
Am văzut şi prezentarea cărtii lui Cernat şi vă 
multumesc că aţi considerat necesar să-i faceţi o 
popularizare: după cum, am văzut şi imaginea cu 
acea cruce pe un mormânt, aceea fiind de fapt un 
desen din colecţia M.M.N. Acelei fotografii, poate, ar 
fi trebuit să-i menţionati sursa, sau poate că-i mai 
bine aşa…
În rest, vă felicit pentru revistă, în general, se vede 
că este realizată de un mare profesionist.
Vă doresc sănătate şi mult succes în continuare, în 
îndeplinirea nobilei Dvs. misiuni!
Cu tot respectul,
Valeria Bălescu, muzeograf, Bucureşti
Dragul meu prieten şi consătean,
Mulțumesc pentru revistă!
Am citit-o cu multă plăcere. Felicitări!
Are în ea atâta istorie, atâta viaţă şi atât de multă 
dramă umană...
M-aș bucura să o citească şi cei care ne bagă 
falsul patriotism pe gât, îndemnându-ne  să stăm 
în genunchi în faţa lumii. Atâtea cărţi şi atâtea 
publicaţii despre eroii-ostași apărute, nu pot decât să 
te bucure.
Şi pentru că ai ajuns la vârsta rotundă, de 70 de 
ani, îţi urez sănătate şi noroc!
Bravo și mult succes!
Eugen Burghelea, 
Cluj-Napoca
Stimate Domnule Colonel Roman, 
Mai întâi de toate, cele mai călduroae felicitări 
pentru noua distincţie care vi s-a conferit – Brevetul 
Sabia Dreptăţii – cum nu se poate mai potrivit 
voluntariatului D-vstră neostenit; cu dreptate şi cu 
ascuţime v-aţi despicat  drumul  în toţi anii aceştia la 
ANCERM, cu inteligenţă  şi cu o admirabilă răbdare 
bărbătească.
Felicitări!
Niciuna din împlinirile de la redacţie nu ar fi fost 
cu putinţă fără devotamentul D-vstră şi mai ales stiu 
cu certitudine că premiile anuale,  ajunse acum să 
aibă un triplu patronaj, nu ar fi luat fiinţă fără paşii 
mărunţi, dar apăsaţi  ai perseverenţei cu care ati 
condus aceasta întrepriză.
Într-o altă ordine, revista s-a schimbat. A devenit 
mai mult un instrument de “conţinut”, o schimbare 
intelectuală care nu-mi displace. Caracterul de 
‘Magazin” s-a şters, s-a pierdut. Mai compact. Şi mai 
textual.
Dr. Cornel Dumitriu, SUA

100 de ani de la inaugurarea 
Monumentului „Vulturului” 
de la Oradea!
La 4 aprilie 1920 a fost inaugurat, la Oradea, 
Monumentul „Vulturului”, una dintre cele mai 
frumoase opere comemorative de război. 
Prezentăm, în ediţie anastatică, articolul 
apărut, sub semnătura ministrului de Război, 
generalul Răşcanu, cu o sută de ani în urmă, în 
revista „Cultul Eroilor Noştri”.
Am ales această „ediţie anastatică” tocmai 
pentru a da autenticite şi a păstra atmosfera 
evenimentului.
Cum arată astăzi Monumentul „Vulturului” 
de la Oradea? n

ÎN CĂUTAREA CELOR DRAGI
Stimate domnule redactor-şef,
Mă frământă de mai multă vreme 
dorinta de a cerceta situaţia militară 
a tatălui meu Dumitru R. Marinescu 
(1898-1968), a fraţilor săi, Alexandru 
şi Mihai - care au fost unchii mei - şi 
a generalului Constantin Brătescu 
(1892-1971) căzut prizonier la 
Stalingrad în 1942, a cărui familie am 
cunoscut-o îndeaproape.
În familia lui tata, părinţii 
Radu Marinescu şi Maria (născută 
Radovici) au dat naştere la 12 copii 
în aproximativ 21 de ani, deci cam 
la interval de 2 ani între ei. Toţi copiii 
s-au născut în satul Heci, comuna 
Lespezi, judeţul Suceava (aparţinând 
o perioadă de raionul Paşcani, iar în 
prezent de judeţul Iasi).
Eu ştiu data naşterii numai pentru 
câţiva, şi pot face doar o presupunere 
credibilă despre alţii. 
Astfel, ghicesc că Alexandru s-a 
născut în 1886, între surorile Elena 
(1884-1958) şi Evdochia (1888-1977), 
iar Mihai s-a născut în 1892, între fraţii 
Costică (1890-1894) şi Ioan (1894-
1916, eroul mort în Primul Război 
Mondial*). Domnul comandor Marian 
Moşneagu a găsit ceva informaţii şi a 
fost chiar interesat să scriem împreuna 
ceva despre cei patru fraţi Marinescu, 
atunci când eu aş putea veni în ţară 
pentru mai mult timp. 
Domnul comandor Moşneagu 
Marian nu mi-a trimis şi mie 
informaţiile găsite în arhive, iar eu 
nu am putut să mă duc şi să stau în 
Romania un timp mai îndelungat. 
În prezent, după boala din 
primavară, şi apropiindu-mă de vârsta 
de 84 ani, este şi mai puţin realistic să 
pot face un asemenea drum. 
De aceea am îndrăznit să mă 
adresez Cultului Eroilor, cu speranţa că 
voi fi ajutată să aflu mai multe despre 
fraţii Marinescu şi generalul Brătescu, 
sau veţi avea vreun sfat, sau mi-aţi 
putea sugera vreo conecţie posibila 
între Premiul “Sublocotenent Ioan R. 
Marinescu” şi finanţarea unei cercetări 
despre ceilalţi eroi.
Îmi cer iertare, pentru că scriu aşa 
de vag. Vă daţi seama că eu nici nu ştiu 
cum să-mi formulez gândurile. Este 
o dorintă pe care o port în suflet, fără 
mare putere s-o realizez.
Despre generalul de brigadă 
Constantin Brătescu ştiu că s-a născut 
la 8 Martie 1892. Nu cunosc locul 
naşterii, nici numele părinţilor. A 
decedat la 13 aprilie 1971, la Bucureşti. 
A fost şeful propagandei în Marele Stat 
Major al armatei regale şi apoi ofiţer de 
legătură cu armatele germane, atunci 
când România era aliatul Germaniei.  
Pe front a fost comandantul Diviziei 1 
Cavalerie şi a participat în campaniile 
contra Uniunii Sovietice. A fost făcut 
prizonier la Stalingrad, în 1942, atunci 
când armatele germano-române 
conduse de mareşalul Friedrich von 
Paulus au capitulat. A fost eliberat şi 
s-a reîntors în ţară în 1948.
 Şi-a câştigat existenţa 
confecţionând cutii mici de carton pen-
tru împachetarea produselor farma-
ceutice. Soţia lui, Cristina Brătescu, care 
făcuse studii de sociologie în Statele 
Unite, a fost secretara Reginei Maria. 
Eu am învăţat limba engleză de la ea. 
Locuiau într-o singură cameră dintr-un 
apartament împărţit cu alte familii. De 
obicei, generalul asista la lecţiile noas-
tre, lucrând la cutiuţele lui. Îmi amintesc 
cum, odată, când Cristina îmi citea mie 
un sonet de Shakespeare, Cristinei i-au 
dat lacrimile, eu am plâns împreună 
cu ea, iar generalul s-a asociat şi el. Am 
plâns toţi trei, apoi ne-am îmbraţişat. 
Cristina a murit de cancer în dureri 
cumplite, într-un spital mizerabil din 
Bucureşti. Îmi spunea: «N-am ştiut că e 
aşa de greu să mori”».
Cu drag şi multă preţuire,
Irina Nelson, Statele Unite
*Unul din cele trei premii ale Galei Premiilor 
„Cultul Eroilor”, în valoare de 500 dolari SUA, 
poartă numele sublocotenentului erou Ioan R. 
Marinescu. n
Dumitru, Alexandru, 
Mihai, Ioan, Constantin...
Cu 20 de ani în urmă, regretatul 
istoric Gheorghe Buzatu a publicat 
câteva documente din Arhivele 
URSS despre vizita lui George Enescu 
şi a soţiei sale, Maruca, născută 
Cantacuzino, la Moscova, în aprilie 
1946 (v. Adevărul literar şi artistic 
nr. 354, 2000). Marele muzician 
se dusese la Moscova pentru un 
concert, dar şi pentru a se interesa 
de soarta prizonierilor români, de 
a lua legătura chiar cu generalul 
Constantin Brătescu şi generalul 
Nicolae Mazarini, şi ei prizonieri de 
război.
Iată ce raporta atunci, într-un 
document secret, un funcţionar al 
M.A.E. sovietic: “Eneştii au ridicat 
problema eliberării generalilor, 
ofiţerilor şi soldaţilor Armatei 
Române aflaţi în lagărele sovietice 
de prizonieri de război. În legătură 
cu aceasta, ei mi-au transmis o 
scrisoare adresată tovarăşului Stalin 
din partea rudelor prizonierilor de 
război cu cererea de a-i elibera pe 
aceştia din urmă. În afară de aceasta, 
Eneştii mi-au transmis o notă verbală 
Ambasadei României la Moscova 
cu solicitarea de a le transmite 
informaţii în legătură cu generalii 
prizonieri Mazarini şi Brătescu. 
Eneştii au spus că, înainte de vizita 
lor la Moscova, li s-au adresat soţiile 
acestor generali şi i-au rugat să 
se convingă că generalii români 
Mazarini şi Brătescu sunt în viaţă 
şi sănătoşi. În această problemă, 
Eneştii mi-au transmis, de asemenea, 
şi scrisoarea generalului Mazarini…”
George Enescu a plecat de la 
Moscova cu promisiunea că cererile 
lor vor fi transmise “mai sus”. Atât!
Am prezentat acest episod 
în urma unui mesaj primit de la 
doamna Irina Nelson, din Statele 
Unite, care îl evocă, în câteva rânduri 
scrise cu căldură şi tristeţe, pe cel ce 
a fost generalul Constantin Brătescu. 
Iată scrisoarea domniei sale:
Semnul Aducerii Aminte. 
Str. General Praporgescu, 
Bucureşti.
Placa se află pe zidul casei în 
care a locuit generalul erou 
David Praporgescu, căzut pe 
câmpul de luptă al Primului 
Război Mondial.

